
Acest material, adresat lucrătorilor sociali 


comunitari, este rezultatul experienţei profesionale de 
peste 5 ani de lucru în comunitate, de încercări şi reuşite, 
de efort în slujba celor aflaţi în nevoie. Ne dorim ca 
gândurile şi experienţa noastră practică în domeniul 
asistenţei sociale comunitare să vă fie călăuză în 
provocarea pe care o reprezintă slujirea aproapelui. 

Autorii 

1. CUVÂNT INTRODUCTIV 

Tranziţia de la formarea sistemului de protecţie 
socială în acelaşi timp cu răspunsul la criza majoră din anii 
1995 - 2000 privind copiii institutuţionalizaţi, şi până la 
adaptarea la standardele europene (descentralizarea 
serviciilor, procesul de dezinstituţionalizare etc) a fost 
caracterizată prin încercări repetate de implementare a 
unor modele de import, adaptate grăbit; abia după anul 
1998 sistemul de protecţie a început să îşi contureze o 
strategie coerentă şi să înceapă să alcătuiască standarde şi 
tehnici pentru uzul specialiştilor în asistenţa socială. 
Trebuie să recunoaştem că progresele realizate au fost 
centrate în mod special pe protecţia copilului, celelalte 
segmente fiind umbrite de urgenţa şi importanţa acordată 
atât de serviciile publice specializate dar şi de organizaţiile 
neguvernamentale acestui segment de populaţie. 

Centralizarea sistemelor de protecţie socială în 
oraşe/mai ales în cele reşedinţe de judeţ are ca principal 
obiect de activitate acoperirea unor nevoi punctuale prin 
măsuri de sprijin preponderent pasive constând doar în 
verificarea condiţiilor de eligibilitate pentru acordarea 
unor beneficii de asistenţă socială (ajutor social etc.) 
neînsoţite de măsuri active de depăşire a situaţiilor de 
dificultate. 

Astfel, oferirea de beneficii şi servicii de asistenţă 
socială are un puternic caracter filantropic, caritabil, 
sprijinul fiind acordat individului sau familiei în dificultate 
şi nu comunităţii în ansamblu. De asemenea, sprijinul este 
focalizat pe reducerea efectelor sărăciei şi urmăreşte mai 


degrabă menţinerea unui nivel minim de subzistență decât 
crearea unor capacităţi proprii de a depăşi o situaţie de 
criză. 

Reţeaua de asistenţi sociali din mediul rural, creată 
în Judeţul laşi, a reuşit nu numai să contribuie la 
reducerea numărului de copiii instituţionalizaţi, dar şi să 
înceapă să aplice măsuri active de depăşire a situaţiilor de 
dificultate. Sigur că mijloacele de expresie a lucrătorilor 
sociali comunitari trebuie mereu aduse la zi, realitatea 
arătând ca oricât de bine ar fi pregătiţi, nu pot face faţă 
singuri problematicii sociale. 

Construcţia responsabilităţii şi implicarea altor actori 
sociali, pornind de la simplii cetăţeni până la cei investiţi 
cu autoritate (primari, consilieri, preoţi, gospodari) şi 
participarea lor la rezolvarea problemelor comunităţii 
alături de lucrătorii sociali face parte din soluţia pe termen 
lung şi depăşirea „mituirii” celor în nevoie; etica socială 
include şi pregătirea educaţională pentru asumarea 
responsabilităţilor. 

Metodele şi tehnicile prezentate în această lucrare au 
un caracter practic izvorât din lungi ani de practică şi 
sprijin pentru susţinerea reţelei de lucrători sociali prin 
cooperare cu serviciul public descentralizat dar şi 
aplicarea practică a acumulărilor din programele de 
dezvoltare comunitară ale organizaţiei World Vision. 

Eugen Borlea. 

Manager zonal, World Vision România - Biroul laşi 

Articol II. 2. METODE ŞI TEHNICI ÎN ASISTENŢA 
SOCIALĂ 

Articol III. 

In practica asistenţei sociale comunitare, care se 
adresează atât individului cât şi grupului în calitate de 
client, accentul se pune în mod deosebit pe intervenţia 
centrată pe implicarea şi responsabilizarea comunităţii din 
care clientul face parte. Abordarea practică a asistentului 
social urmăreşte atât restabilirea echilibrului psihosocial 


pentru sistemul client, cât şi dezvoltarea unor relaţii 
funcţionale cu întreaga comunitate (satul - pentru mediul 
rural, cartierul sau parohia - pentru mediul urban). 

Instrumentarea unui caz social presupune, indiferent 
de specificul acestuia sau domeniul abordat (protecţia 
copilului, a persoanei cu nevoi speciale, a bătrânului, a 
şomerului, a persoanei delincvente, etc.), parcurgerea unui 
traseu comun tuturor cazurilor din practica asistenţei 
sociale (vezi schema alăturată): 

— Data referirii (este ziua în care se înregistrează 
sesizarea, referirea sau transferul cazului de către 
asistentul social în cadrul instituţiei care oferă servicii 
sociale); 

— Evaluarea iniţială (presupune o investigare sumară 
a situaţiei cazului pentru a se decide dacă acesta face 
obiectul specificului instituţiei care oferă servicii sociale şi 
dacă se încadrează în criteriile acesteia de sprijin); 

— Data deschiderii cazului (este ziua în care 
asistentul social, împreună cu supervizorul său, decide 
deschiderea cazului în vederea  instrumentării şi 
soluționării acestuia); 

— Etapa de evaluare (presupune o investigare şi 
analiză amănunţită a tuturor elementelor care sunt 
implicate în cazul instrumentat: clientul şi mediul său de 
viaţă, familia şi sistemul acestuia de relaţii, factorii care au 
generat situaţia problematică, resursele posibile pentru 
rezolvarea cazului, etc.); 

— Data planului de intervenţie/permanenţă (este ziua 
în care este conceput de către asistentul social şi aprobat 
de către supervizor planul de intervenţie pentru cazul- 
familie sau planul de permanenţă atunci când clientul este 
un copil); 

— Etapa de intervenție (presupune acţiuni specifice 
de intervenţie realizate de către managerul de caz, precum 
şi mobilizarea şi implicarea tuturor resurselor umane, 
financiare, materiale, comunitare identificate de către 


acesta în vederea rezolvării cazului prin îndeplinirea 
obiectivelor planului de intevenţie/permanenţă; pentru 
cazul-copil, trecerea de la etapa de intervenţie la cea de 
monitorizare se face în ziua prezentării cazului în Comisia 
pentru Protecţia Copilului); 

— Etapa de monitorizare (presupune urmărirea şi 
evaluarea permanentă a situaţiei clientului pentru a se 
asigura starea de echilibru urmărită în rezolvarea cazului; 
asistentul social nu intervine decât dacă se modifică date 
ale situaţiei clientului sau intervin factori neprevăzuţi care 
pot afecta echilibrul realizat); 

— Data închiderii cazului (este ziua în care asistentul 
social decide, prin consultare cu supervizorul său, să 
încheie orice implicare în cazul instrumentat; închiderea 
cazului se poate realiza fie conform planului de 
intervenţie/lpermanenţă - atunci când asistentul social şi-a 
atins obiectivele stabilite anterior, fie prin referire sau 
transfer către o altă instituţie/alt serviciu social - atunci 
când situaţia problematică nu poate fi rezolvată de 
instituţia sau serviciul social în care s-a instrumentat cazul 
până la acel moment). 

Pe tot parcursul instrumentării cazului, asistentul 
social utilizează o serie de metode, tehnici şi instrumente 
specifice tipului de caz sau etapei în care se află cazul. 
Există tehnici care se utilizează doar în anumite etape ale 
instrumentării cazului (grupul de suport, consilierea - 
etapa de intervenţie) sau tehnici care sunt regăsite pe tot 
parcursul cazului (întrevederea, interviul sau observaţia). 
În general, fiecărei tehnici îi corespunde un anumit 
instrument (interviul - ghid de interviu, observaţia - ghid 
de observaţie, întrevederea - raportul de întrevedere, etc.) 
dar există şi instrumente realizate special de către 
asistentul social pentru o anumită etaptă a instrumentării 
cazului (fişa de deschidere a cazului, planul de intervenţie, 
referatul de situaţie, etc.). 

Utilizarea uneia sau alteia dintre tehnicile şi 


instrumentele prezentate în cadrul acestui manual este, 
exclusiv, decizia asistentului social - manager de caz. Este, 
însă, recomandată o abordare profesionistă, fără 
„compromisuri „sau analize empirice şi o cât mai complexă 
pregătire a dosarului instrumentat, având în vedere că, în 
relaţie cu alte instituţii/servicii sau chiar cu clientul, acesta 
este cartea de vizită a asistentului social. 
Etapele instrumentării cazului 


1. Data referirii 


2. Data deschiderii cazului 


3. Data planului de intervenţie / permanenţă 
4. Prezentarea cazului în CPC! (caz copil) 


5. Data închiderii cazului 

Secţiune 3.01 2.1. DOCUMENTAREA 

Definire 

În asistenţa socială, documentarea este atât o 
metodă distinctă de evaluare a clientului, cât şi un proces 
care se desfăşoară pe toată perioada de instrumentare a 
cazului. Spre deosebire de celelalte metode de evaluare şi 
intervenţie, documentarea se realizează numai de către 
asistentul social care stabileşte un plan de documentare ce 
cuprinde resursele cheie din sistemul client care pot oferi 
informaţii relevante despre acesta. 

Ex.: pentru un copil instituţionalizat cu deficienţe 
psihomotorii care urmează a fi reintegrat în familia 
biologică, planul de documentare presupune înregistrarea 
unor informaţii privind datele de identificare ale copilului 
şi ale membrilor familiei, situaţia juridică, documente 

medicale privind starea de sănătate a copilului, evaluări 
psihologice ale părinţilor şi fraţilor, documente privind 
statutul profesional al familiei şi starea materială, etc. 
Resursele cheie în acest tip de caz pot fi reprezentate de 
instituţia de ocrotire (Centrul de Plasament), Direcţia 
Generală pentru Protecţia Drepturilor Copilului, Comisia 
pentru Protecţia Copilului, membrii familiei, Oficiul de 
Stare Civilă, familia lărgită, dispensarul medical, etc. 

Caracteristici 

— În cele mai multe dintre cazuri, asistenții sociali 
realizezază planul de documentare după o primă 
întrevedere cu clientul, iar atunci când acesta nu are 
discernământ, cu terapeutul, familia substitut, sau părinţii 
biologici; este importantă respectarea acestei ordini în 
aplicarea celor două metode (iniţial se realizează 
întrevederea şi apoi se construieşte planul de 
documentare) deoarece întrevederea poate oferi indicii 
importante despre documentele necesare. 

— Pentru o instrumentare eficientă a cazului, este 
recomandat ca asistentul social să culeagă cât mai multe 
documente relevante pentru cunoaşterea sistemului client. 
Aceste documente pot fi de mai multe tipuri: documente de 
stare civilă, documente juridice, fotografii, anchete sociale, 
„cartea vieţii”, reclamaţii la poliţie şi/sau gardienii publicii, 
înregistrări audio, etc. 

— Chiar dacă existăricul ca documentarea să fie 
confundată cu evaluarea, aceasta obligă asistenții sociali 
să recurgă la o temeinică analiză a documentelor strânse, 
completată de informaţii obţinute prin alte tehnici de 
evaluare. Altfel, instrumentarea cazului se poate 
transforma într-o simplă strângere de documente. De 
aceea, de cele mai multe ori asistenții sociali mai puţin 
experimentați consideră că descoperirea unui „document 
important” presupune şi descoperirea soluţiei pentru acel 
caz. 

— Documentarea completează alte tehnici şi metode 


utilizate în instrumentarea unui caz, cum ar fi interviul de 
explorare, observaţia, genograma, etc. 

În instrumentarea unui caz există trei mari tipuri de 
documente, clasificate astfel: 

— După sursa de provenienţă 

1. Surse directe (primare) - oferă documente şi 
informaţii direct de la client; aceste tipuri de documente 
sunt: acte de stare civilă, scrisori, jurnale, rapoarte, etc. 
Aceste tipuri de documnte descriu de cele mai multe ori 
primele aspecte legate de problema existentă. 

2. Surse indirecte (secundare) - oferă documente din 
sistemul client, îndeosebi din familia lărgită, documente 
juridice şi medicale. 

— După tipul documentelor - pentru clienţii care sunt 
ocrotiţi în sistemul rezidenţial 

1. Documente publice - publicaţii, rapoarte, acte 
emise de către instituţiile de ocrotire (centre de 
plasament) sau instituţii juridice unde clientul este cel mai 
adesea reprezentat de persoane ocrotite în sistemul 
rezidenţial. 

2. Documente private - jurnale şi scrisori ale copiilor 
către/de la părinţi. 

— După modalitatea de emitere a documentului 

Documente solicitate - reprezintă documente publice 
care pot fi solicitate de către asistentul social diferitelor 
instituţii implicate în sistemul client (Comisia pentru 
Protecţia Copilului, Tribunal, Poliţie, Dispensar). Aceste 
documente nu se eliberează decât la o solicitare scrisă 
(cerere) şi bine argumentată de către asistentului social. 

Documente nesolicitate - reprezintă documente care 
fac parte din dosarul clientului şi care ulterior, atunci când 
cazul este redeschis, sunt din nou reanalizate şi comparate 
cu alte documente noi. Cele mai des documente de acest 
fel sunt actele medicale, evaluările psihologice, actele 
şcolare, anchetele sociale, etc. 

Recomandări 


Aşa cum am amintit mai înainte, documentarea 
implică şi o foarte atentă analiză de către asistentul social 
a  documntelor strânse, respectându-se în general 
următoarele principii: 

1. Analizarea datelor pe parcursul documentării 

Analizarea documentelor este o activitate care 
trebuie să se desfăşoare înainte ca etapa documentării să 
se fi încheiat, evitând astfel o supraîncărcare a cazului cu 
documente care nu prezintă nicio coerenţă internă şi 
niciun ajutor în vederea rezolvării problemei. În literatura 
de specialitate această abordare este cunoscută sub 
numele de „principiul interacțiunii dintre documentare şi 
analiză”.? 

2. Concentrarea asupra contextului problemei 

Documentarea, ca şi alte tehnici şi metode folosite, 
nu se poate desfăşura fără o prealabilă determinare a 
contextului problemei, a graniţelor ei şi a punctelor de 
interacţiune cu un alt domeniu. De foarte multe ori, în 
instrumentarea unui caz, asistenții sociali uită care este 
problema care a generat situaţia de urgenţă, abordând 
aspecte auxiliare acesteia şi de o mai mică importanţă. 
Această abordare greşită determină o perioadă mai mare 
de instrumentare a cazului, mai multe resurse cheltuite şi 
de cele mai multe ori, soluţii neadecvate. 

3. Confidenţialitate 

De cele mai multe ori, asistenții sociali intră în 
contact cu documente care reprezintă diferite nivele de 
interes pentru client. Adesea, clientul îşi exprimă verbal 
dezaprobarea ca o parte din documentele „personale” din 
dosar să nu fie făcute publice; în cele mai multe dintre 
cazuri asistentul social trebuie să ţină cont de această 
părere. Dar, există situaţii în care clientul nu 
conştientizează faptul că anumite documente persoanele, o 
dată făcute publice l-ar aduce atingere şi disconfort. In 

aceste situaţii, asistentul social trebuie să fie reflexiv şi să 
anticipeze efectele unui astfel de gest, punând în balanţă 
avantajele şi dezavantajele pentru soluţionarea cazului. 
Este posibil ca „deconspirarea” clientului prin prezentarea 
publică a anumitor documente să provoace inhibiţii şi 
bariere de comunicare între acesta şi asistentul social şi să 
afecteze negativ imaginea clientului. 

4. Argumentarea cu documente a deciziilor şi 
acţiunilor asistentului social 

Una din regulile de bază în instrumentarea oricărui 
caz social este ca orice intervenţie şi decizie a asistentului 
social să poată fi verificată prin documente ataşate la 
dosarul cazului. 

Secţiune 3.02 2.2. OBSERVAȚIA 

Definire 

Observaţia este o tehnică de investigaţie utilizată şi 
în domeniul asistenţei sociale care are ca scop culegerea 
de informaţii cu valoare de fapte, necesare pentru a le 
completa/confirma pe cele rezultate în urma altor tehnici 
(documentarea, interviul sau întrevederea). 

Observaţia are o mare importanţă în mod deosebit în 
primele etape ale  instrumentării cazului (după 
sesizare/referire, evaluare iniţială, evaluare complexă) dar 
se aplică pe tot parcursul lucrului la caz. 

Pentru o abordare organizată, coerentă şi logică a 
acestei tehnici se utilizează şi se recomandă construirea 
unui ghid de observaţie. 

Caracteristici 

Observaţia este o tehnică care se aplică permanent, 
pe tot parcursul instrumentării cazului. 

Se aplică în spaţiul profesional al asistentului social 
şi în mediul de provenienţă/de viaţă al clientului (familie, 
grup de prieteni, comunitatea şcolară/profesională, etc.), 
în situaţii clar determinate (vizita la domiciliu, întrevedere, 
etapa de potrivire dintre copil şi asistent maternal, etc.) 
şi/sau în situaţii experimentale (introducerea unui factor 


neprevăzut care poate afecta echilibrul relaţiilor; ex: 
implicarea unui martor la un abuz în cadrul unei 
întrevederi cu abuzatorul care îşi neagă vinovăția). 

Observaţia presupune urmărirea comportamentului 
verbal şi non-verbal al intrelocutorului/clientului, tipul şi 
structura relaţiilor din mediul investigat, atitudini, stări şi 
reacţii emoţionale. 

Observaţia poate fi clasificată astfel: 

— Observaţia directă: asistentul social stă faţă în faţă 
cu clientul; 

—  Observaţia indirectă: asistentul social observă 
aspecte din mediul de provenienţă al clientului. Informaţii 
cu privire la client pot fi obţinute prin observaţie şi în 
absenţa acestuia. Ex: asistentul social realizează o vizită la 
domiciliul beneficiarului şi, în lipsa acestuia, observă 
starea locuinţei, condiţiile de igienă şi curăţenie, aspectul 
copiilor sau al altor membri din familie, etc. 

Din punctul de vedere al intenţiei aplicării tehnicii, al 
planificării: 

—  Direcţionată/anticipată/planificată - asistentul 
social îşi propune să observe unul sau mai multe aspecte în 
mod deosebit. Presupune obligatoriu existenţa unui ghid 
de observaţie. 

— IÎntâmplătoare - pe parcursul utilizării unei alte 
tehnici (întrevederea, consilierea, etc.) fără ca asistentul 
social să-şi fi planificat să urmărească un aspect anume 
(ex: în cursul discuţiei cu mama, asistentul social poate 
observa cum se comportă aceasta cu copiii ei care pot 
întrerupe dialogul). 

O formă specială a observaţiei o reprezintă 
observaţia participativă care se realizează prin implicarea 
în evenimente sociale în cadrul cărora asistentul social 
poate investiga structura relaţiilor interpersonale şi 
interfamiliale, a comportamentelor şi atitudinilor de grup. 

In general, observaţia presupune contactul vizual cu 
clientul dar, în anumite situaţii, celelalte simţuri ne pot 


oferi informaţii mai complexe decât văzul (ex: mirosul 
specific al unei locuinţe neîngrijite, o igienă personală 
precară pot fi sesizate doar prin observaţia olfactivă; 
temperatura în cameră, etc.) 

Observaţii şi recomandări 

— Informațiile obținute exclusiv prin tehnica 
observaţiei nu sunt relevante dacă nu sunt 
confirmate/validate şi prin alte tehnici; 

— Există situații contextuale în timpul observației 
întâmplătoare care ne pot oferi informații eronate (ex: 
clientul este observat întâmplător într-o situație care nu-i 
este specifică); 

— Utilizarea acestei tehnici şi a informațiilor 
rezultate necesită o minimă experiență în domeniul social 
pentru a se reduce cât mai mult riscul subiectivității şi al 
abordării empirice; 

— Înregistrarea informațiilor rezultate prin aplicarea 
tehnicii observației se realizează după întrevederea cu 
clientul, fiind necesară şi analiza şi sinteza acestora. 

Secţiune 3.03 2.3. ÎNTREVEDEREA 

Definire 

Pe parcursul instrumentării unui caz social, din 
momentul înregistrării unei solicitări şi până la închiderea 
cazului, profesionistul realizează continuu un proces de 
evaluare. Pentru realizarea acestei evaluări, atât a 
problemei clientului cât şi a rezultatelor obţinute în urma 
intervenţiei, asistentul social utilizează o serie de metode 
şi tehnici specifice, printre care regăsim ca tehnică şi 
întrevederea. 

În demersul de intervenţie întrevederea reprezintă 
modalitatea prin care, în cursul unei întâlniri între 
asistentul social şi client, se stabilesc relaţii care vizează 
obţinerea de informaţii primare necesare explorării 
problemei şi, ulterior, stabilirii modalităţilor de rezolvare. 


În literatura de specialitate? întrevederea (fact- 
gathering-interview) reprezintă o formă de interviu în care 
asistentul social urmăreşte anumite informaţii specifice şi 
predeterminate de la client. Asistentul social adresează 
întrebări specifice şi înregistrează doar răspunsurile 
relevante pentru scopul său, adesea folosind o fişă de 
evaluare/înregistrare. Scopul acestei tehnici nu este unul 
cu precădere terapeutic, ci acordă prioritate 
oportunităţilor clientului de a-şi exprima anumite emoţii, 
sentimente în legătură cu problema. 

Întrevederea reprezintă tehnica prin intermediul 
căruia se investigează situația clientului pentru a strânge 
cât mai multe informaţii despre problema acestuia, iar pe 
baza acestor informaţii primare se vor contura direcţiile 
viitoare de acţiune. 

Astfel, într-un cadru de comunicare realizat fie la 
biroul specialistului fie la domiciliul clientului, asistentul 
social va susţine o investigație verbală, în care 
comunicarea este orientată către realizarea unei evaluări 
complexe care va fi baza întocmirii planului de 
intervenţie/permanenţă. 

În funcţie de complexitatea cazului, întrevederea va 
lua forma unei convorbiri - cercetare în care se manifestă 
repetiţia, fiind nevoie de clarificări, completări realizate 
prin conversaţia dintre specialist şi beneficiarul serviciului 
de asistenţă socială. 

Întrevederea constituie o tehnică complexă, care se 
apropie prin specificul său de observație. Prin aplicarea 
acestei tehnici, asistentul social obţine informaţii cu 
valoare de fapte, întrucât au aceeaşi importanţă atât 
informaţiile verbale cât şi informaţiile cu privire la 
conduite, fapte, stări afective, credinţe, etc. ale clientului. 

De asemenea, întrevederea conţine elemente similare 
consilierii deoarece prin intermediul acestei tehnici de 

investigaţie se va dezvolta o conversaţie în cadrul căreia, 
pe parcursul identificării problemei, se va urmări şi o 
conştientizare şi responsabilizare a clientului cu privire la 
implicaţiile rezolvării situaţiei. 

Caracteristici 

Întrevederea este o tehnică de investigaţie, pe care 
asistentul social o utilizează alături de alte metode de 
evaluare pentru a cunoaşte problema clientului, sistemul 
de atitudini şi valori al acestuia şi pentru a contura 
modalităţile de rezolvare. 

Datorită spectrului său larg de utilizare, asistentul 
social va aplica această tehnică pentru a strânge 
informaţii, pentru a clarifica o situaţie sau pentru a evalua 
rezultatele acţiunilor sale împreună cu clientul. 

Analizând rolul tehnicii se constată că întrevederea 
se aplică atunci când specialistul: 

— Urmăreşte să cerceteze/evalueze, astfel încât 
tehnica va fi utilizată pe parcursul întregului demers de 
instrumentare a cazurilor sociale; 

— Să transforme mediul social investigat, astfel încât 
întrevederea va avea valoare de acţiune asupra individului, 
familiei prin responsabilizarea beneficiarului serviciului de 
asistenţă socială. 

Întrevederea se poate realiza în cadrul biroului de 
asistenţă socială, dar, pentru a obţine o relevanţă mai 
mare a informaţiilor, această tehnică poate fi aplicată în 
cadrul vizitei la domiciliu, la solicitarea clientului sau în 
urma unei sesizări adresate autorităţilor locale. În funcţie 
de acest criteriu, se disting următoarele tipuri de 
întrevederi: 

— Întrevedere programată: 

— La solicitarea clientului (ex. In etapa de evaluare a 
cazului); 

— La solicitarea asistentului social (ex. pentru a 
cunoaşte problema şi rezultatele acţiunilor realizate, 
utilizată în toate etapele de instrumentare a cazului); 


— Întrevedere neprogramată 

— În urma sesizării de către o persoană/instituţie (ex. 
sesizarea unui caz de abuz). 

Pentru a obţine rezultatele dorite prin aplicarea 
acestei tehnici, asistentul social trebuie să pregătească 
întâlnirea (crearea unui mediu securizant pentru client) şi 
conţinutul întrevederii (diferite tipuri de întrebări). 

Întreverea are la bază respectarea unor reguli şi 
principii care ţin de comportamentul şi abilităţile 
asistentului social, de modul de desfăşurare a întâlnirii şi 
de aplicare a tehnicii. 

Prin comportamentul şi abilităţile sale, profesionistul 
trebuie să conducă în condiţii optime desfăşurarea 
convorbirii. Sistemul de deprinderi şi abilităţi cuprinde: 

— Abilităţi de construire a unei relaţii de încredere şi 
ajutorare a clientului. 

— Arta de a asculta şi susţine prezentarea 
„povestirii” clientului. 

— Abilităţi de reducere a barierelor sociale dintre 
profesionist şi client şi de a înlătura refuzul colaborării şi 
neîncrederea. 

Din punct de vedere tehnic, în aplicarea întrevederii, 
trebuie să avem în vedere ca întrebările să fie cât mai 
clare şi adecvate limbajului clientului, să obţinem 
informaţii cât mai complete şi să se noteze cu fidelitate şi 
integral răspunsurile relevante. 

Observaţii şi recomandări 

În cadrul unei intervenţii sociale este necesar să se 
distingă între întrevedere şi interviu, tehnici care se 
deosebesc printr-o serie de caracteristici. 

În primul rând, întrevederea, aşa cum am precizat, 
ne oferă informații cu valoare de fapte, asistentul social 
fiind interesat de sintetizarea răspunsurilor, dar şi de 
analiza contextului în care are loc, a aşteptărilor clientului 
şi a sistemului de valori, credinţe, semnificaţii legate de 
beneficiarul cazului. 


Spre deosebire de întrevedere, care este o 
convorbire liberă ce vizează obţinerea unor informaţii cu 
caracter general, interviul este structurat, având la bază 
un ghid de interviu şi se apropie de tehnica chestionarului. 

Prin comparaţie cu alte tehnici, întrevederea 
stabileşte o relativă egalitate între cei doi interlocutori, 
asistentul social fiind interesat să stabilească un climat 
confortabil şi o relaţie non-directivă, caracteristici ce 
facilitează procesul de ajutorare beneficiarului. 

Pentru a obţine aceste rezultate, profesionistul 
trebuie să susţină o convorbire ce are la bază întrebări 
deschise, non-directive (ex: Ce părere aveţi despre... care 
este motivul deciziei dvs., cum credeţi că veţi rezolva 
această situație?). Aceste tipuri de întrebări conferă 
libertate clientului şi sunt semnificative în procesul de 
cunoaştere şi evaluare a cazurilor sociale. 

În tehnica întrevederii sunt importante atitudinea şi 
conduita asistentului social, aspecte care sunt mai puţin 
relevante în cazul altor metode sau tehnici, cum ar fi 
interviul. Acesta trebuie să manifeste: răbdare, 
bunăvoință, toleranţă şi spirit de intuiţie, trebuie să evite 
criticile sau alte acţiuni nedorite de clienţi, aşa numitele 
sfaturi, judecăţi de valoare, discuţii contradictorii. 

Ceea ce este important de reţinut este faptul că 
întrevederea surprinde fenomene mai profunde, îndeosebi 
afective, care reprezintă aspecte relevante în soluţionarea 
eficientă a cazurilor., dar pe care nu le putem urmări în 
cadrul altor tehnici cum ar fi interviul directiv, 
chestionarul. 

Secţiune 3.04 2.4. INTERVIUL 

Definire: 

Interviul este o tehnică care presupune, prin 
intermediul comunicării directe, culegerea datelor, 
diagnosticarea situaţiei clientului şi sprijinirea acestuia în 
vederea rezolvării problemei. 

În literatura de specialitate sunt cunoscute trei forme 


de interviu: 

— Interviul de explorare - are scopul de a culege 
informaţii structurate şi complexe despre situaţia deja 
cunoscută a clientului (informaţiile de bază au fost 
obţinute deja prin tehnica întrevederii); 

— Interviul diagnostic - are scopul de a stabili, prin 
intermediul unor întrebări specifice, clar direcționate, 
natura problemei şi a resurselor sistemului client (familie, 
comunitate, prieteni etc); 

— Interviul terapeutic - are scopul de a sprijini 
clientul în procesul de schimbare şi de rezolvare a 
problemei diagnosticate. Această formă a interviului este 
utilizată cu precădere de către psihoterapeuţi. 

Caracteristici 

Tehnica interviului se utilizează în toate etapele de 
instrumentare ale unui caz după cum urmează: 

— În etapa de evaluare asistentul social va folosi atât 
interviul de explorare cât şi interviul diagnostic. 

Interviul de explorare se utilizează în vederea 
obţinerii informaţiilor cu privire la situaţia clientului. 
Având în vedere că întrevederea presupune culegerea unor 
informaţii generale despre client (date de identificare, 
stare civilă, stare de sănătate, structura familiei etc), în 
cadrul interviului de explorare asistentul social va urmări 
să analizeze mai profund caracteristicile problemei 
(natura, cauzele, durata), un istoric al clientului şi familiei 
sale, sistemul de relaţii în familie şi comunitate, resurse 
care pot fi implicate în rezolvarea cazului. 

Interviul de tip diagnostic, prin natura întrebărilor 
specifice, va fi orientat spre delimitarea problemei, 
conştientizarea acesteia de către client, identificarea 
resurselor personale/familiale/comunitare şi 
responsabilizarea clientului pentru implicarea în procesul 
de intervenţie şi alegerea tipurilor de servicii de care 
clientul va beneficia. Ca urmare a analizei informaţiilor 
obţinute prin interviul de tip diagnostic se va elabora 


planul de intervenţie / permanenţă şi structura ghidului 
pentru interviul terapeutic. 

— În etapa de intervenţie asistentul social, alături de 
alte tehnici şi metode specifice, poate utiliza şi interviul 
terapeutic în cadrul unei echipe interdisciplinare. Acest tip 
de interviu are scopul de a-l sprijini pe client în 
schimbarea acelor comportamente care au generat situaţia 
de criză în vederea restabilirii echilibrului psihosocial. 

— În etapa de monitorizare asistentul social poate 
utiliza din nou interviul de explorare prin intermediul 
căruia va urmări modul în care sunt realizate obiectivele 
din planul de intervenţie / permanenţă. Asistentul social va 
formula întrebările astfel încât din răspunsurile clientului 
să observe progresele realizate de acesta pe parcursul 
instrumentării cazului. 

Pentru reuşita interviului se va stabili în prealabil 
locul de desfăşurare al acestuia, durata, participanţii şi 
alte aspecte care ţin de buna desfăşurare a tehnicii. 

În structura oricărui tip de interviu există o serie de 
întrebări specifice pentru deschiderea interviului, pe 
parcursul şi la încheierea acestuia. Astfel, la începutul şi 
încheierea interviului clientului i se vor adresa întrebări cu 
caracter general care au drept scop crearea unui confort 
emoţional al acestuia, un cadru familiar (de ex. Cum vă 
simţiţi astăzi? sau Aţi găsit greu biroul?). Prezentarea 
asistentului social, a scopului interviului şi a rolului 
clientului în cadrul interviului sunt elemente importante în 
debutul interviului şi pot stimula comunicarea ulterioară 
cu clientul. 

Întrebările care constituie conţinutul interviului 
trebuie să fie clare, concise şi la obiect şi aşezate într-o 
ordine logică în cadrul ghidului de interviu. Pe parcursul 
interviului, asistentul social va utiliza şi întrebări care să 
ajute clientul în explorarea trăirilor şi exteriorizarea 
sentimentelor sale (ex: Ce sentimente aveţi faţă de soţul 
dvs?). 


Încheierea interviului restabileşte relaţia iniţială 
între asistentul social şi client şi punctează importanţa 
viitoarelor întâlniri. 

O condiţie foarte importantă pentru aplicarea tehnicii 
interviului în instrumentarea unui caz este ca intervievatul 
să-şi dea acordul pentru realizarea acestuia. Dacă clientul 
este un copil sub 10 ani este recomandat să fie obţinut şi 
acordul a cel puţin unuia dintre părinţi. 

Asistentul social va informa clientul cu privire la 
caracterul confidenţial al informaţiilor oferite în cadrul 
interviului. Acest lucru va fi confirmat prin desfăşurarea 
interviului într-un cadru securizant (ex: dacă interviul se 
desfăşoară în biroul asistentului social se recomandă 
evitarea întreruperilor şi a prezenţei altor persoane). 

Pentru a realiza un interviu bine direcționat 
asistentul social trebuie să construiască un ghid de 
interviu care să cuprindă mai multe tipuri de întrebări. 
Întrebările pot fi: 

* întrebări deschise - aceste întrebări nu au un 
răspuns predestinat, oferind clientului posibilitatea de a 
exprima liber opinii, sentimente, trăiri, etc. (ex: Ce părere 
aveţi despre relaţia cu fostul soţ?; Cum v-aţi simţit în 
perioada divorţului?) 

* întrebări închise - aceste întrebări constrâng 
clientul să ofere un răspuns predestinat (ex: Sunteţi 
căsătorit?; Câţi ani aveţi?; Vă place locul de muncă?) 

Pentru a nu se induce un anumit răspuns, în cadrul 
interviului este recomandată alternarea întrebărilor 
închise cu cele deschise. Această structură a ghidului de 
interviu poate, de asemenea, să stimuleze deschiderea şi 
disponibilitatea clientului pentru comunicare. Este 
recomandabil să se evite întrebările cu răspuns sugerat 
(ex: Cred că v-aţi supărat atunci, nu-i aşa?) sau cele care 
conţin expresia „de ce” care pot da impresia de 
interogatoriu (ex: De ce nu aţi anunţat la timp?). In funcţie 
de vârsta clientului (copil sau adult) întrebările pot fi 


adaptate la nivelul acestuia de înţelegere şi al limbajul 
specific. 

Observaţii şi recomandări 

— Este recomandat ca tehnica interviului să fie 
aplicată de către asistentul social numai după construirea 
unui ghid de interviu; 

— Interviul este o tehnică structurată care are la 
bază un ghid de interviu distingându-se, astfel, de tehnica 
întrevederii. Aceasta este o convorbire liberă ce vizează 
obţinerea unor informaţii cu caracter general care permite 
şi explorarea altor domenii decât cele propuse iniţial de 
asistentul social datorită flexibilităţii sale; 

— Asistentul social trebuie evite, de asemenea, 
confuzia dintre interviu şi tehnica chestionarului, chiar 
dacă ambele urmăresc înregistrarea unor opinii. 
Chestionarul este un instrument specific sondajelor de 
opinie şi se aplică unui număr mare de persoane (un 
eşantion reprezentativ pentru populația studiată). 
Întrebările predominante sunt cele de tip precodificat, 
scalate sau cu variante de răspuns şi urmăresc 
înregistrarea opiniilor, reprezentările, credințele 
personale, mediul de viață al chestionatului (ex. Cu ce 
frecvenţă urmăniţi programele TV: a) zilnic; b) la 2 - 3 zile; 
c) în weekend; d) niciodată). 

— Pentru reuşita interviului este recomandat ca 
acesta să fie aplicat după construirea în prealabil a unei 
relații de încredere între asistentul social şi client. Clientul 
trebuie să fie deschis pentru a comunica, oferind 
asistentului social informaţiile necesare pe parcursul 
instrumentării cazului. 

Secţiune 3.05 2.5. CONVORBIREA TELEFONICĂ 

Definire 

Convorbirea telefonică reprezintă una dintre cele mai 
utilizate tehnici auxiliare de strângere/confirmare a 
datelor şi de realizare a contactului dintre asistentul social 
şi beneficiarul serviciilor sociale prin comunicare exclusiv 


verbală. Convorbirea telefonică nu este localizată într-o 
anumită etapă în instrumentarea cazului, ci se poate 
realiza oricând este necesar, sau la orice solicitare a 
clientului. 

Caracteristici 

Cele mai frecvent întâlnite situaţii când este utilizată 
această tehnică sunt: 

— Semnalarea cazului - se poate realiza prin 
autoreferire de către client sau referire/reclamare de către 
o altă persoană (vecin, rudă) sau instituţie (primărie, 
organizaţie neguvernamentală, servicii publice 
specializate, etc.) 

— Strângerea informaţiilor cu privire la caz - se 
poate realiza sub forma unei convorbiri telefonice fără a 
avea scopul unei incursiuni în universul psihic al 
beneficiarului. De obicei, în această situaţie sunt colectate 
informaţii privind datele de identificare ale solicitantului şi 
alte date sumare; dacă solicitarea este realizată prin 
referire/reclamaţie se solicită date despre instituţia sau 
persoana reclamantă; 

— Vizitele în familie pot fi de cele mai multe ori 
programate telefonic. 

În etapa de documentare şi evaluare a solicitării este 
recomandat ca asistentul social să folosească un 
instrument de înregistrare a convorbirilor telefonice, iar 
înainte de încheierea acestora să realizeze împreună cu 
beneficiarul o sumarizare a convorbirii pentru a păstra o 
cât mai mare fidelitate a informaţiilor. 

Observaţii şi recomandări 

Caracterul particular al acestei tehnici este faptul că 
ea nu poate fi aplicată oricărui tip de client şi în orice 
context. Printre aceste situaţii putem enumera: persoanele 
care nu posedă un aparat telefonic (ex: frecvent întâlnită 
pentru clienţii din mediul rural), persoanele cu manifestări 
psihotice şi grave tulburări de comportament, persoanele 
private de libertate, minorii, persoanele anonime 


(potenţiali clienţi sau reclamanţi), persoanele cu deficienţe 
de auz şi/sau vorbire, etc. 

De asemenea, convorbirea telefonică prezintă 
avantaje limitate pentru demersul de soluţionare a cazului. 
Chiar dacă se realizează într-un timp scurt şi poate aduce 
informaţii de primă necesitate, anumite aspecte privind 
mediul de provenienţă al clientului (comunitatea, familia, 
locuinţa) şi comportamentul non-verbal al acestuia sunt 
greu de înregistrat. Tocmai de aceea este recomandat ca 
asistenții sociali să nu confunde şi să folosească această 
tehnică în detrimentul întrevederii, consilierii şi/sau 
interviului. Orice informaţie rezultată prin aplicarea 
acestei tehnici trebuie să fie confirmată şi completată cu 
date obţinute prin alte tehnici. 

Secţiune 3.06 2.6. GENOGRAMA 

Definire 

Genograma este o tehnică utilizată în domeniul 
psihosocial care presupune culegerea de informaţii pentru 
crearea unei reprezentări grafice a structurii familiei, 
asemănătoare unui „arbore genealogic”. 

Pentru realizarea genogramei de utilizează o serie de 
simboluri specifice: 

Persoană de sex masculin 

Persoană de sex feminin Relaţie de căsătorie Relaţie 
de concubinaj Căsătorie încheiată de divorţ 


Căsătorie în care soţii sunt separați în fapt 
Bărbat decedat 


Persoană de sex necunoscut 

Structura familiei şi relaţiile dintre membrii acesteia 
pot fi reprezentate pentru două (părinţii şi copiii) sau trei 
generaţii (bunicii, părinţii şi copiii). 

Caracteristici 

Genograma se aplică în mod deosebit în etapa de 
evaluare, având rol de diagnostic social. Genograma se 


realizează atât pentru structurarea eficientă a informaţiilor 
despre client şi familia acestuia (oferă o imagine clară a 
structurii familiale care poate fi analizată în timp scurt) cât 
şi pentru a stimula comunicarea cu clientul (i se pun 
întrebări simple la care răspunde cu uşurinţă, se crează o 
atmosferă confortabilă şi propice unor discuţii ulterioare 
mai aprofundate). 

Genograma poate fi refăcută şi pe parcursul 
instrumentării cazului, în etapele de intervenţie şi 
monitorizare, în situaţia în care apar modificări importante 
în structura familiei (evenimente deosebite: deces, divorţ, 
membri noi în familie, o relaţie de concubinaj, căsătorie). 
Este recomandat ca aceste modificări să fie înregistrate în 
dosarul cazului (implicit în genogramă) pentru că pot 
afecta pozitiv sau negativ cursul rezolvării situaţiei 
problematice. 

O altă situaţie în care se poate utiliza genograma 
este în cazul în care există blocaje în relaţia cu clientul pe 
parcursul interviului sau a întrevederii, în vederea 
fluidizării comunicării. Clientul se poate dovedi mai 
disponibil pentru a discuta despre structura familiei sale 
decât despre subiecte considerate delicate la momentul 
respectiv pe care doreşte să le evite. In astfel de situaţii, 
pentru a nu abandona investigația asistentul social poate 
solicita informaţii pentru construirea genogramei. 

De asemenea, utilizarea genogramei este 
recomandată pentru clarificarea unei reţele familiale 
complexe, dificil de conturat la o primă întrevedere. 

Folosind simbolurile grafice descrise mai sus se 
desenează structura familiei pornind de la generaţia mai 
vârstnică până la copii. În situaţia în care clientul 
comunică mai greu sau este un copil care nu are formată o 
reprezentare a întregului sistem familial, construcţia 
genogramei poate începe de la persoana clientului, 
continuând cu fraţii, părinţii, bunicii, unchii acestuia şi/sau 
alte persoane care locuiesc împreună cu el. 


Asistentul social va adresa întrebări simple şi cât mai 
clare clientului pentru ca informaţia înregistrată să fie cât 
mai fidelă realităţii (ex: câţi fraţi aveţi, cum se numeşte 
fiecare, să-l aranjăm în ordinea vârstelor lor, câţi dintre ei 
sunt căsătoriţi, ce copii are fiecare etc). 

La sfârşitul genogramei se realizează şi legenda care 
va cuprinde simbolurile utilizate cu explicaţiile acestora, 
având în vedere că pentru relaţii între persoane pot exista 
simboluri diferite (unii specialişti prezintă relaţia de 
căsătorie cu o linie continuă, altele cu două linii continue 
paralele). 

Observaţii şi recomandări 

— Genograma nu este o descriere sau o prezentare în 
formă narativă a structurii familiale. Reprezentarea grafică 
poate fi însoţită de mai multe detalii, explicaţii pentru 
completarea informaţiei, însă desenul genogramei trebuie 
să fie clar şi uşor de interpretat (ex: simbolul persoanei 
poate fi însoţit de informaţii privind vârsta, domiciliul, 
profesie, studii, etc.). 

—  Genograma poate fi realizată cu minim de 
informaţii atunci când nu este suficient timp pentru o 
documentare complexa şi poate prezenta elemente de bază 
în prezentarea cazului (structura familiei, numărul de 
copii, cu cine locuieşte clientul, etc.). 

— Orice dosar instrumentat de un asistent social 
trebuie să cuprindă o genogramă şi o ecomapă pentru o 
mai rapidă vizualizare/interpretare a structurii familiale ce 
poate constitui un punct de plecare în stabilirea resurselor 
şi a planului de acţiune pentru cazul respectiv. 

— Orice genogramă trebuie să fie însoţită obligatoriu 
de o legendă pentru a putea fi citită/interpretată de oricare 
alt profesionist care intră în posesia dosarului 
instrumentat de asistentul social (psiholog, jurist, un alt 
asistent social, supervizorul, etc.). 

— Genograma se realizează, de obicei, împreună cu 
clientul şi în cazuri excepţionale (clientul este un copil, 


este bolnav, nu poate comunica) cu alte persoane implicate 
în rezolvarea cazului. 

— Genograma simplă (reprezentarea a doua generaţii 
din sistemul familial) poate fi realizată şi atunci când 
clientul este un copil, dar pentru genogramele complexe 
(cea pe trei generaţii) este recomandabil ca ele să fie 
realizate împreună cu un adult. 

Secţiune 3.07 2.7. ECOMAPA 

Definire 

Ecomapa  (ecoharta sau harta eco) este o 
reprezentare grafică, schematică, a relaţiilor individului cu 
mediul social (persoane şi instituții cu care 
interacționează). 

La fel ca şi genograma, ecomapa utilizează o serie de 
simboluri specifice pentru a reprezenta tipurile de relaţii: 

Relaţie echilibrată 

Relaţie foarte puternică 

Relaţie stresantă Relaţie încordată 

Relaţie unilaterală 

Relaţie bilaterală 

Caracteristici 

În construcţia ecomapei se desenează, mai întâi, 
persoana/clientul în centru, după care se trasează relaţiile 
acestuia cu persoane (membrii familiei, prieteni, colegi, 
persoane relevante din viaţa acestuia) sau instituţii 
(biserica, şcoala, poliţia, locul de muncă, etc.). 

Ecomapa se realizează spre sfârşitul etapei de 
evaluare, când asistentul social deţine, deja, suficiente 
informaţii pentru a putea aprecia tipul şi calitatea relaţiilor 
clientului cu alte persoane sau instituţii. Ea poate fi 
refăcută şi pe parcursul etapelor de intervenţie şi 
monitorizare dacă în sistemul clientului apar modificări la 
nivelul relaţiilor datorită unor evenimente neprevăzute sau 
a acţiunii altor factori (ex: o relaţie foarte puternică între 
doi soţi poate să devină încordată după decesul unui copil, 
o relaţie stresantă bilaterală între tată şi fiică se 


transformă într-o relaţie echilibrată datorită consilierii şi 
medierii conflictelor intra-familiale). 

Ecomapa este foarte importantă deoarece oferă o 
imagine clară a resurselor în sistemul client utile pentru 
intervenţie în funcţie de calitatea şi intensitatea relaţiilor 
(asistentul social va aprecia ca puncte tari relaţiile 
puternice, bilaterale şi ca puncte slabe relaţiile stresante, 
încordate şi unilaterale). 

Construirea  ecomapei necesită implicarea şi 
comunicarea cu clientul, dar, spre deosebire de genogramă 
(unde informaţiile au valoare de fapte, pot fi verificate 
scriptic, din actele de stare civilă) datele oferite de client 
trebuie să fie verificate şi completate cu informaţii primite 
şi de la alte persoane (un tip de relaţie nu poate fi apreciat 
doar din perspectiva clientului, presupune şi investigarea 
punctelor de vedere ale celorlalte persoane implicate). Din 
acest motiv, ecomapa trebuie să reprezinte rezultatul 
analizei asistentului social faţă de relaţiile în care este 
implicat clientul şi nu perspectiva acestuia (posibil 
subiectivă şi părtinitoare). Ex: dacă clientul afirmă că 
relaţia cu părinţii este foarte bună, că îşi iubeşte şi îşi 
respectă părinții, iar sentimentele sunt reciproce, 
asistentul social trebuie să verifice această opinie într-o 
întrevedere cu părinţii. El poate afla că, dimpotrivă, în 
stare de ebrietate clientul şi-a abuzat fizic şi verbal mama 
în repetate rânduri. In aceste condiţii relaţia nu poate fi 
apreciată ca una puternică, echilibrată, aşa cum a sugerat 
iniţial clientul. 

Observații şi recomandări 

— Ecomapa se poate construi în prezenţa clientului, 
dar este finalizată de asistentul social după o analiză 
temeinică a informaţiilor primite din mai multe surse. 

— Ecomapa trebuie să fie însoţită obligatoriu şi de o 
legendă care să prezinte simbolurile pentru relaţii utilizate 
în construcţia acesteia (la fel ca şi în cazul genogramei, 
există specialişti care utilizează simboluri diferite). 


— Orice dosar instrumentat de un asistent social 
trebuie să cuprindă o genogramă şi o ecomapă pentru o 
mai rapidă vizualizare/interpretare a structurii familiale ce 
poate constitui un punct de plecare în stabilirea resurselor 
şi a planului de acţiune pentru cazul respectiv. 

Secţiune 3.08 2.8. ANALIZA CÂMPULUI DE FORŢE 

Secţiune 3.09 

Definire 

Analiza câmpului de forţe este o tehnică de culegere 
şi prelucrare a informaţiilor privind factorii/forţele care 
contribuie la rezolvarea problemei clientului. 

Clientul împreună cu asistentul social identifică atât 
punctele puternice cât şi cele slabe care caracterizează 
situaţia problemă astfel încât acestea să fie mobilizate în 
vederea rezolvării problemei. 

Caracteristici 

Tehnica câmpului de forţe se aplică în etapa de 
intervenţie după ce s-a construit planul de 
intervenţie/permanenţă. Analiza câmpului de forţe se 
realizează pentru structurarea resurselor disponibile ale 
clientului şi pentru transformarea punctelor slabe în forţe 
generatoare de progres. De asemenea, utilizarea acestei 
tehnici ajută asistentul social să anticipeze riscul 
producerii unor evenimente negative în viaţa clientului pe 
parcursul instrumentării cazului. 

Forţele/punctele tari sau slabe identificate la nivelul 
sistemului client se regăsesc în sistemul de valori, 
sentimente, atitudini, resurse economice, familiale, sociale 
ale acestuia. 

Pentru utilizarea corectă a acestei tehnici este 
recomandabil să fie parcurse următoarele etapele: 

Se stabilesc clar obiectivele care trebuie realizate de 
client pentru rezolvarea situaţiei; 

Se identifică împreună cu beneficiarul factorii/ forţele 
pozitive şi negative care l-ar ajuta să producă o schimbare 
a situaţiei problematice; 


Informaţiile obţinute se înregistrează într-un tabel cu 
două coloane (forţele pozitive/puternice identificate la 
sistemul client în stânga, forţele negative /slabe în 
dreapta). Acest tabel reprezintă instrumentul prin care se 
aplică tehnica analizei câmpului de forţe. 

Se analizează cele două categorii de forţe urmărindu- 
se puterea forţei de a produce schimbarea şi stabilitatea/ 
consecventa în timp a forţei pe tot parcursul procesului de 
intervenţie. 

Tabelul câmpului de forţe 


(+) Forțe pozitive —) Forțe negative 

1. Relaţie de ataşament 1. Relaţii tensionate 
puternica dintre mamă şi copil familia lărgită 

2. Existenţa unui venit 2. Lipsa unei 
sigur în familie datorită faptului | proprii 
că mama lucrează 


Tabelul câmpului de forţe este se poate modifica în 
timp, pe măsură ce se înregistrează progrese/schimbări în 
rezolvarea cazului. 

Observaţii şi recomandări 

— Această tehnică se realizează în prezenţa clientului 
şi cu sprijinul acestuia. 

— Este recomandat să fie aplicată în etapa de 
intervenţie; utilizarea ei în orice alt moment al 
instrumentării cazului nu garantează obţinerea unor 
informaţii relevante. 

— Este o tehnică care se poate utiliza în paralel cu 
alte metode şi tehnici specifice etapei de intervenţie (ex: 
consilierea, interviul). 

— Asistentul social trebuie să fie pregătit pentru 
eventuala lipsă de cooperare a clientului. În această 
situaţie, asistentul social va utiliza informaţiile obţinute 
prin alte metode sau tehnici şi va analiza câmpul de forţe 


al sistemului client. 

CONSILIEREA 

Definire 

În asistenţa socială consilierea reprezintă cea mai 
importantă metodă de intervenţie pe care profesionistul o 
utilizează în procesul de ajutorare a clientului (individ, 
familie, grup). Misiunea asistentului social este de a ajuta 
clientul să devină independent de serviciile sociale, iar 
metoda principală prin care se atinge acest scop este 
consilierea. 

Prin consiliere asistentul social are posibilitatea să 
exploreze, să descopere şi să clarifice care sunt resursele 
clientului şi împreună cu acesta să stabilească care sunt 
soluţiile pentru rezolvarea problemei cu care se confruntă. 

În literatura de specialitatet, consilierea - counseling 
- reprezintă o procedură utilizată în asistenţa socială, cât 
şi în alte profesii, în vederea îndrumării indivizilor, 
familiilor, grupurilor către activităţi specifice. În acest sens 
se utilizează o serie de proceduri cum ar fi: oferirea de 
soluţii, delimitarea şi analiza unor alternative, suportul 
pentru conturarea unor obiective, informare. 

Prin consiliere, profesionistul construieşte o relație 
de sprijin, în sensul motivării clientului de a acţiona pentru 
schimbarea acelui comportament care a determinat 
situaţia de criză şi pentru restabilirea echilibrului 
psihosocial al vieţii. 

Complexitatea acestei metode de intervenţie este 
dată de faptul că procesul de ajutorare a individului se 
desfăşoară pe parcursul a mai multor şedinţe (numărul îl 
stabileşte asistentul social în funcţie de dificultatea 
cazului), în cadrul cărora, împreună cu clientul, 
profesionistul parcurge sistematic mai multe etape. 

În cadrul acestui demers, asistentul social împreună 
cu clientul va analiza mai întâi care este natura problemei, 

apoi se vor explora care sunt resursele 
individului/ familiei/ comunității (calităţi, credinţe sau valori 
ale individului, persoane din familia lărgită care îi pot oferi 
suport, serviciile unei instituţii). Ulterior, clientul va alege 
o soluţie pentru rezolvarea situaţiei sale şi va realiza 
schimbarea dorită cu sprijinul profesionistului. 

Pentru a atinge scopul vizat de metoda consilierii, de 
ajutorare a clientului în procesul de schimbare şi de 
dezvoltare personală în concordanță cu valorile şi 
aşteptările individului, asistentul social trebuie să uzeze de 
toate calităţile unui bun profesionist, alături de tehnici 
specifice ale consilierii. 

Astfel, urmărind schema generală de intervenţie în 
procesul de consiliere, asistentul social trebuie să probeze: 

— Empatie şi înțelegere pentru a cunoaşte cât mai 
obiectiv realitatea vieţii clientului; 

— Manifestarea increderii în capacitatea clientului de 
a-şi rezolva dificultăţile; 

— Tact în orientarea clientului către centrul 
problemei, direcţionând discuţia de la general la particular 
şi ajutând individul să-şi exprime gândurile şi 
sentimentele; 

— Suport pentru identificarea unor posibile soluții şi 
în conştientizarea riscurilor alternativelor prezentate; 

— Motivarea pozitivă a clientului pentru fiecare 
acțiune reuşită; 

— Sustinerea clientului în depăşirea obstacolelor şi 
atingerea scopului propus de către acesta. 

Pe parcursul şedinţelor de consiliere, discuţiile cu 
clientul trebuie îndreptate către determinarea individului 
de a ajunge la auto-cunoaştere, autoconştientizare şi auto- 
determinare. Dificultatea consilierii constă tocmai în 
capacitatea profesionistului de a determina ca individul, 
singur, să conştientizeze dificultăţile, dar şi propriile 
resurse pentru ca apoi, să aplice modele de rezolvare a 
problemei conform cu ceea ce doreşte să realizeze. 


În literatura de specialitate modelele de consiliere au 
ca bază ideea prezentată anterior, în sensul că fiecare 
individ are potenţial pentru a-şi rezolva dificultăţile, 
puterea de a-şi conduce viaţa şi capacitatea de a realiza o 
creştere constructivă în sensul pe care îl doreşte pentru 
sine. 

Caracteristici 

Urmărind etapele de instrumentare a unui caz se 
observă că în etapa de evaluare profesionistul îşi 
sistematizează acţiunile către strângerea a cât mai multor 
informaţii despre sistemul client, date care îl ajută să 
stabilească împreună cu clientul planul de 
intervenţie/permanenţă. Odată ce au fost stabilite scopul şi 
obiectivele intervenţiei, asistentul social va utiliza o serie 
de metode şi tehnici care să-l susţină în demersul vizat. 

Astfel, consilierea, prin scopul şi caracteristicile sale, 
se încadrează în categoria metodelor de intervenție. 

Rolul şi tehnicile consilierului sunt centrate pe 
sprijinirea persoanelor ce se află în procesul de schimbare, 
creştere şi dezvoltare personală. 

Principala modalitate de realizare a consilierii este 
reprezentată de comunicare, utilizându-se o serie de 
tehnici specifice: 

— Ascultarea activă - este o tehnică care îmbină 
comunicarea verbală cu cea nonverbală, cu scopul de a 
demonstra clientului interes şi atenţie faţă de problemele 
lui, îndepărtând blocajele în relaţia de ajutorare şi 
stimulând deschiderea acestuia. 

— Parafrazarea - este o modalitate de confirmare de 
către asistentul social a înţelegerii mesajului clientului, 
prin reformularea conținutului utilizându-se expresii 
proprii. 

Ex: Clientul - În ultimul timp ajung târziu acasă şi nu 
reuşesc să mai vorbesc suficient cu soţul şi copiii mei. 

Asistentul social - Să înţeleg că aveţi un program 
încărcat la serviciu care nu vă permite să vă ocupați aşa 


cum vă doriţi de familia dvs... 

—  Clarificarea - prin adresarea unei întrebări 
clientului este determinat să fie mai explicit şi să detalieze 
ceea ce a vrut să spună. 

Ex. Clientul - Nu vreau să renunţ la copil. Vreau să-i 
găsesc o familie care poate să-i ofere totul. 

Asistentul social - Nu sunt sigur dacă am înţeles. 
Spuneţi că vreţi să păstraţi copilul, dar nu puteţi face acest 
lucru? 

— Încurajarea - Folosirea unor cuvinte sau propoziţii 
precum, „Continuaţi” sau „Suneţi-mi mai mult despre 
aceasta”, în vederea încurajării clientului să nu întrerupă 
comunicarea. 

— Reflectarea - determinarea conţinutului afectiv 
faţă de situaţia clientului, prin încurajarea individului să-şi 
exprime emoţiile, sentimentele. 

Ex: Clientul - Ori de câte ori o vizitez pe mama la 
căminul-spital, încep să plâng, inima îmi stă în loc şi mă 
sufoc. 

Asistentul social - Să înţeleg că, ori de câte ori vă 
vizitaţi mama la cămin, sunteţi tristă şi îngrijorată? 

— Sumarizarea - sistematizarea afirmațiilor 
clientului prin aşezarea lor într-o structură logică, 
exprimând concret întreaga situaţie a acestuia şi 
conţinutul discuţiei. 

Ex. Asistentul social - Încerc să vă înţeleg. Spuneţi că 
vă sperie gândul de a vă părăsi soţul deoarece nu sunteţi 
sigură de modul în care veţi supravieţui singură. Nu aţi 
mai lucrat de mult timp şi sunteţi nervoasă pentru că nu 
puteţi să vă găsiţi o slujbă. Dar în acelaşi timp ştiţi că ar 
trebui să-l părăsiţi deoarece el pune în pericol viaţa dvs. şi 
a copiilor. 

— Explorarea tăcerii - concentrarea atenţiei pe 
momentele în care clientul tace. 

Ex. Clientul - Pauză şi tăcere. 

Asistentul social - Păreţi a fi foarte supărat, puteţi să- 


mi spuneţi care este motivul? 

— Comunicarea nonverbală - utilizarea gesturilor, 
expresiilor faciale şi limbajului corpului pentru a transmite 
un mesaj clientului. Asistentul social trebuie tot timpul să 
menţină contactul vizual cu clientul, să folosească un ton 
calm care să exprime empatie şi compasiune, să 
dovedească interes şi să evite expresiile faciale de 
dezaprobare faţă de afirmaţiile clientului. 

Observaţii şi recomandări 

Un element deosebit de important pentru realizarea 
acestei metode de intervenţie, este realizarea relației de 
sprijin dintre asistentul social şi client, care se 
construieşte pas cu pas. Iniţial profesionistul trebuie să 
comunice clientului despre confidențialitatea informațiilor, 
apoi trebuie să sublinieze dorința acestuia de a se schimba 
spre direcţia dorită în viaţă, să dezvolte încrederea 
clientului în puterea lui de a se integra în 
grup/comunitate/societate şi apoi trebuie înlăturate unele 
tendinţe de a da sfaturi sau de a moraliza şi judeca situaţia 
prezentă. 

Acest din urmă aspect este important deoarece, dacă 
un asistent social oferă „sfaturi” iar clientul le aplică în 
viaţa sa şi reuşeşte să-şi rezolve dificultăţile, atunci se 
crează dependenţă de serviciile sociale şi individul nu 
învaţă să-şi utilizeze propriile modele de rezolvare a 
problemelor. Dacă clientul acceptă îndrumările 
profesionistului şi acestea nu dau rezultate bune, atunci 
asistentul social va fi învinovăţit de consecinţe. 

Standardele asistenţei sociale recomandă în cazul 
aplicării metodei ca profesionistul să exploreze împreună 
cu clientul care sunt soluţiile de rezolvare a dificultăţilor, 
să ofere alternative pe care să le analizeze împreună cu 
individul, fiind subliniate riscurile şi responsabilităţile 
pentru fiecare soluţie dacă ar fi aplicată. 

Ex.: În cazul unei tinere însărcinate aflată în situaţie 
de criză, asistentul social va explica pe rând care sunt 


alternativele şi cu ce riscuri se poate confrunta pentru 
fiecare decizie aleasă (alternative: avortul, păstrarea 
sarcinii şi ajutorul de care ar beneficia, consimţământul 
pentru adopţie, etc.) 

Aplicarea consilierii ca metodă de intervenţie 
presupune şi cunoaşterea de către asistentul social a unor 
situaţii specifice care pot deveni momente dificile pentru 
un consilier fără experienţă profesională. Astfel, este 
recomandabilă cunoaşterea acestor situaţii. 

Tăcerea - sunt situaţii când clientul nu doreşte sau 
nu poate să vorbească. Din experienţa profesională s-au 
constatat două situaţii: tăcerea intervine la începutul 
conversaţiei sau clientul devine tăcut în timpul 
conversaţiei. Fiecare din aceste situaţii se tratează în mod 
diferit: 

— La începutul şedinţei - clientul poate să tacă 
deoarece a fost trimis împotriva dorinţei lui sau se simte 
jenat că are nevoie de consiliere. Consilierul trebuie să-l 
încurajeze spunând de exemplu: „Văd că-ţi este greu să 
vorbeşti. Adesea cei care vin să mă vadă pentru prima oară 
se comporta aşa. Mă întreb dacă nu te simţi puţin 
neliniştit”. 

Aceste afirmaţii trebuie urmate de o altă perioadă de 
linişte, timp în care consilierul menţine contactul vizual cu 
clientul şi are un limbaj corporal încurajator. 

— În timpul şedinţei: în această situaţie contextul 
este foarte important, iar consilierul trebuie să aprecieze 
motivul pentru care a apărut această tăcere. Poate fi 
pentru că individului îi este foarte greu să recunoască un 
secret sau pentru că îl nemulţumeşte reacţia consilierului 
la ceva care tocmai s-a spus. 

În general este cel mai bine să aşteptăm deoarece 
este vital ca persoana să facă efortul de a-şi exprima 
sentimentele sau gândurile, deşi asistentul social poate să 
nu se simtă confortabil cu această tăcere. Există momente 
când tăcerea se datorează pur şi simplu faptului că 


persoana se gândeşte. Nu este nevoie ca tăcerea să fie 
întreruptă sau să dăm de înţeles ca ea ar fi inacceptabilă. 

Clientul plânge - Deşi am fi tentaţii să-l liniştim, 
aceasta nu este cea mai bună soluţie într-o şedinţă de 
consiliere. Plânsul poate apărea din diferite motive: 

— Pentru unii este o descărcare benefică a emoţiilor 
şi cel mai potrivit răspuns este să aşteptăm câteva minute 
şi dacă plânsul continuă vom spune că este bine să plângă, 
că este o reacţie naturală atunci când suntem trişti. 
Plânsul va înceta, de obicei, după un timp. Un alt motiv al 
plânsului ar putea fi dorinţa de a atrage simpatia 
consilierului sau de a opri orice investigaţie ulterioară. 

— Poate fi un mod de a manipula consilierul, aşa cum 
clientul procedează cu alte persoane. Din nou, este cel mai 
bine să-l lăsăm să plângă indicând totodată că, deşi ne 
pare rău că este trist, este un lucru bun faptul că îşi 
exprimă sentimentele. Dacă intenţia clientului era de a 
manipula, plânsul se va opri în curând atunci când va 
realiza că nu-l poate influenţa pe consilier la fel ca pe 
ceilalţi adulţi. 

Deşi unii consilieri, pentru a reconforta clientul care 
plânge, vor dori să-l atingă, gestul poate fi adesea 
dăunător. Dacă dificultăţile clientului sunt de natura 
sexuală, atingerea chiar într-un mod neutru din punct de 
vedere sexual, cum ar fi strângerea mâinii sau punerea 
mâinii pe umăr, poate fi greşit interpretată şi îl poate 
înspăimânta pe client. 

Clientul ameninţă cu sinuciderea - Cele mai multe 
persoane care ameninţă cu sinuciderea nu recurg la acest 
gest, deoarece acest comportament are, de cele mai multe 
ori, scopul de a atrage atenţia. Sunt câteva lucruri care 
trebuie reţinute: 

— Este practic imposibil să opreşti pe cineva care 
vrea cu adevărat să se sinucidă. 

— O reacţie de panică din partea consilierului îl 
poate înspăimânta pe client. Este mai potrivit să spunem 


clientului că, deşi nimeni nu poate opri o persoană de a-şi 
lua viaţa, am fi foarte trişti dacă aceasta s-ar întâmpla. 
Chiar dacă relaţia dintre client şi consilier nu este 
construită cu mult timp în urmă, asistentul social poate 
cunoaşte şi trebuie să sublinieze calităţi, puncte tari, 
abilităţi sau aspecte pozitive din viaţa clientului. 

— Adesea cei care comit sinucideri nu au speranţă. 
Ei simt că nimănui nu-i pasă de ei. Consilierul trebuie să 
sublinieze faptul că ne pasă şi prin asta îi dăm clientului 
suficientă speranţă să continue să trăiască. 

— Unii clienţi ameninţă cu sinuciderea într-un mod 
manipulativ, pentru a obţine ceea ce vor. Ei au nevoie, de 
asemenea, de ajutor, dar trebuie să li se arate că sunt şi 
alte moduri de a obţine atenţia şi grija celorlalţi. Cea mai 
bună abordare este de a-i comunica clientului câteva 
sentimente pozitive despre el, nu despre ameninţarea cu 
sinuciderea. 

— Nu este deloc neobişnuit ca ameninţarea cu 
sinuciderea sau bănuiala că individul s-ar putea sinucide, 
apare la sfârşitul şedinţei. În acest caz cel mai bine este 
să-i comunicăm că ceea ce ne-a spus este foarte important 
şi că apreciem faptul că este dornic să ne împărtăşească 
sentimentele sale în legătura cu o problemă atât de 
importantă şi că odată ce am ajuns la acest subiect dorim 
să discutăm împreună în sesiunea viitoare. Este foarte 
important să obţinem de la client confirmarea că va fi 
prezent la următoarea şedinţă. 

O reacţie nepotrivită ar fi să intrăm în panică şi să 
spunem că deoarece problema este atât de importantă 
trebuie să o discutam pe loc. Chiar dacă prelungim 
sesiunea în acel moment, acest comportament al nostru 
poate trăda starea noastră de nelinişte. 

Mai folositor pentru client ar fi un comportament 
reţinut, care exprimă preocuparea noastră şi totodată 
încrederea că persoana se va întoarce. 

Întrucât sinuciderea unei persoane este un 


eveniment atât de tragic, în cele din urmă rămâne la 
latitudinea consilierului cum va proceda atunci când este 
confruntat cu o astfel de ameninţare. Cu cât raporturile 
sale cu clientul sunt mai bune, cu atât scade probabilitatea 
apariţiei acestui comportament. De aceea este foarte 
important să construim raporturi bune încă de la începutul 
relaţiei de consiliere. 

Clientul refuză ajutorul - Cea mai importantă sarcină 
a consilierului este de a afla care este adevăratul motiv 
pentru care clientul a apelat la serviciile sale. Multe 
persoane sunt trimise la consilier împotriva voinţei lor. 
Chiar dacă ei refuză total să coopereze la prima întâlnire, 
consilierul trebuie să se asigure că a lăsat o şansă pentru 
ca acesta să poată reveni atunci când se decide să o facă 
de bunăvoie. 

Ex.: „Înţeleg cum te simţi, nu sunt sigur dacă te pot 
ajuta cu ceva, dar poate că putem sta de vorbă câteva 
minute şi, împreună, să vedem dacă are sens să ne mai 
vedem şi să mai discutăm şi altă dată”. _ 

Consilierul nu poate stabilii o relaţie bună - In acest 
caz, în loc să renunţe sau să recomande pe altcineva, 
consilierul trebuie mai curând să ceară ajutor de la un alt 
profesionist pentru a revedea şedinţele de consiliere. 
Aceasta poate fi o soluţie utilă pentru a înţelege care este 
cauza dificultății, iar dacă ceva în legătura cu individul 
este respins de către consilier atunci acesta din urmă 
trebuie să încerce să abordeze problema direct. 

Dacă din discuţia cu un alt consilier cu mai multă 
experienţă se constată că problema ar fi aceea că persoana 
nu a reuşit niciodată să aibă o relaţie apropiată cu nimeni, 
atunci nu ajută cu nimic să renunţăm la consiliere sau să-l 
îndrumăm către un alt profesionist. Clientul ar putea suferi 
în acest caz. Este mai bine să încercăm să continuăm, în 
special pentru a-l ajuta să se simtă mai bine cu el însuşi. 

Consilierul şi clientul se cunosc dinainte - Acest lucru 
se întâmplă destul de frecvent în comunităţile mici. Dacă 


relaţia nu este strânsă, atunci între cele două persoane se 
poate stabili o relaţie de tip consilier-client. Insă, în acest 
caz consilierul trebuie să asigure clientul că va păstra 
confidenţialitatea asupra celor petrecute în timpul 
şedinţelor. Dacă cei doi se cunosc foarte bine, atunci i se 
va explica persoanei că trebuie să consulte pe altcineva 
deoarece nu este în interesul lui să lucreze cu un consilier 
pe care îl cunoaşte în viaţa personală. Pendularea între 
rolul de prieten şi cel de consilier poate crea confuzie sau 
poate conduce la rănirea sentimentelor amândurora. 

Clientul vorbeşte continuu dar pe lângă subiect - 
Dacă ceea ce se spune este lipsit de importanţă sau se 
repeta, ar fi bine ca discuţia să fie întreruptă din când în 
când pentru a-i face cunoscut clientului comportamentul 
lui şi a analiza motivele (Ex. „Scuză-mă că te întrerup, dar 
mă întreb dacă ţi-ai dat seama că de câtva timp repeti 
aceleaşi lucruri. Găseşti că este greu să vorbeşti despre 
altceva?”). Astfel, se poate aduce discuţia de la ceva situat 
în afara şedinţei la focalizarea pe client sau problemă, 
ceea ce este suficient pentru a opri abaterea de la subiect. 

Clientul pune întrebări despre viaţa personală a 
consilierului - Este important de făcut observaţia că relaţia 
client - consilier este una profesională şi nu una personală. 
Acest lucru este greu de înţeles de către client deoarece 
consilierul dă dovadă de căldură şi grijă în cadrul acestei 
relaţii. 

Uneori clientul ar vrea să ştie dacă consilierul are 
aceeaşi problemă. Dacă asistentul social răspunde 
afirmativ, clientul poate gândi că atâta vreme cât celălalt 
nu a fost capabil să-şi rezolve propria problemă el nu are 
competenţa necesară. Dacă asistentul social răspunde 
negativ, clientul poate crede că nu este înţeles. De aceea, 
este indicat să se răspundă la întrebările personale prin a 
arăta că nu îi este de niciun folos clientului dacă se 
vorbeşte despre consilier. Din aceste motive există regula 
de a nu se lua în discuţie asemenea întrebări. Clientul va 


accepta regula. Este mult mai bine să-i răspundem decât 
să ocolim problema, ceea ce poate distruge încrederea în 
onestitatea relaţiei. 

Consilierul este stânjenit de subiectul discuţei - 
Uneori clientul vorbeşte despre lucruri care îl pot stânjeni 
pe consilier, dar dacă acesta este bine pregătit poate 
identifica zonele în care se simte vulnerabil, deci este mai 
puţin probabil să fie luat prin surprindere. Dacă, totuşi se 
simte stânjenit, atunci este mai bine să fie cinstit cu 
clientul pentru că acesta oricum îşi va da seama. 

Relaţia cu clientul manipulator - Este cunoscut faptul 
că mulţi dintre aceşti clienţi sunt psihopaţi sau sunt 
evaluaţi ca având tulburări de personalitate. Asistentul 
social va ţine seama de următoarele aspecte: 

— Deşi aceşti subiecţi trebuie abordaţi cu respect, 
asistentul social va manifesta prudenţă în explicarea 
propriului rol şi a aşteptărilor faţă de client; 

— Întâlnirea nu poate avea succes dacă asistentul 
social nu este ferm şi hotărât în discuţie. 

Clientului manipulator este cel care găseşte şi 
foloseşte momente pentru diversiuni, vorbeşte despre 
evenimente astfel încât să apară ca o victimă blamându-i 
pe ceilalţi pentru eşecul sau în viaţă. Consideră că poate să 
impresioneze pe consilier,  afişându-i simpatie şi 
compasiune şi încearcă să-l convingă de punctul său de 
vedere. În caz de eşec foloseşte foarte multe tactici pentru 
a se apăra. Se poate preface timid, înfricoşat, poate avea 
reacţii violente. 

— Orice interes al clientului faţă de sentimentele 
asistentului social referitoare la profesia sa sau viaţa 
personală intră sub incidenţa suspiciunii (Ex. „Dumneata 
eşti singura persoana care mă înţelege” / „Nimeni nu m-a 
ajutat ca dumneata”). 

— Asistentul social trebuie să explice clienţiilor 
consecinţele comportamentului lor. 

Spiritul de înţelegere al asistentului social trebuie să 


fie invers proporţional cu judecarea acestor clienţi. 
Manipularea este considerată de client ca cel mai 
important lucru pe care ştie să-l realizeze sau cea mai 
eficientă strategie de a se adapta la cerinţele sistemului. 

Secţiune 3.10 2.10. GRUPUL DE SUPORT 

Definire 

In practica asistenţei sociale, grupul de suport este 
utilizat de către specialişti ca o formă de intervenţie 
socială care presupune participarea benevolă şi 
structurată a unor persoane la dezbaterea şi identificarea 
unor soluţii la anumite probleme commune. Scopul 
utilizării acestei tehnici este de a se oferi reciproc 
informaţii, sfaturi, încurajare şi suport emoţional. De cele 
mai multe ori, aceste întâlniri au scop terapeutic şi sunt 
coordonate de către un specialist în domeniul psihosocial 
care împreună cu membrii grupului reglementează regulile 
şi normele interne de funcţionare. 

Grupul de suport se manifestă practic sub diferite 
forme, în funcţie de caracteristicile membrilor care îl 
formează şi de problema care urmează să fie dezbătută în 
cadrul acestuia. Cu toate acestea, în cele mai multe dintre 
studiile de specialitate realizate în acest domeniu până în 
prezent, se regăsesc două mari tipuri de grupuri de suport: 

1. Grupul de suport cu scop terapeutic 

2. Grupul de suport profesional 

3. Grupul de intervenţie comunitară 

1. Grupul de suport cu scop terapeutic uzează de 
obicei de metode şi tehnici standardizate de evaluare şi 
intervenţie psihosocială şi urmăresc un scop bine conturat, 
dar care are libertatea de a se reformula în funcţie de 
caracteristicile membrilor grupului şi de dinamica 
problemei pe care aceştia au consimţiţi să o dezbată 
împreună. În cazul acestor grupuri de suport, moderatorul 
este reprezentat de cele mai multe ori de către un asistent 
social sau/şi un psiholog/terapeut. 

Acest tip de grup de suport reprezintă o strategie de 


intervenţie adresată indivizilor care manifestă probleme de 
natură emoţională şi de neadaptare la mediul social. In 
această situaţie terapeutul formează un grup din două sau 
mai multe persoane care manifestă aceeaşi problemă şi 
elaborează un plan de desfăşurare a întâlnirilor, dar şi un 
plan separat de intervenţie pentru fiecare participant. 
Aceştia din urmă sunt rugaţi şi  stimulaţi să-şi 
împărtăşească problemele cu alţi membri ai grupului, să 
identifice posibilităţi de rezolvare a problemelor şi să 
realizeze transfer de informaţii şi opinii despre resursele şi 
tehnicile necesare. Împărtăşirea anumitor emoţii şi 
sentimente se realizează sub controlul direct al 
coordonatorului pentru a nu permite apariţia unor 
conflicte interpersonale între membrii grupului. Forma 
standard de grup terapeutic este de 6 - 8 persoane care 
împreună cu un terapeut se întâlnesc periodic într-un 
anumit loc pentru şedinţe de maximum 90 de minute. 

2. Grupul de suport profesional reprezintă o formă a 
grupului de suport, având aceleaşi reguli privind durata, 
mărimea, persoana care moderează, numai că în acest caz 
membrii grupului sunt reprezentaţi de profesionişti din 
domeniul socio-psiho-medical (grupuri de asistenţi sociali, 
psihologi, medici). Scopul acestor întâlniri este acela de a 
dezbate anumite probleme întâlnite în practica 
profesională şi de a identifica posibile soluții la cazuri 
sociale, strategii de intervenție, metode specifice, etc. In 
acelaşi timp, acest tip de grup funcționează ca o formă a 
suport psihoemoţional reciproc al membrilor. Ex.: grupuri 
de suport ale asistenților sociali comunitari organizate 
periodic, întâlnirile asistenţilor sociali şi medicilor în 
domeniul prevenirii / terapiei HIV/SIDA. 

3. Grupul de intervenție comunitară reprezintă o 
formă de intervenție comunitară prin intermediul unor 
grupuri de interes formate din membri ai comunității cu 
pregătire în diferite domenii de activitate şi care 
reprezintă anumite poziţii de lideri locali (lideri formali şi 


informali). Aceştia respectă regulile de grup şi acţionează 
pentru a rezolva anumite probleme specifice ale 
comunităţii din care fac parte (probleme de natură socială, 
economică, ecologică, etc.). Aceste persoane acţionează 
benevol, completând şi sprijinind activităţile administraţiei 
publice locale, fără a emite însă acte juridice. Un grup de 
intervenţie comunitară este de obicei format din 
funcţionari publici (secretarul primăriei, primarul, 
asistentul social), polițist, medic, preot, gospodari ai 
satului (lideri informali), profesori, învăţători, etc. Ex.: 
grup de intervenţie în situații de calamități naturale, grup 
de intervenţie pentru implementarea unor programe 
sociale, economice, ecologice, etc. 

În ultimii ani, în ţările cu tradiţie în practica 
asistenţei sociale s-a dezvoltat conceptul de „autosusținere 
comunitară” care reprezintă un proces de implicare a 
voluntarilor şi a altor cetăţeni din comunitate în luarea 
deciziilor la nivel local, în dezvoltarea unor servicii 
adresate diferitelor grupuri sau indivizi defavorizaţi sau în 
elaborarea unor strategii de dezvoltare durabilă. Acest 
proces include descentralizarea  responsabilităţii şi 
controlului din partea statului sau a agențiilor private cu 
capital extern comunității. 

Caracteristici 

— Limitele numerice ale unui grup de suport sunt 
între 5 şi 15 persoane; pentru o cât mai mare eficienţă 
grupul trebuie să fie format din 7 până la 10 persoane; 

— Este format din persoane care se confruntă cu 
aceeaşi problemă; 

— Actorii principali sunt liderii formali şi informali 
din comunitate (preot, învățător, medic, director de şcoală, 
primarul, familiile înstărite) sau indivizi care prezintă 
probleme comune cu substrat psihoemoţional; 

— Reprezintă © resursă permanentă pentru 
comunitate; 

— Are caracter temporar şi este creat voluntar; 


— Membrii respectă confidenţialitatea în cadrul 
grupului; 

— Se tratează situaţii specifice fiecărui membru cu 
aceeaşi atenţie/efort/intensitate; 

— Grupurile de intervenţie comunitară funcţionează 
la nivelul comunităţilor în care au fost create şi caută 
soluţii la problemele cu care se confruntă comunitatea 
respectivă; 

— Scopul înfiinţării acestor grupuri nu este acela de 
a promova ideea de leadership, dar în acelaşi timp 
promovează şi valorizează orice opinie exprimată; 

În general, responsabilitatea sau iniţiativa creării 
unor astfel de grupuri de suport revine specialiştilor în 
domeniul  psihosocial, iar în mediul rural această 
răspundere revine exclusiv asistentului social comunitar. 
In mod strategic, comunităţile rurale în România 
beneficiază în prezent de grupuri de sprijin comunitar care 
au fost înfiinţate pe lângă primării la iniţiativa autorităţilor 
locale şi centrale în domeniul protecţiei copilului aflat în 
dificultate. 

O particularitate aparte o reprezintă faptul că grupul 
de suport, indiferent de tipul său, se aplică doar atunci 
când două sau mai multe persoane se confruntă cu aceeaşi 
problemă şi nu în cazuri particulare. Pentru acestea din 
urmă se utilizează metoda „rețelelor de sprijin” care 
reprezintă o metodă de intervenţie centrată pe individ cu o 
acţiune directă asupra problemei acestuia. 

Secţiune 3.11 2.11. STUDIU DE CAZ 

La Serviciul Public Specializat (Direcţia Generală 
pentru Protecţia Drepturilor Copilului - prezentată în 
continuare ca DGPDC), biroul „Alternative de Tip Familial” 
s-a primit o solicitare a unui asistent maternal profesionist 
din localitatea X pentru revocarea măsurii Comisiei pentru 
Protecţia Copilului (CPC) prin care copilul Andrei, în 
vârstă de 7 ani, era ocrotit de către acesta în regim de 
asistenţă maternală. Asistentul maternal motiva decizia sa 


prin faptul că nu cu mult timp în urmă i se oferise 
posibilitatea de a pleca în Italia pentru a munci. 

Ca răspuns la solicitarea asistentului maternal, 
supervizorul de zonă al DGPDC a realizat câteva convorbiri 
telefonice de informare cu lucrătorul social din localitatea 
X şi Fundaţia Z care a instrumentat în primă fază cazul, 
înainte ca el să fi fost referit DGPDC. După discuţiile 
realizate cu aceştia din urmă şi după consultarea unor 
documente din arhiva DGPDC, a reieşit faptul că Andrei 
provine dintr-un centru de plasament, este orfan iar 
naşterea a fost înregistrată tardiv. In istoricul social al 
acestui copil s-au evidenţiat complicaţii de ordin medical, 
copilul suferind de malnutriție şi afecţiuni ale pielii. 
Premergător  plasamentului în regim de asistență 
maternală, copilul a fost internat într-o unitate 
spitalicească. În spital, Andrei a fost abuzat fizic şi sexual 
de către un alt minor, coleg de salon cu acesta. 

În urma sesizării acestor fapte, copilul a fost supus 
unor investigaţii la un laborator de medicină legală unde 
medicii au diagnosticat abuzul sexual. Ulterior acestor 
evenimente, copilul a fost introdus într-un grup terapeutic, 
dar pentru o perioadă scurtă de tip. Deoarece Fundaţia Z a 
identificat un asistent maternal (cel în cauză), Andrei a fost 
dat spre ocrotire acestuia prin hotărârea CPC. Până în 
momentul referirii cazului către DGPDC, Fundaţia Z a 
instrumentat şi aplicat planul de permanenţă pentru copil, 
realizând totodată şi supervizarea asistentului maternal şi 
a lucrătorului social comunitar pe acest caz. Toate 
rapoartele de activitate ale asistentului maternal şi 
rapoartele realizate în urma vizitelor în familie de către 
Fundaţia Z nu au sesizat nicio abatere de la planul de 
permanenţă al copilului. 

Pentru a evalua solicitarea asistentului maternal de 
revocare a măsurii de ocrotire, supervizorul de zonă 
DGPDC s-a deplasat în localitatea X unde, împreună cu 
lucrătorul social comunitar a realizat o vizită în familia în 


care era ocrotit Andrei. Înainte însă de a ajunge la 
domiciliul asistentei maternale, cei doi specialişti au fost 
abordaţi de către un vecin care a reclamat faptul că soţul 
asistentei maternale, cât şi aceasta din urmă au agresat 
copilul în nenumărate rânduri şi chiar l-au forţat pe acesta 
să se autostimuleze şi să-şi expună părţile intime. Mai 
mult, copilul ar fi fost înfometat de nenumărate ori şi forţat 
să-şi spele singur hainele. Totodată, vecinul a mai declarat 
că soţul asistentei maternale era cunoscut ca o persoană 
consumatoare de băuturi alcoolice. Odată ajunşi la 
domiciliul asistentului maternal, cei doi au întâmpinat 
probleme deoarece nimeni nu deschidea uşa, cu toate că 
era evident că cineva era acasă. După lungi insistente, 
mama asistentei maternale a deschis uşa, afirmând că 
aceasta din urmă plecase deja în Italia, iar ea îngrijea 
singură copilul. 

La apariţia supervizorului DGPDC şi a lucrătorului 
social, Andrei a devenit anxios, refuzând să răspundă la 
întrebările acestora. Din primul contact, cei doi specialişti 
au observat că acesta prezenta o igienă precară, iar 
limbajul era foarte slab dezvoltat. În urma întrevederii cu 
copilul, acesta a mărturisit că a fost bătut de nenumărate 
ori de către asistenta maternală şi de către soţul acesteia 
şi că a fost închis în toaletă unde sub presiunea celui din 
urmă şi-a expus părţile intime şi s-a autostimulat. 

Ca urmare a celor constatate, supervizorul DGPDC a 
sesizat Corpul Control al DGPDC cu privire la existenţa 
unei posibile situaţii de abuz în familia de plasament. 

Prin urmare, s-a dispus efectuarea unei anchete de 
către Corpul Control al DGPDC care a realizat o evaluare 
psihologică a copilului şi a membrilor familiei asistentului 
maternal. La scurt timp, măsura de ocrotire a fost 
revocată, iar asistentului maternal i-a fost retras atestatul. 
Copilul a fost dat spre ocrotire unui alt asistent maternal. 

Aplicarea metodelor şi tehnicilor în demersul de 
rezolvare a cazului 


Aplicarea metodelor şi tehnicilor pentru studiul de 
caz prezentat anterior oferă un model de instrumentare a 
unui caz social, fără a exclude alte perspective sau 
abordări, în funcţie de stilul de lucru al fiecărui asistent 
social. 

2.11.1 Documentarea 

Imediat după ce cazul a fost semnalat către DGPDC, 
supervizorul de zonă a solicitat arhivei instituţiei 
eliberarea dosarului de plasament al copilului. În dosarul 
copilului s-au evidenţiat o serie de acte medicale şi 
evaluări psihologice în care nu se regăsea abuzul sexual 
suferit de către acesta în spital. Cu toate acesta, 
întrevederile avute cu lucrătorul social din localitatea X şi 
cu directorul centrului de plasament din care provenea 
copilul au adus informaţii suplimentare, chiar dacă nu 
oficiale, care sugerau acest abuz. Prin urmare, 
supervizorul a contactat spitalul în care a fost internat 
Andrei şi, printr-o solicitare oficială, a cerut documente 
suplimentare despre presupusul abuz. Astfel a identificat o 
serie de referate de situaţie şi evaluări psihologice care au 
confirmat trauma suferită de Andrei. Pe parcursul 
instrumentării cazului, supervizorul a comparat aceste 
documente cu alte evaluări psihologice realizate mai 
recent, încercând să identifice o coerenţă a acestor 
informaţii care să conveargă către diagnostic. 

Dosarul instrumentat în acest caz a cuprins: acte de 
stare civilă (certificat de naştere, certificate de deces ale 
părinţilor), acte medicale (fişa medicală de la medicul de 
familie, fişa epidemiologică, bilete de externare, evaluări 
psihiatrice), documente şcolare (adeverinţă de elev, foaie 
matricolă, caracterizare de la învăţător), fişa de evaluare 
psihosocială din centrul de plasament, anchetă socială 
realizată de centrul de plasament, acte juridice (hotărâre 
de internare în centrul de plasament, sentinţă civilă de 
abandon, hotărârea de plasament la asistentul maternal). 

Paralel s-a recurs la identificarea unui alt asistent 


maternal cu o pregătire şi o dispoziţie mai mare pentru 
ocrotirea unor copii cu o astfel de traumă în istoricul 
social. Pentru familia identificată s-au solicitat acte de 
stare civilă, acte medicale (fişa de angajare), evaluări 
psihologice anterioare şi prezente, acte de studii, 
declaraţii de venit, acte de proprietate pentru imobil, 
recomandări, autobiografie, acte juridice şi  caziere 
judiciare. Informaţiile cuprinse în aceste documente au 
fost confirmate prin intermediul întrevederilor realizate cu 
asistentul maternal şi membrii familiei acestuia. 

2.11.2 Observaţia 

În prima vizită efectuată în familia asistentului 
maternal cu ocazia primirii sesizarii situaţiei problematice 
se folosesc următoarele forme ale observaţiei: 

(a) observația indirectă (datele obţinute vor completa 
pe cele obţinute prin documentare) - observaţia vizează 
aspecte legate de primele persoane întâlnite în comunitate 
- vecinul şi lucrătorul social comunitar. 

— Observaţia este neprogramata, spontană; 

— Se pot obţine informaţii despre problemă (care 
pare a avea alte conotaţii decât cea din sesizare); 

— Observarea comportamentului non-verbal al 
vecinului 

— Denunţător 

— Coleric 

— Aduce grave acuze asistentului maternal şi familiei 
acestuia cu privire al modul de îngrijire a copilului plasat 

— Atitudinea incriminatoare a vecinului relevă 
probleme de relaționare a familiei asistentului maternal cu 
comunitatea; 

—  Întrevederea (neprogramată) cu vecinii şi 
rezultatele observării acestora va determina modificarea 
ghidului de observație pentru întrevederea cu clientul 
(copilul plasat) şi familia de plasament; 

(b) observația directă 

— Observarea mediului care face parte clientul 


— Asistenta maternală şi soţul acesteia lipsesc de la 
domiciliu; 

— Întârzie să răspundă/să deschidă poarta; 

— Refuzul soacrei asistentei maternale de a prezenta 
locuinţa (motivează că locuinţa este încuiată şi că nu are 
cheia acesteia); 

— Gospodăria are aspect îngrijit şi curat; 

— Observarea clientului (a copilului) 

— Igiena acestuia este precară; 

— Copilul pare a fi subdezvoltat; 

—  Îmbrăcămintea este sumară, deteriorată şi 
murdară; 

— Copilul este desculţ deşi vizita se realiza în luna 
octombrie; 

— Diferenţa de îngrijire dintre client şi copilul 
natural al familiei (apropiat ca vârsta); 

— Limbaj slab articulat, incoerent, evidenţierea unor 
probleme de natura logopedica; 

—  Detaşarea emoţională a copilului fata de 
presupusul abuz sexual din partea soţului asistentei 
maternale; 

— În final copilul este timorat şi evident stânjenit 
despre discutarea presupusului abuz sexual; 

— Copilul este ataşat de familia asistentului maternal 
şi are o relaţie pozitivă puternică cu copilul natural al AMP 

— Observarea altor membri ai familiei 

— Soacra asistentei maternale este foarte agitată, 
prezintă comportamentul unui om surprins, luat pe 
nepregătite; 

— Fiica asistentei maternale era foarte bine îngrijită; 

— Un alt membru al familiei iese din casa pe care 
soacra asistentei maternale a refuzat să o prezinte 
asistentului social; 

— Atitudinea soacrei asistentului maternal faţă de 
copilul luat în plasament este de autoritate excesivă, 
indiferenţă faţă de dezvoltarea şi îngrijirea adecvată a 


acestuia; 

— Observarea în cadrul întrevederii cu soţul 
asistentei maternale (presupus abuzator): 

— Infăţişarea unei persoane prezentabile; 

— Comportament deschis, cooperant; 

— Atitudine optimistă, zâmbeşte frecvent; 

— Este îngrijit şi atent la contactul cu asistentul 
social; 

— Promovează imaginea unei relaţii foarte bune cu 
copilul aflat în plasament; 

— Nu recunoaşte abuzul sexual; 

2.11.3 Întrevederea 

Analizând demersul pe care trebuie să-l realizeze 
asistentul social pentru evaluarea corectă şi completă a 
cazului, este recomandat să se utilizeze tehnica 
întrevederii în următoare situaţii: 

— Realizarea întrevederii cu cu un medic din unitatea 
spitalicească unde s-a realizat abuzul. Intrevederea, în 
acest caz, va urmări să culeagă informaţii cu caracter 
general despre situaţia copilului, având următoarele 
direcţii de analiză: 

— Informaţii cu privire la stadiul de dezvoltare 
phihomotorie a copilului: dezvoltarea motorie, cognitivă (în 
special a limbajului), comportament socio-afectiv; 

— Comportamentul de relaţionare faţă de adult şi alţi 
copii; 

— Starea de sănătate; 

— Evaluarea medicală după semnalarea abuzului, 
etc. 

— Realizarea unei întrevederi cu terapeutul de la 
grupul de suport unde a participat copilul: 

— Informaţii cu privire la starea copilul la începutul 
terapiei; 

— Schimbările care au apărut pe parcursul terapiei; 

— Recomandări pentru lucrul cu copilul, etc. 

— Intrevedere cu lucrătorul social comunitar 


— Cunoaşterea datelor pe care le deţine lucrătorul 
social cu privire la realizarea plasamentului, începând cu 
momentul de potrivire asistent maternal - copil; 

— Informaţii cu privire la evoluţia copilul în familie, 
dacă acesta s-a adaptat noilor condiţii; 

— Informații despre modul cum recunoaşte şi 
răspunde asistentul maternal la necesităţile de dezvoltare 
armonioasă a copilului; 

— Cunoaşterea situaţiei asistentului maternal şi a 
copilului prin prisma membrilor comunităţii etc. 

— Întrevedere cu o persoană din comunitate: 

— Informaţii cu privire la asistentul maternal şi la 
modul cum se ocupă de îngrijirea şi educarea copilului; 

— Date despre familia asistentului maternal, cu 
exemplificarea fiecărei caracteristici prezentate etc. 

—  Întrevederea cu copilul aflat în plasament la 
asistentul maternal 

Discuţia cu copilul a fost centrată pe evaluarea 
adaptării în familie: cum relaţionează cu toţi membrii 
familiei şi asistentul maternal, ce îi place mai mult la 
familie sau dacă sunt lucruri care îl nemulţumesc, dacă are 
prieteni în comunitate şi cum îşi petrece timpul cu aceştia, 
persoanele din familie de care se simte ataşat copilul, etc. 

2.11.4. Interviul 

După ce în prealabil asistentul social a realizat o 
întrevedere cu persoanele implicate în caz, acesta a 
programat realizarea interviului de explorare cu Andrei. 
Ulterior, va utiliza şi metoda interviului diagnostic. 

Asistentul social va aplica metoda interviului la 
domiciliul asistentului maternal după ce şi-a construit în 
prealabil un ghid de interviu cu întrebări specifice pentru 
fiecare intervievat în parte. 

Datorită faptului că asistentul maternal era plecat 
din ţară, pot fi intervievate următoarele persoane: 

— Mama asistentei maternale; 

— Copilul plasat în asistenţă maternală. 


Interviul cu mama asistentei maternale 

Ghidul de interviu 

1. Ce a însemnat pentru dumneavoastră venirea lui 
Andrei în familie? 

2. Cum apreciaţi dezvoltarea lui Andrei în momentul 
venirii lui în familie? 

3. Ce schimbări de comportament aţi observat la 
membrii familiei după venirea copilului? 

4. Ce schimbări de comportament aţi observat la 
Andrei după o perioadă de acomodare? 

5. Cum se înţelege Andrei cu nepoata dvs? 

6. Cum intervin părinţii dacă apar conflicte între ei? 

7. Cum relaţionează Andrei cu copii de vârstă 
apropiată? (grădiniţă, copiii vecinilor) 

8. Cum reacţionaţi dacă copilul greşeşte? 

9. Cum reacţionează copilul când este mustrat? 

10. Ce momente dificile au fost în familie după 
venirea copilului? 

11. De obicei cine îi face baie copilului? 

12. Cu cine doarme copilul? 

13. Cum îşi manifestă ataşamentul faţă de un 
membru al familiei? 

14. Ce a povestit copilul din perioada petrecută la 
centrul de plasament şi în spital? 

15. Credeţi că şi-ar dori să se întoarcă în centrul de 
plasament? Interviul cu Andrei 

Ghid de interviu 

1. Cum ai fost primit de membrii familiei când ai 
venit acasă la asistentul maternal? 

2. Cum te joci cu celălalt copil din familie? 

3. Cu cine dormi tu? 

4. Cine îţi face baie? 

5. Te duci la baie singur sau te însoţeşte cineva din 
familie? 

6. Dacă te însoţeşte cineva la baie se uită la tine? 

7. Ce părere ai despre felul în care se poartă familia 


cu tine? 


8. Crezi că familia se poartă cu tine altfel decât cu 


copilul lor? Dă-mi câteva exemple. 


9. Cum eşti pedepsit când eşti obraznic? 

10. Te simţi bine în această familie? 

11. Cât timp ai vrea să mai stai aici? 

2.11.5 Genograma familiei asistentului maternal care 


are copilul în plasament 


Legenda 


Persoană de sex masculin copil în plasament 


Persoană de sex feminin 
Relaţie de căsătorie 
Persoană decedată 
2.11.6 Ecomapa 


Legendă 
Relaţie echilibrată, normală 
Relaţie foarte puternică 


Relaţie stresantă Relaţie încordată 


Relaţie unilaterală 
Relaţie bilaterală 


2.11.7 Analiza câmpului de forţe 


(I) Tabelul câmpului de forţe 


(+) Forțe pozitive 


—) Forțe negative 


1. Participarea lui Andrei la 
grupul de terapie pentru copii 
abuzati 

2. Externarea lui Andrei din 
centrul de plasament şi plasarea la 
un asistent maternal 


1. Abuzul fizic sufe 
Andrei în spital 


2. Intreruperea t 
într-un moment fa 
recuperării lui Andrei 


3. Solicitarea retragerii 


3. Plecarea neantici 


atestatului asistentului maternal a | asistentei maternale 


determinat identificarea unui | străinătate a generat o s 
posibil abuz asupra lui Andrei de inceritudine şi nesigură 
privire la ocrotirea cq 

plasat 
4. Identificarea unei alte 4. Intreruperea re 


familii de plasament pentru Andrei | create în prima famil 


plasament prin 
hotărârii de plasament. 


rev 


2.11.8 Grupul de suport 

În etapa de intervenţie s-a recurs la formarea a doua 
grupuri de suport multidimensionale: 

1. Grup terapeutic pentru copilul abuzat 

În acest caz, supervizorul de zonă din partea DGPDC 
împreună cu psihologul instituţiei au organizat un grup de 
terapie format din 7 copii dintr-un centru de plasament, 
care în istoricul social prezentau evenimente similare cu 
cele ale lui Andrei (abuz fizic şi sexual). Andrei a fost 
cuprins în acest grup terapeutic care avea o frecvenţă 
săptămânală şi se desfăşura la sediul centrului de 
plasament. Psihologul, care îndeplinea şi funcţia de 
terapeut al acestui grup, a aplicat mai multe tehnici şi 
proceduri specifice acestui tip de abuz, în special tehnici 
de interacţiune îngroup prin care s-a încercat depăşirea 
traumei prin diferite jocuri de rol, psihodrame, terapii 
ludice, etc. În cea de a doua perioadă a acestui grup au 
fost introduşi copii care în istoricul lor social nu prezentau 
astfel de evenimente, cu scopul de a lărgi sfera de 
interacţiune îngroup. 

2. Grup de suport profesional 

La iniţiativa lucrătorului social comunitar care 
instrumenta cazul s-a format un grup de suport profesional 
ai cărui membri au fost: supervizorul de zonă DGPDC, 
psiholog DGPDC, medicul de familie, directorul centrului 
de plasament din care provenea Andrei, şeful Corp Control 


DGPDC, şeful biroului „Abuz „DGPDC, şeful serviciului 
„Alternative de tip familial „DGPDC, asistentul social al 
fundaţiei Z. Tema acestui grup de suport a fost 
identificarea unor soluţii alternative şi construirea unui 
plan de permanenţă pentru Andrei. Astfel s-a recurs la 
identificarea unui nou asistent maternal care a fost supus, 
împreună cu întreaga familie, la o evaluare psihosocială 
complexă. Auxiliar, grupul de suport a tratat aspecte 
legate de prevenirea abuzului sexual la copiii ocrotiţi în 
familiile substitut. 

Membrii grupului au căzut de acord ca acest grup de 
suport profesional să devină o resursă permanentă şi 
pentru ceilalţi lucrători sociali din comunităţile rurale. 

Articol IV. 3. INSTRUMENIE DE EVALUARE ŞI 
INTERVENŢIE ÎN ASISTENŢA SOCIALĂ 

3.1. Fişa iniţială a cazului 
. Fişa de deschidere a cazului 

. Fişa de evaluare individuală 
. Raportul de întrevedere 
. Istoricul social 
. Ancheta socială 
. Planul de intervenţie 
. Planul de permanenţă 
. Contractul cu clientul 
10. Referatul de necesitate 
3.11. Referatul de situaţie 
3.12. Fişa de supervizare a activităţii 
3.13. Fişa de supervizare caz 
3.14. Fişa de închidere caz 
Secţiune 4.01 FIŞA INIŢIALĂ A CAZULUI 


OOADUBUWNI 


3. 
3. 
3, 
3. 
3. 
3. 
3. 
3. 


Modalitatea solicitării 


Solicitant 
Secţiune 4.02 


Data solicitării 

Tipul cazului 

— Prevenire abandon 

— Plasament / încredințare 
— Asistenţa maternală 

— Neglijare / Abuz 

— Violenţa domestică 

— Copiii străzii 

— Delincvenţă juvenilă 

— Persoane cu nevoi speciale / HIV-SIDA 
— Persoane singure, bătrâni 
— Familii vulnerabile 

— Alte situaţii 

Date despre beneficiar 


Numele şi prenumele 
Vârsta 


Domiciliul în fapt 

Situaţia prezentă 

(I) Părinţii 

Numele şi prenumele mamei 
Numele şi prenumele tatălui 

Alte date relevante despre beneficiar 


Motivul solicitării 
Observaţii 


Concluzii 

Preluare caz de către asistent social 
Referire caz către instituiţia 
Transfer caz către serviciul 
Închiderea cazului 


Data completării fişei 

Asistent Social 

Articol V. 

Ghid pentru completarea 

Fişei iniţiale a cazului 

Fişa iniţială a cazului este instrumentul de lucu pe 
care asistentul social îl completează înainte de a deschide 
un caz. Se completează de fiecare dată când există o 
solicitare din partea unei alte instituţii sau a unei persoane 
pentru instrumentarea unui caz. 

Modalitatea solicitării - Se va completa modul de 
sesizare a cazului şi solicitarea ajutorului specificând 
mijlocul prin care s-a realizat acesta: prin telefon, cerere 
scrisă direct de client, apel la linia de urgenţă, reclamaţia 
din partea vecinilor, etc. 

Solicitant - Se va completa numele şi prenumele 
solicitantului (persoana care sesizează situaţia 
problematică), adresa, numărul de telefon şi cartea de 
identitate. Este posibil ca solicitantul să nu fie subiectul 
cazului (ex: un vecin sesizează un caz de violenţă 
domestică în comunitatea sa). 

Data solicitării - Se va completa data solicitării şi nu 
data deschiderii cazului sau a completării fişei. 

Tipul cazului - Se va bifa tipul de caz care 
corespunde la momentul sesizării uneia dintre variantele 
enumerate. La tipul familii vulnerabile (vezi definiţia în 
Glosar) se pot include şi familiile beneficiare ale politicilor 
antisăracie (ex: Legea 416/2001 privind Venitul Minim 
Garantat), precum şi beneficiari de ajutor de şomaj, 
fonduri de urgenţă, sponsorizări, etc. Dacă niciunul din 
tipurile de caz menţionate la acest item nu subscrie cazul 
semnalat, se va specifica tipul acestuia la itemul alte 
situații. 

Date despre beneficiar - Se vor completa datele cu 
referire directă la subiectul cazului - viitorul beneficiar al 
serviciului social. Va fi înregistrat numele şi prenumele 


acestuia, vârsta şi domiciliul în fapt (aşa cum este declarat 
de către solicitant). La itemul situația prezentă se descriu 
pe scurt caracteristicile situaţiei problematice semnalate. 

Părinţii - Se înregistrează aceste informaţii doar dacă 
subiectul cazului este un copil şi se cunosc date despre 
părinţii acestuia. 

Alte date relevante despre beneficiar - Se precizează 
orice informaţie care nu a fost cuprinsă în itemii anteriori 
şi care poate clarifica situaţia clientului. 

Motivul solicitării - Se va completa motivul 
semnalării cazului către  instituţia/serviciul pe care 
asistentului social o reprezintă. Pot fi situaţii în care 
motivul solicitării nu face din subiectul cazului un viitor 
beneficiar al serviciului de asistenţă socială. La motivul 
solicitării se va descrie şi contextul în care cazul a fost 
sesizat/observat. 

Observaţii - Asistentul social va completa orice 
informaţie referitoare la cazul semnalat (ex: 
comportamentul verbal şi non-verbal, aspectul fizic, starea 
emoţională). 

Concluzii - Asistentul social va opta pentru varianta 
cea mai potrivită în abordarea cazului. Dacă va alege 
varianta preluarea cazului va fi completat şi numele 
asistentului social care va prelua cazul. Pentru situaţia de 
referire a cazului va fi completat numele instituţiei şi al 
serviciului care preia cazul. Pentru situaţia de transfer al 
cazului în cadrul aceleiaşi instituţii se va preciza tipul 
serviciului care preia cazul. În situaţia în care asistentul 
social decide că acel caz semnalat nu se înscrie în niciuna 
din cele trei variante, cazul va fi închis. 

Secţiune 5.01 FIŞA DE DESCHIDERE A CAZULUI 


Tip de caz 


Data referirii 
Modalităţi de deschidere 


Autoreferire 
Autosesizare 


Referire 


Transfer 
Alte situaţii 
Informaţii privind beneficiarul 


Nume şi prenume 


Domiciliul 
Telefon 
Informaţii generale despre caz 


Data deschiderii cazului 

Asistentul social care a preluat cazul 

Ghid pentru completarea 

Fişei de deschidere a cazului 

Fişa de deschidere a cazului reprezintă un 
instrument folosit de către asistentul social în demersul de 
instrumentare a unui caz şi presupune înregistrarea unor 
informaţii privind identitatea clientului, tipul de caz în care 
acesta se integrează, modul în care acesta a devenit 
cunoscut  instituţiei/serviciului de specialitate, aspecte 
generale privind situaţia clientului (informaţii privind 
cuplul marital, numărul copiilor ocrotiţi în familie, sau 
informaţii privind tipul de proprietate a locuinţei). 

Momentul deschiderii cazului nu este simultan 
sesizării situaţiei potenţialului client, deoarece, de cele 
mai multe ori anumite stări de fapt nu reprezintă cazuri 
sociale. Decizia pentru deschiderea cazului revine 
asistentului social care, după o evaluare atentă a situației, 
decide dacă situaţia semnalată reprezintă un caz social şi 
necesită intervenţie de specialitate. În această ultimă 


situaţie, asistentul social căruia i-a fost semnalată situaţia 
va deschide cazul pentru instrumentare, sau îl va referi 
unei alte instituții sau serviciu specializat pe acel tip de 
intervenţie. Dacă situaţia semnalată nu reprezintă un caz 
social atunci nu va fi realizat niciun proces de 
instrumentare şi intervenţie. De cele mai multe ori, în 
aceste situaţii asistenții sociali recurg la înştiinţarea 
solicitantului printr-o adresă oficială în care se specifică 
motivul pentru care situaţia semnalată nu va fi 
instrumentată de către instituţia/serviciul de specialitate. 

In multe situaţii, data deschiderii cazului poate 
coincide cu data la care s-a primit solicitarea (ex: cazuri în 
regim de urgenţă), deoarece asistentului social deţine 
suficiente informaţii pentru a integra respectiva situaţie 
într-un tip de caz social şi de intervenţie specifică. Cu toate 
acestea, momentul deschiderii trebuie să survină după o 
atentă evaluare a situaţiei de către asistentul social. 

Tip de caz - Din primele informaţii pe care asistentul 
social le obţine în legătură situaţia problematică în care se 
află clientul, poate extrage o concluzie privind tipul cazului 
(ex.: dacă situaţia semnalată face referire la alcoolism şi 
violenţă domestică într-o familie în care sunt şi copii, 
atunci cazul poate fi integrat în tipul „prevenire abuz”). De 
foarte multe ori, „tipul cazului” poate fi reformulat în 
funcţie de dinamica acestuia; este situaţia intervenţiei în 
familii, acolo unde o „problemă” este generată de foarte 
multe cauze care de cele mai multe sunt greu de evaluat. 

Data - Se completează data la care asistentului social 
i-a fost referit cazul; este un element important în fişa de 
deschidere a cazului, deoarece în acest mod se poate 
evidenția promptitudinea intervenţiei. 

Modalitatea de deschidere - Pentru deschiderea a 
unui caz se cunosc patru forme standardizate, după cum 
urmează: 

— Autoreferire - clientul sesizează situația 
problematică unui serviciu public specializat sau unei 


organizaţii neguvernamentale specializată în domeniul 
intervenţiei sociale. Această solicitare poate lua forma unei 
convorbiri telefonice sau unei cereri scrise de către client. 

— Autosesizarea - asistentul social angajat al unei 
instituţii publice sau organizații neguvernamentale 
identifică situaţia problematică şi ca atare, realizează un 
demers de interventie, fie prin instrumentarea cazului, fie 
prin transferul către un alt serviciu, sau prin referire către 
o altă instituție publică specializată sau ONG. Este o 
modalitate des întâlnită în practica asistenței sociale, 
îndeosebi în situaţiile în care potenţialii clienți ascund 
starea de necesitate sau nu o conştientizează (ex.: abuzul 
de orice tip asupra minorilor sau bătrânilor, violenţa 
domestică, prostituţia, etc.) 

— Referire - instituţia căreia îi este sesizat cazul, 
după o primă evaluare, decide că situaţia problematică nu 
este de competenţa domeniului în care îşi desfăşoară 
activitatea şi, prin urmare, referă cazul către o instituţie 
specializată. Referirea se realizează de cele mai multe ori 
printr-o adresă oficială, care cuprinde pe lângă datele de 
identificare a clientului şi o sumară analiză şi 
diagnosticare a problemei. Este o modalitate frecvent 
întâlnită în cazurile sociale complexe, unde problema este 
generată de un cumul de factori, dar unde numai unul este 
dominant (ex.: lucrătorul social comunitar identifică un caz 
de abuz asupra copilului şi îl referă la o 
instituţie/organizaţie cu servicii specializate pentru acest 
tip de caz). 

— Transfer - în cadrul aceleaşi instituţii specializate 
se realizează un transfer al cazului de la un birou/serviciu 
către un alt birou/serviciu specializat pe acel tip de caz. 
Aceste situaţii sunt întâlnite frecvent în cadrul instituţiilor 
care oferă o multitudine de servicii specializate pentru 
acelaşi tip de clienţi (ex.: Serviciul public specializat 
pentru protecţia drepturilor copilului - Direcţia Generală 
pentru Protecţia Drepturilor Copilului - instrumentează 


diferite cazuri de copii aflaţi în dificultate, dar modalităţile 
specifice de intervenţie sunt organizate pe birouri şi 
servicii; astfel, dacă în prealabil un caz de abuz a fost 
instrumentat de Biroul „Abuz asupra copilului” acesta 
poate fi ulterior transferat către serviciul „Alternative de 
tip familial” pentru instituirea unei măsuri alternative de 
ocrotire). 

Pe lângă aceste patru mari modalităţi de referire a 
unui caz, mai există şi alte situații în care cazurile sunt 
reclamate de către vecini, rude sau alte persoane 
apropiate clientului. In aceste situaţii, este recomandat ca 
asistentul social să precizeze în cadrul acestui item orice 
informaţie relevantă. 

Informaţii privind beneficiarul - Se vor completa date 
de identificare ale beneficiarului, precum şi domiciliul 
stabil şi în fapt al acestuia. De cele mai multe ori, clienţii 
deţin un număr de telefon personal la care pot fi 
contactaţi, dar în cazurile în care acest lucru nu se aplică 
este recomandat a se nota numărul de telefon al unei 
persoane de referinţă a clientului, al unei rude, sau al unui 
vecin. 

Informaţii generale despre caz - Orice persoană care 
solicită intervenţia serviciilor publice specializate sau a 
organizaţiilor neguvernamentale pentru o situație 
problematică reprezintă un potențial client. Astfel, 
momentul deschiderii cazului trebuie să cuprindă şi 
informaţii generale despre caz, privind natura problemei şi 
structura familiei clientului. Aceste din urmă informații 
sunt utile asistenţilor sociali pentru o mai bună organizare 
a resurselor necesare pentru un anumit tip de interventie. 
De cele mai multe ori apar situaţii în care asistentul social 
trebuie să acţioneze în regim de urgență şi atunci, orice 
informație privind sistemul familial de resurse al clientului 
poate reprezenta o resursă foarte importantă în 
intervenție. 

Data deschiderii cazului - Se va completa data la 


care a fost deschis cazul pentru instrumentare. În cele mai 
multe cazuri, această dată este diferită faţă de momentul 
referirii. Cu toate acestea, există situaţii când cazul este 
deschis în acelaşi moment când a fost preluat (ex. cazuri 
de abuz asupra copilului, copiii străzii, nou născuţi 
abandonaţi, etc.). 

Asistentul social care a preluat cazul - Orice 
instrument folosit în asistenţa socială cuprinde date de 
identificare ale asistentului social care instrumentează 
cazul şi ale instituţiei care oferă aceste servicii. 
Completarea acestor date este necesară în primul rând 
pentru delimitarea responsabilului în instrumentarea 
cazului, dar şi pentru istoricul social al clientului, atunci 
când se va completa istoricul relaţiilor cu serviciile publice 
specializate şi/sau ONG-uri. 

Secţiune 5.02 FIŞA DE EVALUARE INDIVIDUALĂ 

I. Date personale 

Nume şi prenume 


Data şi locul naşterii 

CNP ///I[LILILILLll 

Stare civilă/Statut juridic 

Studii Ocupaţia 

Etnia Religia 

Domiciliul 

(I) II. Starea de sănătate psihofizică 
Istoric medical 


Starea de sănătate prezentă 
Profilul psihologic 


III. Istoric social 
IV. Aspecte privind mediul de viaţă 


V. Concluzii şi recomandări 


(II) Data Asistent Social 

Ghid pentru completarea 

Fişei de evaluare individuală 

Fişa de evaluare individuală se completează după ce 
cazul a fost deschis prin completarea fişei de deschidere a 
cazului. Este un instrument important în dosarul cazului 
deoarece conţine informaţii cu caracter general obţinute 
din primele întrevederi cu beneficiarul. 

I. Date personale 

Nume prenume, data şi locul naşterii - Se 
completează datele beneficiarului din actele de stare 
civilă. 

Stare civilă/Statutul juridic 

— Pentru adulţi se completează situaţia stării civile 
(necăsătorit, căsătorit, divorţat, văduv); 

— Pentru copil se precizează situaţia juridică 
(declarat abandonat prin sentinţă civilă, tutela sau 
curetela pentru una din situaţiile: părinţii sunt decedati, 
declaraţii judecătoreşte decedați, declaraţi judecătoreşte 
dispăruţi,  decăzuţi din drepturi  părinteşti, părinţi 
necunoscuţi sau puşi sub interdicţie (Codul Familiei). 

Studii - In urma consultării actelor de studii, se 
completează cu date privind ultimul nivel de studii 
absolvit. 

Ocupaţia - Dacă beneficiarul are un loc de muncă se 
va completa funcţia pe care o deţine acesta la momentul 
completării fişei (adeverinţa de salariat poate fi document 
la dosar); în cazul în care beneficiarul nu este angajat se 
va preciza statutul său: șomer sau fără ocupație. 

Domiciliul - Se completează corect domiciliul din 
actul de identitate şi, în situaţia în care acesta nu coincide 
cu domiciliul în fapt, vor fi menţionate ambele adrese. 

Etnie - Se va preciza etnia declarată de beneficiar; 
este relevant acest tip de informaţie pentru demersul de 


intervenţie implementat de asistentul social în rezolvarea 
cazului respectiv, din punctul de vedere al respectării 
sistemului de valori şi al culturii specifice etniei 
beneficiarului. 

II. Starea de sănătate 

Istoric medical - Se vor înregistra afecțiunile mai 
grave (acute sau cronice) de care beneficiarul a suferit 
până la momentul evaluării. Se vor specifica şi 
antecedente medicale din familie: afecţiuni cronice sau 
genetice avute de către membrii familiei beneficiarului. 

Starea de sănătate prezentă - Dacă starea de 
sănătate a beneficiarului este bună se va completa cu 
expresia clinic sănătos, iar dacă suferă de o afecţiune se va 
specifica diagnosticul şi alte informaţii obţinute din 
certificatul medical de sănătate. Este recomandat ca 
asistentul social să solicite un act medical doveditor, 
indiferent de starea de sănătate a beneficiarului. 

Profil psihologic - Se completează cu informaţii 
obţinute din fişa de evaluare psihologică, fişa de examinare 
psihiatrică, rapoarte de evaluare completate de un 
specialişti în domeniu. În situaţia în care beneficiarul nu a 
fost evaluat psihologic până la momentul completării fişei, 
asistentul social poate înregistra informaţii generale 
privind comportamentul acestuia. 

III. Istoricul social 

Se descriu evenimentele importante din viaţa 
clientului, prezentate în ordine cronologică, precum şi 
aspecte care au relevanţă pentru analiza situaţiei de criză 
existente. 

Aspecte privind mediul de viaţă 

Asistentul social va completa acest item cu informaţii 
privind starea materială a clientului (locuinţă, utilităţi, 
proprietăţi), situaţia financiară (venituri permanente sau 
ocazionale), gradul de independenţă socială (autonomie 
socială, resurse, sprijin). De asemenea, se vor preciza 
informaţii despre sistemul de relaţii personale ale 


clientului. 

Concluzii şi recomandări 

În funcţie de datele obţinute despre beneficiar, 
asistentul social va rezuma informaţiile despre situaţia 
clientului şi va recomanda paşi de acţiune pentru etapele 
următoare ale intervenţiei. 

Data - Se va consemna data la care se completează 
fişei de evaluare. 

Secţiune 5.03 RAPORT DE ÎNTREVEDERE 


Data 

Locul întrevederii 
Durata discuţiei 
Persoanele participante 
Scopul 

Conţinutul 


Observaţii 

Concluziile întrevederii 

Recomandări 

Asistent Social 

Ghid pentru completarea 

Raportului de întrevedere 

Data - Se înregistrează ziua în care se realizează 
întrevederea chiar dacă data completării raportului nu 
corespunde datei întrevederii. De asemenea, se 
înregistrează orice întrevedere, indiferent de modalitatea 
de stabilire a acesteia (programată la solicitarea clientului 
sau a asistentului social sau neprogramată). 

Locul întrevederii - Se precizează spaţiul în care se 
desfăşoară întâlnirea dintre asistentul social şi client sau 
alte persoane (membri ai familiei, vecini, colegi, alte 
persoane relevante pentru rezolvarea cazului). Locul 
întrevederii poate fi la biroul asistentului social, la 
domiciliul clientului sau în alte spaţii (la locul de muncă, 
într-un spital, la centrul de plasament, în penitenciar, etc. ). 


Întâlnirile întâmplătoare nu pot fi înregistrate ca 
întrevederi. 

Durata discuţiei - Se precizează timpul alocat 
discuţiei (o întrevedere eficientă nu durează mai mult de 
30 - 45 minute). Este important să fie înregistrat acest 
indicator care, alături de conţinutul întrevederii, realizează 
o evaluare mai complexă a eficienţei acestei tehnici. 

Persoanele participante - Se consemnează numele 
asistentului social şi al  persoanei/persoanelor care 
participă la întâlnire (client, membri ai familiei lărgite, un 
alt profesionist din echipa  interdisciplinară). Acest 
indicator este important pentru că, în general, prezenţa 
altor persoane decât clientul, pe parcursul întrevederii, 
poate influenţa cursul discuţiei şi informaţiile oferite de 
către acesta (clientul poate fi intimidat sau influenţat). 

Scopul - Reprezintă motivul întrevederii, care poate 
consta în evaluarea unor aspecte legate de situaţia 
problematică sau mediul de viaţă al clientului, a unor 
elemente din cadrul planului de intervenţie sau alte situaţii 
neprevăzute (ex: evaluarea integrării copilului în familia de 
plasament, analiza relaţiilor în cadrul familiei în care s-a 
realizat reintegrarea unui copil instituţionalizat etc). 

Conţinutul - Sintetizarea discuţiei prin consemnarea 
ideilor/aspectelor principale abordate în cadrul 
întrevederii. 

Observaţii - Se consemnează orice informaţii 
relevante pentru rezolvarea cazului, cum ar fi atitudini, 
comportamente, reacţii, relaţii interpersonale, limbajul 
non-verbal, condiţii ale mediului de viaţă, situaţii în care 
afirmaţiile clientului sunt confirmate sau infirmate de alte 
surse. 

Concluzii - În urma analizei şi sintezei întrevederii se 
elaborează concluzii clare şi succinte ale întrevederii 
raportate, aspecte relevante pentru demersul următor al 
cazului. Se pot face precizări cu privire la programarea 
altor întrevederi sau paşi ai planului de intervenţie. 


Recomandări - Aspecte importante ce trebuie avute 
în vedere pe parcursul rezolvării cazului (elemente care 
trebuie să fie monitorizate mai atent, evaluarea anumitor 
relaţii, reacții sau comportamente ale persoanelor 
implicate în cazul instrumentat). 

Secţiune 5.04 ISTORICUL SOCIAL 

I. Date privind identificarea beneficiarului 


Numele şi prenumele 
Locul şi data naşterii 
CNP 

Statut juridic/starea civilă 
Domiciliul 


II. Date privind familia beneficiarului 
Date de identificare ale membrilor familiei 


Numele şi vă Ocupaţia Dor 
prenumele rsta 


Date relevante privind familia 
III. Date privind evoluția beneficiarului 
Informaţii despre naştere şi dezvoltare 


Informații medicale 


Activitatea şcolară 
Statutul socio - profesional 


Relaţia cu sistemul de protecţie/asistenţă socială 


Anul/ Măsura de Instituţia 
Perioada protecţie 


IV. Situaţia materială / financiară 
Locuinţă/proprietăţi 


Surse de venit 


Probleme identificate 
(1) V. Probleme identificate 


Asistent Social 

Instituţia 

Data 

Ghid pentru completarea 

Istoricului social 

Istoricul social este un instrument de evaluare şi 
intervenţie în contextul cazurilor sociale care urmăreşte 
modul în care trecutul beneficiarului influențează 
problema acestuia şi modalitatea de rezolvare. Acest 
instrument se aplică în foarte multe domenii de intervenţie 
ale asistenţei sociale, centrându-se pe individ, familie, 
grup social sau comunitate, văzuţi ca beneficiari ai 
evaluării şi intervenţiei de specialitate. 

Istoricul social poate fi utilizat ca parte componentă a 
anchetei sociale, dar şi ca instrument individual, structurat 
pe capitole, subcapitole şi puncte. În primul caz, istoricul 
social reprezintă partea narativă a anchetei social, unde 


într-un paragraf de maximum o jumătate de pagină A4 se 
descriu evenimentele importante din viaţa clientului, 
precum şi aspecte care au o relaţie organică cu problema 
existentă. Aceste evenimente importante fac referire la 
naştere, copilărie, educaţie, căsătorie, decese, istoric al 
instituţionalizării, etc. Ex. : Copilul X provine dintr-o 
familie legal constituită, fiind al... copil născut al celor doi 
soţi Y. Naşterea a fost naturală, la termen, nou născutul 
fiind eutrofic. Pe parcursul dezvoltării sale nu s-au 
înregistrat probleme de sănătate. In prezent, este elev în 
clasa a... Şcoala... şi are rezultate bune la învăţătură şi 
disciplină, conform caracterizării dirigintelui. Pe data de... 
a fost instituţionalizat în CP... 

Folosit de cele mai multe ori ca instrument 
individual, istoricul social prezintă o structură complexă 
centrată pe strângerea unor informaţii cheie despre 
trecutul clientului şi despre modul în care acesta a 
influenţat apariţia problemei. În acelaşi sens, istoricul 
social cuprinde informaţii preţioase despre resursele 
personale ale clientului şi/sau ale reţelei de sprijin care pot 
participa activ în identificarea unor modalităţi de rezolvare 
a problemei. 

In structura istoricului social, informaţiile despre 
trecutul clientului se vor prezenta după cum urmează: 

Date personale privind beneficiarul - Se vor completa 
date de identificare ale beneficiarului, precum şi statutul 
juridic al acestuia (aplicabil în cazul copiilor în dificultate). 
Dacă beneficiarul este o familie, structura prezentării va fi 
de la general la particular, începând cu date de identificare 
ale părinţilor. 

Date privind familia beneficiarului - Când 
beneficiarul este reprezentat de către o singură persoană 
vom completa date privind ceilalţi membri ai familiei şi 
relaţiile dintre acesta, folosind stilul narativ. Astfel, se vor 
face referiri la date de identificare ale membrilor familiei, 
aspecte morale, psihologice, fiziologice şi economice dintre 


aceştia, precum şi alte aspecte care pot fi particularizate şi 
care contribuie la formarea unei viziuni clare a întregului 
familial din care face parte şi beneficiarul/cleintul. Aceste 
aspecte pot face referire la antecedentele penale ale 
membrilor familiei, consumul de alcool, anumite 
fapte/evenimente relevante, boli şi terapii medicale la care 
au fost supuşi membrii familiei şi care au relevanţă pentru 
cazul nostru). 

Se recomandă să fie înregistrate informaţii privind: 

— Rolurile în familie / structura de putere 

— Tipul şi structura familiei (atât familia nucleară cât 
şi familia extinsă - în ordinea gradului de rudenie, cu 
specificarea acestuia, vârsta, statutul socio-profesional şi 
locul de muncă pentru fiecare membru al familiei). 

Date privind evoluţia beneficiarului 

Informaţii privind naşterea şi dezvoltarea - Datele 
culese vor face referire la vârsta, naşterea şi dezvoltarea 
copilului. Este important ca acest item să fie completat cu 
atenţie în cazul copiilor cu înregistrare tardivă a naşterii şi 
să se precizeze această situaţie. 

Informaţii de natură medicală - Acest item se 
completează cu scopul identificării unor posibile boli de 
care clientul a suferit în trecut şi care ar putea recidiva, de 
asemenea se acordă o atenţie deosebită deficienţelor, 
tratamentelor sau altor terapii, acte medicale, consultările 
medicului de familie/specialistului. 

Ex.: din punct de vedere al istoricului familiei, 
urmărim modul în care boala unui membru al familiei 
influenţează dinamica acesteia. 

Informații privind activitatea şcolară/leducaţia - Se 
înregistrează situaţia prezentă şi şcolarizări anterioare, 
performanţe/eşec şcolar. Se completează cu documente 
şcolare (caracterizare, foaie matricolă, adeverinţă etc). 

Informații privind statutul socio-profesional - Avem în 
vedere actualul loc de muncă, cel anterior, sau posibile 
situaţii de disponibilizare şi şomaj. De asemenea, vom 


căuta informaţii legate de posibile conflicte de muncă, 
litigii, eliberări din funcţii, cursuri de reconversie 
profesională, etc. 

Relaţia cu sistemul de protecţție/asistenţă socială - Se 
vor completa detalii cu privire la instituţionalizări 
anterioare şi/sau alte forme de ocrotire/sprijin (este un 
item utilizat în mod deosebit pentru copii care au fost/sunt 
instituţionalizaţi). 

Situaţia materială / financiară 

Locuinţă/proprietăţi - Se înregistrează tipul de 
locuinţă, starea de igienă, forma de proprietate, numărul 
de camere, numărul de persoane care locuiesc în aceeaşi 
casă, dotarea/confortul. 

Surse de venit - Se precizează sursa veniturilor, tipul 
acestora (ocazionale, stabile, alte forme de venit), alte 
bunuri, datorii, moşteniri, cheltuieli curente, etc. 

Probleme identificate - Se va realiza o clasificare şi o 
ierarhizare a problemelor identificate pe tot parcursul 
documentării pentru realizarea istoricului social, dar şi 
probleme identificate pe parcursul instrumentării cazului 
(privind colaborarea clientului şi a familiei acestuia la 
rezolvarea problemei). Aceste probleme trebuie ierarhizate 
după principiul influenţei pe care o exercită asupra cauzei 
şi dinamicii familiei. 

Nr. / 

antet 


Secţiune 5.05 ANCHETA SOCIALĂ 
Realizată de asistentul social 

Locul şi data 

Persoane prezente 

Scopul 

(I) I. Date de identificare a beneficiarului 
Nume şi prenume: 

Locul şi data naşterii: 

CNP: ///////[/[//111B41. 


Domiciliul legal: 
Domiciliul în fapt: 


Stare civilă: 


Studii: Ocupaţia: 


Etnia: Religia: 


II. Date despre familie: 


Date despre mama (soția) 


Nume şi prenume: 


Locul şi data naşterii: 
CNP: 4/7 BL. 


Domiciliul legal: 
Domiciliul în fapt: 


Stare civilă: 


Studii: Ocupaţia: 


Etnia: Religia: 


Date despre tata (soţul) 
Nume şi prenume: 


Locul şi data naşterii: 
CNP: III III BL. 


Domiciliul legal: 
Domiciliul în fapt: 


Stare civilă: 


Studii: Ocupaţia: 


Etnia: Religia: 
Date despre copiii din familie 


N Nume şi D Ocup Loc 
prenume ata aţia ul unde 
cr naşterii se afla 
copilul: 
familie/in 
stituţie 
1 


Date despre alte persoane care locuiesc la aceeaşi 
adresă 


N Nume şi Vâr Stare 
r. crt. prenume sta civilă 


1 
2 
3 


III. Istoricul social al beneficiarului 


IV. Starea de sănătate 


V. Situaţia materială/financiară 

Locuinţa 

Proprietate personală: ý da ý nu Numărul de camere: 
Electricitate Apă curentă încălzire Telefon 

Starea de igienă: Satisfăcătoare Nesatisfăcătoare 
Suprafaţa de teren cultivată (tipul culturii): 
Animale: 

Alte proprietăţi: 

Venituri 

Stabile: 

Ocazionale: 

VI. Relaţiile în familie şi comunitate 

Relații în familie: 


Relațiile în comunitate: 


(II) VII. Observaţii 


VIII. Concluzii şi recomandări 


Asistent Social 

Ghid pentru completarea 

Anchetei sociale 

Realizată de asistentul social - Se va completa cu 
numele asistentului social care întocmeşte ancheta socială. 

Locul şi data - Se vor preciza locul (ex: domiciliul 
clientului) şi data completării anchetei sociale. 

Persoane prezente - Se vor înregistra numele şi 
prenumele tuturor persoanelor prezente la întocmirea 
anchetei sociale. Acest lucru este important deoarece orice 
persoană prezentă poate reprezenta atât o sursă de 
informare cât şi o garanţie pentru veridicitatea 
informaţiilor prezentate. 

Scopul - Va fi înregistrat scopul pentru care ancheta 
socială este efectuată (ex.: Reintegrarea copilului în 
familia naturală). Este important să se păstreze coerenţa 
între scopul întocmirii anchetei sociale, modalitatea 
prezentării informaţiilor pe parcursul anchetei sociale şi 
recomandările finale. 

(III) Date de identificare a beneficiarului 

Nume prenume, data şi locul naşterii - Se 
completează datele beneficiarului din actele de stare 
civilă. 


Stare civilă/ Statutul juridic 

— Pentru adulţi se completează situaţia stării civile 
(necăsătorit, căsătorit, divorţat, văduv); 

— Pentru copil se precizează situaţia juridică 
(declarat abandonat prin sentinţă civilă, tutela sau 
curetela pentru una din situaţiile: părinţii sunt decedati, 
declaraţi judecătoreşte decedați, declaraţi judecătoreşte 
dispăruţi,  decăzuţi din drepturi  părinteşti, părinţi 
necunoscuţi sau puşi sub interdicţie (Codul Familiei). 

Studii 

În urma consultării actelor de studii, se completează 
cu date privind ultimul nivel de studii absolvit. 

Ocupația 

Dacă beneficiarul are un loc de muncă se va 
completa funcţia pe care o deţine acesta la momentul 
completării fişei (adeverinţa de salariat poate fi document 
la dosar); în cazul în care beneficiarul nu este angajat se 
va preciza statutul său: șomer sau fără ocupație. 

Domiciliul 

Se completează adresa din actul de identitate şi, în 
situaţia în care domiciliul legal nu coincide cu domiciliul în 
fapt, vor fi menţionate ambele adrese. 

Etnie 

Se va preciza etnia declarată de beneficiar; este 
relevant acest tip de informație pentru demersul de 
intervenție implementat de asistentul social în rezolvarea 
cazului respectiv, din punctul de vedere al respectării 
sistemului de valori şi al culturii specifice etniei 
beneficiarului. 

Religie 

Se va preciza religia declarată de beneficiar; este 
relevant acest tip de informație pentru demersul de 
intervenție implementat de asistentul social în rezolvarea 
cazului respectiv, din punctul de vedere al respectării 
sistemului de valori şi al culturii specifice religia 
beneficiarului. 


Date despre familie - Vor fi înregistrate datele despre 
mama (soţie) şi despre tata (soţ) din actele de stare civilă 
(certificat de naştere, B.I., adeverinţă de la locul de 
muncă, carte de identitate, etc.) - vezi itemul anterior. 

Date despre copiii din familie - Vor fi înregistrate 
datele cu privire la copiii familiei conform structurii din 
tabel. 

Nume şi prenume şi Data naşterii - Vor fi notate 
numele şi prenumele copiilor, respectiv datele lor de 
naştere din actele de identitate. 

Ocupaţie 

— Pentru situaţia în care copilul este şcolar se va 
preciza nivelul de şcolarizare (ex: preşcolar, şcolar - clasa 
în care se află copilul). 

— Pentru situaţia în care copilul are un loc de muncă 
poate fi menţionată instituţia şi funcţia deţinută în cadrul 
acesteia. 

Locul unde se află copilul: familielinstituţie - Se 
precizează dacă copilul este instituţionalizat sau nu - astfel 
trebuie completat cu „familie” dacă copilul se află în 
familie sau „instituţie” (numele instituţiei) dacă copilul se 
află în instituţie. 

Observaţii - va cuprinde informaţii relevante despre 
fiecare copil (ex: starea de sănătate, de câte ori a repetat 
un an şcolar, dacă a fost instituţionalizat sau nu). 

Date despre alte persoane care locuiesc la aceeaşi 
adresă - Vor fi înregistrate toate celelalte persoane care 
locuiesc la aceeaşi adresă cu beneficiarul (unchi, mătuşă, 
bunici, prieteni, etc.). Se vor completa câmpurile din tabel 
cu numele şi prenumele acestor persoane, vârsta, starea 
civilă (căsătorit, necăsătorit, despărţit în fapt, divorţat, 
văduv, etc.) şi ocupaţia fiecăruia (ex: şomer, pensionar, 
şcolar, preşcolar, etc.). E 

Istoricul social al beneficiarului - In cadrul istoricului 
social al beneficiarului vor fi prezentate sub formă narativă 
în ordine cronologică evenimente, fapte semnificative din 


viaţa acestuia. 

Ex.: Copilul X provine dintr-o familie legal constituită, 
fiind al... copil al celor doi soți Y. Naşterea a fost naturală, 
la termen, nou născutul fiind dezvoltat normal pentru 
vârsta sa. Pe parcursul dezvoltării sale nu s-au înregistrat 
probleme grave de sănătate. In prezent, este elev în clasa 
a... Școala... are o relaţie bună cu colegii şi rezultate bune 
la învăţătură, conform  caracterizării  dirigintelui şi 
profesorilor. Pe data de... a fost instituţionalizat în CP... 
unde este vizitat periodic de părinți. 

Starea de sănătate - Se vor înregistra afecțiunile mai 
grave (acute sau cronice) de care beneficiarul a suferit 
până la momentul evaluării. Se vor specifica şi 
antecedente medicale din familie: afecţiuni cronice sau 
genetice avute de către membrii familiei beneficiarului. 
Dacă starea de sănătate a beneficiarului este bună se va 
completa cu expresia clinic sănătos, iar dacă suferă de o 
afecţiune se va specifica diagnosticul şi alte informaţii 
obţinute din certificatul medical de sănătate. Este 
recomandat ca asistentul social să solicite un act medical 
doveditor, indiferent de starea de sănătate a beneficiarului. 

Situaţia materială/financiară 

Locuinţa - Asistentul social va trebui să urmărească 
mai multe aspecte privind locuinţa, cum ar fi: numărul de 
camere, câte persoane locuiesc în aceeaşi casă, dacă 
locuinţa este proprietate personală sau nu, dacă starea de 
igienă este corespunzătoare, dacă este dotată cu 
electricitate, apă curentă, încălzire, telefon. În formularul 
de anchetă socială toate aceste informaţii pot fi 
înregistrate prin bifare - acolo unde este cazul. 

Suprafaţa de teren cultivată (tipul culturii) - se va 
înregistra doar aria de teren cultivată din suprafaţa totală 
de teren pe care beneficiarul o are în proprietate sau o 
deţine; foarte important pentru beneficiarii din mediul 
rural este să se menţioneze tipul culturilor (ex: porumb, 
cartofi, grâu, secară, orz). 


Animale - vor fi înregistrate animalele din gospodăria 
beneficiarului (ex: ovine, bovine, cabaline, etc.) 

Alte proprietăţi - se referă la alte bunuri aflate în 
proprietatea beneficiarului (ex: maşini agricole, căruţă cu 
cai, alte spaţii de locuit, etc.). 

Venituri stabile - vor fi înregistrate doar veniturile 
permanente, cum ar fi: salarii, pensii, indemnizaţia de 
şomaj, ajutorul de şomaj, alocaţia copiilor, pensie de 
urmaş, alte indemnizaţii, etc. 

Venituri ocazionale - vor fi menţionate câştigurile din 
diferite activităţi prestate de membri familiei (ex: munca 
sezonieră, vânzarea diferitelor produse agricole, munca în 
străinătate a unui frate sau părinte, etc.) 

Relaţiile în familie şi comunitate 

Relații în familie - Vor fi notate aspecte referitoare la 
relaţiile dintre membrii familiei - aspecte observate în 
timpul vizitelor în familie ale asistentului social sau 
constatate de acesta din discuţiile cu membrii comunităţii. 
Vor fi vizate relaţiile dintre mamă şi tată, dintre părinţi şi 
copii, dintre fraţi, relaţiile cu alte persoane care locuiesc în 
aceeaşi casă, relaţiile cu familia lărgită. 

Este recomandat ca asistentul social să insiste în 
evaluarea acelor tipuri de relaţii relevante pentru 
rezolvarea cazului (ex. Atitudinea mamei faţă de copil). 

Relaţiile în comunitate - Asistentul social va evalua 
relaţiile beneficiarului cu vecinii, alte personae din 
comunitate şi instituţii (tipul relaţiilor, reciprocitate, 
intensitate, implicare, etc.). 

În cazul în care se întocmeşte ancheta socială pentru 
un elev se va urmări gradul de adaptare şcolară, cât şi 
relaţiile acestuia cu profesorii şi colegii. 

Este recomandat ca asistentul social să insiste pe 
acele relaţii care ar putea reprezenta o resursă pentru 
rezolvarea cazului. 

Observaţii - În cadrul acestei rubrici se vor nota 
aspecte semnificative pentru rezolvarea cazului. 


Concluzii şi recomandări - Asistentul social care 
efectuează ancheta socială va realiza o sinteză a 
informaţiilor culese în raport cu scopul anchetei, urmată 
de recomandări care vizează şi planul de 
intervenţie/permanenţă. 

Secţiune 5.06 

Secţiune 5.07 PLAN INDIVIDUAL DE PERMANENŢĂ 


Nume şi prenume 


CNP 

Domiciliul 

Scopul planului de permanenţă 
[] Reintegrare familială 

[] Adoptie 

D Integrare în comunitate 

Paşii de acţiune 


Domeniul Situaţia prezentă Acţiuni 


ce 


de acţiune realizate în viitor 


Dezvoltar 
ea 
psihomotorie a 
copilului 


Starea de 
sănătate 


Educaţia 


Relaţia cu 
familia 
naturala 


Pregătire 
a copilului 
pentru scopul 
urmărit 


Modificăr 
i ale planului 
iniţial/motivele 


Asistent Social 

Supervizor 

Data întocmirii planului de permanenţă 

Ghid pentru completarea 

Planului individual de permanenţă 

Planul de permanenţă se întocmeşte pentru cazul 
copil în etapa de intervenţie a instrumentării unui caz. 
Planul de permanenţă este rezultatul evaluării complexe a 
situaţiei beneficiarului şi urmează recomandările 
asistentului social şi ale echipei interdisciplinare. Planul 


conţine acţiunile pe care trebuie să le realizeze asistentul 
social în domenii diferite de dezvoltare a copilului 
(dezvoltarea psihomotorie a copilului, starea de sănătate, 
educaţie, relaţia cu familia) pentru atingerea scopului care 
poate fi: reintegrare familială, adopţie şi integrare în 
comunitate. 

Planul este stabilit împreună cu supervizorul şi 
revizuit o dată la trei luni şi completat în situaţia în care 
intervin modificări. Chiar dacă planul de permanenţă este 
un instrument specific cazului copil, intervenţia vizează 
implicarea tuturor factorilor de influenţă: copil, familie, 
instituţie, şcoală, dispensar, biserică şi comunitate. 

Nume şi prenume şi CNP - Asistentul social va 
înregistra datele din certificatul de naştere al copilului. 

Domiciliul - Se va înregistra adresa la care locuieşte 
în prezent copilul; dacă este  instituţionalizat se 
menţionează numele şi adresa centrului de plasament. 

Scopul întocmirii planului de permanenţă - Asistentul 
social va preciza scopul intervenţiei: reintegrare familială, 
adopţie, integrare în comunitate. În lucrul cu copilul în 
dificultate, aceste variante presupun: reîntoarcerea 
copilului în familia naturală, ocrotirea într-o familie 
adoptatoare sau integrarea unui tânăr care provine din 
centrul de plasament în comunitatea de origine. Pentru 
fiecare din cele variante posibile ale planului de 
permanență, asistentul social va construi un demers 
specific de intervenție pentru atingerea scopului urmărit. 

Paşii de acțiune - Anterior stabilirii planului de 
permanență, asistentul social va realiza o evaluare a 
situației copilului în domeniile precizate anterior şi, în 
funcție de nevoile identificate, vor fi stabilite acțiuni care 
să faciliteze şi să susţină adaptarea copilului în noul mediu 
de viaţă. 

Dezvoltarea psihomotorie a copilului - Evaluarea se 
bazează pe informaţii consemnate în instrumentele altor 
specialişti (ex: medic, psiholog). Aceste informaţii pot face 


referire la tipul naşterii, stadiul de dezvoltare motrică, a 
limbajului, concordanța dintre vârsta biologică şi 
performanţele intelectuale, etc. 

Starea de sănătate - Se va realiza un scurt istoric 
medical al copilului, cuprinzând antecedente medicale, 
internări, tratamente specifice, boli ereditare, genetice, 
cronice şi/sau infecțioase. In funcţie de recomandările 
medicale specifice va fi stabilit şi un plan de recuperare 
medicală şi terapie. Va fi porecizată existenţa unui 
handicap, tipul acestuia, gradul de handicap şi intervenţia 
specifică. 

Educaţie - Vor fi consemnate informaţii privind 
nivelul de şcolarizare, performanţele şcolare, modul de 
adaptare în mediul şcolar, abandon sau tentative de 
abandon şcolar. Pentru îmbunătăţirea rezultatelor şcolare, 
asistentul social va stabili împreună cu personalul didactic 
un plan de intervenţie specific. 

Relaţia cu familia - Asistentul social va pregăti atât 
familia cât şi copilul pentru atingerea scopului planului de 
permanenţă, în funcţie de dificultăţile evaluate la nivelul 
relaţiilor intrafamiliale, al statutului familiei, exercitarea 
rolurilor fiecărui membru şi relaţiilor acesteia la nivelul 
comunităţii. 

Pregătirea copilului pentru scopul urmărit - 
Deoarece implementarea planului de permanenţă 
presupune apariţia unei schimbări majore în viaţa 
copilului, asistentul social trebuie să anticipeze dificultăţile 
pe care le poate întâmpina acesta. Vor fi precizate acţiunile 
specifice şi concrete care vor fi realizate pentru reducerea 
efectelor nedorite (Ex: vizite frecvente ale părinţilor la 
copil în centrul de plasament, vizite ale copilului în familie, 
consilierea părinţilor - informarea acestora cu privire la 
efectele instituţionalizării). 

Modificări ale planului iniţial/motivele - Vor fi 
înregistrate orice modificări ulterioare stabilirii planului de 
permanenţă care pot genera alţi paşi de acţiune sau chiar 


alt plan de permanenţă (ex: pregătirea unui copil pentru 
reintegrarea familială poate fi întreruptă de decesul 
părinţilor ceea ce face ca asistentul social să stabilească 
un alt plan de permanenţă pentru copil - adopţia sau 
integrarea în comunitatea de origine). 

Secţiune 5.08 CONTRACT DE INTERVENŢIE 

Încheiat între 

Asistentul social din cadrul instituţiei şi în calitate de 
beneficiar al serviciului de asistenţă socială: 

I. Obiective 

II. Obligaţiile părţilor 

Asistentul social 

Beneficiarul 

(1) III. Durata contractului 

IV. Eu am luat la cunoştinţă că acest contract se 
încheie pe o perioadă determinată de timp şi că 
nerespectarea cu buna ştiinţă a  responsabilităţilor 
asumate determină încetarea intervenţiei din partea 
asistentului social. 

V. Data întocmirii 

(II) Semnătura beneficiar Semnătura asistent social 

Ghid pentru utilizarea 

Contractului de intervenţie 

Contractul de intervenţie este un instrument care se 
individualizează pentru fiecare caz în parte în funcţie de 
specificul acestuia şi de conţinutul planului de intervenţie 
pentru familie sau a planului de permanenţă pentru copil. 
Utilizarea contractului în relaţia cu clientul are rolul de a 
determina responsabilizarea acestuia şi implicarea în 
intervenţie ca parte activă. De asemenea, forma scrisă a 
termenilor de colaborare dintre asistentul social şi client 
are rolul de a conştientiza clientul cu privire la demersul 
de rezolvare a cazului şi la propriile responsabilităţi în 
cadrul acestui proces. Nerespectarea ulterioară a 
termenilor contractului pot argumenta decizii ale 
asistentului social cu privire la cazul respectiv 


(întreruperea sprijinului financiar, prelungirea perioadei 
de intervenţie, reevaluarea situaţiei problematice, etc.). 

Obiective - Se înregistrează obiectivele stabilite de 
asistentul social în cadrul planului de intervenţie sau a 
planului de permanenţă (dacă este situaţia unui caz-copil, 
dar contractul se realizează cu unul dintre părinţi sau alţi 
ocrotitori). 

Ex: pentru instrumentarea unui caz de prevenire a 
instituţionalizării, obiectivele pot fi: menţinerea unităţii 
familiale, identificarea unui loc de muncă pentru tată, 
reintegrarea şcolară a copiilor. 

Obligaţiile parţilor - Se prezintă clar şi succint 
responsabilităţile stabilite de comun acord pentru ambele 
păriţi implicate în rezolvarea cazului: asistentul social şi 
beneficiarul serviciilor sociale. Acţiunile specificate ca 
obligaţii trebuie să fie cuantificabile şi uşor de evaluat. 

Ex: Obligatiile asistentului social: 

— Să asigure plata chiriei în cuantum de... pe o 
perioadă de trei luni; 

— Să asigure familiei alimente în valoare de... pe o 
perioadă de trei luni; 

— Să ofere consiliere membrilor familiei; 

— Să ofere informaţii şi sprijin în obţinerea 
drepturilor legale; 

— Să efectueze vizite periodice; 

— Să medieze situaţii conflictuale, etc. 

Ex: Obligatiile beneficiarului: 

— Să permită asistentului social să facă vizite la 
domiciliu său; 

— Să nu consume excesiv băuturi alcoolice; 

— Să respecte întâlnirile stabilite cu asistentul social 
sau alţi profesionişti; 

— Să informeze asistentul social în legătura cu 
schimbările survenite în situaţia sa familială, socială sau 
profesională; 

— Să folosească sprijinul material primit în scopul 


atingerii obiectivelor; 

— Să se intereseze săptămânal de situaţia şcolară a 
copilului său; 

— Să caute şi să ocupe un loc de muncă conform 
calificării şi abilităţilor sale; 

— Să-şi înscrie copilul la medicul de familie şi să 
coopereze cu acesta 

— Până la data de... să-şi văruiască locuinţa, etc. 

Durata contractului - Se înregistrează perioada 
estimată a fi necesară pentru implementarea planului de 
intervenţie şi în care pot fi îndeplinite realist şi eficient 
obiectivele stabilite. 

Data întocmirii - Se înregistrează data la care se 
semnează contractul de către ambele părţi (asistentul 
social şi beneficiar). 

Secţiune 5.09 PLANUL DE INTERVENŢIE 

Familia 

Domicliul 

Tipul familiei 

Normală Monoparentală Uniune consensuală 

Număr copii 

Obiective 

Acţiuni/Durată/Resurse 


N Acţiuni Du Resurse 


r. crt. rată 


1. 
2. 
3 


Data întocmirii / / 

Asistent Social Beneficiar 

Supervizor 

Ghid pentru utilizarea 

Planului de Intervenţie 

Planul de intervenţie este utilizat de către asistentul 


social în cazurile de intervenţie asupra familiilor care se 
află în dificultate şi presupune atingerea unor obiective, 
cum ar fi: prevenirea abandonului copilului, intervenţia în 
caz de neglijenţă şi abuz, prevenirea abandonului şcolar, 
integrarea socio - profesională a părinţilor, prevenirea şi 
intervenţia în cazurile de violenţă domestică, prevenirea 
excluderii şi marginalizării sociale, etc. 

Pentru atingerea acestor obiective, asistentul social 
împreună cu supervizorul şi beneficiarul vor stabili o serie 
de acţiuni specifice tipului de caz. În desfăşurarea acestor 
acţiuni, asistentul social abordează mai multe sfere de 
intervenţie, cum ar fi: copii, familie, relaţii în comunitate, 
reţeaua de instituţii, etc. 

Similar planului de permanenţă, acest instrument 
poate fi modificat în funcţie de schimbările care intervin în 
evoluţia cazului. Orice modificare va fi realizată împreună 
cu beneficiarul şi supervizorul (ex. decesul unui părinte 
poate determina dificultăţi de ordin material, financiar, de 
ataşament şi orientare). 

Familia - se va înregistra numele familiei beneficiare. 
Pentru situaţia în care familia este formată prin uniune 
consensuală se vor înregistra numele ambilor parteneri. 

Domiciliul - Practica asistenţei sociale a evidenţiat 
faptul că pentru cele mai multe dintre familiile care 
reprezintă cazuri sociale domiciliul legal nu coincide cu 
domiciliul în fapt. De aceea, este recomandat ca asistentul 
social să înregistreze adresa la care locuieşte familia în 
realitate. 

Tipul familiei - Este relevant a se preciza tipul 
familiei (normal, monoparentală, uniune consensuală) 
deoarece acesta poate influenţa modalitatea de construire 
a demersului de intervenţie. 

Fiecare dintre aceste trei tipuri familiale dispune de 
resurse specifice (materiale, financiare, relaţii de susţinere 
interpersonale, etc.) care trebuie direcționate către scopul 
intervenţiei. 


Număr copii - Se va înregistra numărul total al 
copiilor (atât cei ocrotiţi în familie, cei care nu locuiesc cu 
părinţii, cât şi cei ocrotiţi în centrele de plasament). 

Obiective - Planul de intervenţie trebuie să cuprindă 
concretizarea demersului de intervenţie prezentată în linii 
generale de acţiune (ex.: identificarea unui loc de muncă 
pentru părinți, consolidarea relațiilor interpersonale, 
creşterea gradului de integrare în comunitate, etc.). Aceste 
obiective trebuie să îndeplinească anumite caracteristici: 
să fie verificabile în timp, concrete, adaptate la specificul 
clientului, uşor de aplicat, măsurabile. 

Acţiuni/Durată/Resurse - Conform structurii din tabel 
vor fi înregistrate acţiunile care vor fi întreprinse pentru 
atingerea obiectivelor, durata lor de desfăşurare precum şi 
resursele necesare/disponibile pentru realizarea acestor 
acţiuni. 

Este importantă structurarea acestor informaţii 
deoarece în acest fel asistentul social urmăreşte 
responsabilizarea membrilor familiei faţă de implicarea 
acestora, identificarea dificultăţilor şi pregătirea familiei 
pentru depăşirea lor, identificarea şi valorificarea 
resurselor familiei. 


Exemplu 
Acţiuni Dur Resurse 
ata 
Informare Per Asistent. social, resu 
manent comunitare, ONG-uri 
Consiliere Per Asistent social, psiholog 
manent 
Sprijin 3 Donaţii, fond urgenta 
material financiar luni 
Consiliere Per Colaborări cu 
juridică manent specialişti 


Nr. Înregistrare / / / 
Antet 


Secţiune 5.10 REFERAT DE NECESITATE 

Subsemnatul asistent social în cadrul în urma 
evaluării situaţiei familiei (copilului) domiciliat în 

— am constatat următoarele: 


Prin urmare, recomand următorul plan de 
intervenţie: 

— şi sprijin în valoare de constând în 

Scopul acestui plan de intervenţie este 


Pentru realizarea acestui scop vă rugăm să ne 
sprijiniți cu 


Data Asistent Social 

Ghid pentru completarea 

Referatului de necesitate 

Numărul de înregistrare - este obligatorie 
înregistrarea referatului la instituția în care se 
instrumentează cazul, indiferent de situație: 

— Dacă referatul este adresat unei alte organizații, 
instituții, societate comercială, etc. 

— Dacă referatul este adresat superiorului direct 
(primar - pentru lucrătorii sociali comunitari) pentru că 
răspunsul acestuia (pozitiv sau negativ) va fi oficial - sub 
forma unei dispoziții. 

Subsemnatul - numele şi prenumele asistentului 
(lucrătorului) social care întocmeşte referatul şi este 
responsabil de caz. 

În cadrul - instituţia la care îşi desfăşoară activitatea 
asistentul social (unde instrumentează cazul). 

Familia/copilul - în cazul în care familia este 
subiectul cazului se înregistrează numele şi prenumele 
soţului şi al soţiei. În cazul în care aceştia nu au calitatea 
de părinţi pentru copiii ocrotiţi în familie se precizează 
reprezentantul legal - când există o hotărâre oficială din 


partea Autorităţii Tutelare (pentru situaţiile de tutelă şi 
curatelă), Comisia de Protecţie a Copilului (pentru 
plasament sau încredințare), Instanţa  judecătoreasc 
(pentru divorţ) - sau „ocrotitorul” copilului (cel care 
îngrijeşte în fapt minorul) atunci când nu există o formă 
legală. 

În situaţia în care se instrumentează un caz - copil se 
înregistrează numele şi prenumele acestuia din certificatul 
de naştere. 

Domiciliat în - Se notează adresa la care locuieşte 
persoana/familia care face subiectul cazului. Pot există trei 
situaţii: 

— Când domiciliul real corespunde celui legal (din 
buletinul/cartea de identitate), se înregistrează conform 
actelor de identitate; 

— Când domiciliul real (în fapt) nu corespunde celui 
legal, se menţionează ambele situaţii; 

— Când nu există acte de identitate, se precizează 
domiciliul în fapt şi se specifică lipsa acestor acte. 

Am constatat următoarele - se realizează pe scurt o 
prezentare a situaţiei familiei sau copilului (problema, 
contextul, relaţiile din familie - dacă sunt relevante - în 
situaţii de reintegrare, abuz, violenţă domestică, prevenire 
abandon, prezentarea situaţiei materiale şi financiare, 
nevoile familiei - financiare, materiale, de suport, de 
integrare, etc.). Datele sunt culese din afirmaţiile sau 
declaraţiile clientului, din întrevederi cu familia clientului, 
vecini, familia lărgită, instituţii implicate (Spital, Şcoală, 
Biserică, Poliţie, Primărie, ş.a.) alte persoane cheie din 
comunitate care pot oferi informaţii obiective despre caz, 
documente legale (juridice, medicale, evidenţa populaţiei), 
alţi specialişti care au lucrat pe caz. 

Plan de intervenţie - se precizează principalele 
acţiuni prevăzute în planul de intervenţie/permanenţă 
(consiliere a familiei, identificarea unui loc de muncă, 
intermediere pentru acces la alte resurse, mediere relaţii, 


crearea unui grup de sprijin, etc.). 

Sprijin în valoare de - suma totală anticipată pentru 
intervenţia materială (se poate aproxima valoarea 
bunurilor sau se consultă oferte de preţ). 

Sprijin constând în - este important să se specifice 
foarte clar categoria de produse sau servicii în care vor fi 
investiţi banii - alimente, îmbrăcăminte, reparaţii locuinţă, 
plată chirie, plată creşă copil, etc. O altă situaţie 
presupune prezentarea detaliată a prosuselor (ex.: 2 bucăţi 
haină de iarnă pentru copii, 20 coli azbest etc). 

Scopul planului de intervenţie - Se înregistrează 
scopul planului de  intervenţie/permanenţă (ex.: 
reintegrare, menţinerea copilului în familie, integrare în 
comunitate, prevenirea abandonului, prevenirea violenţei 
domestice etc.). 

Vă rugăm să ne sprijiniți cu - se precizează concret 
sprijinul solicitat şi suma (eventual calitate, cantitate). 
Suma solicitată poate să nu fie identică cu suma totală 
necesară intervenţiei materiale. Asistentul social poate 
solicita sprijin pentru un caz din partea mai multor 
instituţii (ex: primăria va asigura forţa de muncă pentru 
construirea casei, un întreprinzător local va sprijini familia 
cu alimente timp de trei luni, un ONG va asigura 
achiziţionarea materialelor de construcţie în valoare de X 
lei, o altă instituţie va oferi îmbrăcăminte copiilor, etc.). 

Data - data întocmirii referatului 

Asistent social - numele, prenumele şi semnătura 
asistentului social responsabil de caz. 

Observaţii/recomandări 

— Dacă referatul de necesitate este adresat unei alte 
instituţii, acest instrument trebuie să fie vizat şi de 
supervizorul asistentului social sau de reprezentantul 
instituţiei care instrumentează cazul; 

— Pentru acelaşi caz se pot întocmi referate de 
necesitate diferite dacă ele sunt adresate mai multor 
instituţii pentru tipuri deosebite de sprijin sau valori 


diferite; 

— În situaţia în care referatul este adresat unei alte 
instituţii acesta trebuie să fie însoţit de o adresă care să 
prezinte situaţia sau să cuprindă precizarea 

— „Către instituţia... în atenţia domnului...” 

Secţiune 5.11 REFERAT DE SITUAŢIE 

Referatul de situaţie reprezintă un instrument cu o 
frecvenţă foarte mare de utilizare în instrumentarea unui 
caz. Asistenţii sociali îl folosesc mai ales atunci când 
hotărăsc să întreprindă a acţiune cu scopul de a-şi motiva 
deciziile şi ipotezele de lucru. Pe de altă parte, referatul de 
situaţie se întocmeşte ori de câte ori apare o situaţie 
problemă, adesea fiind nevoie de modificări în planul de 
intervenţie sau planul de permanenţă al clientului. Tocmai 
de aceea, particularitatea acestui instrument este 
reprezentată de contextualitate, înţelegându-se faptul că el 
nu reprezintă o „piesă” obligatorie în dosarul cazului, aşa 
cum sunt fişele de închidere sau deschidere a cazului, 
ancheta socială, istoricul social, etc. Cu toate acestea, 
asemenea rapoartelor de vizită sau întrevedere, referatul 
de situaţie prezintă o imagine mult mai complexă şi mai 
obiectivă a unor evenimente punctuale cu impact mare 
asupra procesului de instrumentare a cazului. 

Referatul de situaţie se poate întocmi în următoarele 
situaţii: 

— La orice situaţie problemă apărută în perioada de 
instrumentare a cazului 

— La solicitarea unor informaţii de către un alt birou 
şi / sau instituţie 

— La referirea sau transferul cazului 

— În etapa premergătoare prezentării cazului în 
Comisia pentru Protecţia Copilului 

Ghid pentru construirea „referatului de situaţie”. 

Având în vedere faptul că „referatul de situaţie” 
reprezintă un instrument uşor adaptabil la tipurile de caz 
şi la instituţiile care le utilizează, acesta nu are o formă 


standardizată aşa cum au celelalte instrumente specifice 
din dosarul unui caz. In acest sens, specialiştii şi 
instituţiile pot întocmi „referate de situaţie” după propriul 
model, dar este recomandat ca în structura referatului să 
fie cuprinse următoarele elemente: 

— Numele şi prenumele asistentului social care 
instrumentează cazul; 

— Numele instituţiei/serviciului căreia/căruia îi este 
adresat referatul; 

— Scurt istoric social al cazului care să cuprindă 
următoarele aspecte: modalitatea de înregistrare a cazului, 
evoluţia cazului, situaţia în prezent; 

— Scopul întocmirii referatului; 

— Concluzii şi recomandări; 

— Viza supervizorului. 

a) Observaţii 

— Referatul de situaţie este un instrument care 
trebuie să aibă o formă narativă spre deosebire de alte fişe 
utilizate în instrumentarea cazului; 

— Să fie scurt, concis şi la obiect; 

— Trebuie să conţină informaţii reale şi exacte (să nu 
contrazică datele prezentate în alte instrumente ale 
dosarului) 

— Prezentarea situaţiei/cazului trebuie să aibă fir 
logic, cronologic. 

PROCESUL DE  SUPERVIZARE ÎN PRACTICA 
ASISTENŢEI SOCIALE 

Una dintre cele mai eficiente modalităţi de 
perfecţionare profesională a  asistenţilor sociali este 
reprezentată de implementarea unui proces complex de 
supervizare în care este urmărită întreaga activitate de 
asistenţă socială. Prin intermediul activității de 
supervizare se construieşte o relație de sprijin profesional 
între supervizor şi supervizat. 

În literatura de specialitate se cunosc două 
modalităţi de realizare a supervizării din punctul de vedere 


al persoanelor supervizate: 

— Supervizare individuală - Este o relaţie de ajutor şi 
perfecţionare realizată cu scopul de a transmite informaţii, 
de a creşte şi menţine interesul şi motivaţia profesională, 
de dezvoltare unui climat profesional competitiv. 
Supervizarea individuală cuprinde supervizarea de caz şi 
supervizarea calităţii activităţii de asistenţă socială. 

— Supervizare de grup - Este metodă de lucru în 
care un supervizor lucrează cu un grup de profesionişti, 
într-un cadru de comunicare şi relaţionare ce vizează 
realizarea unui schimb de experienţă şi informaţii, 
monitorizarea şi controlul activităţii de asistenţă socială, 
relaţii de sprijin şi ajutor între participanţi. 

Din punctul de vedere al conţinutul supervizării, 
categoriile de mai sus cuprind supervizarea de caz şi 
supervizarea calităţii activităţii de asistenţă socială. Aceste 
activităţi sunt înregistrate de către supervizor prin 
instrumente specifice, cum ar fi: 

— Fişa de supervizare a activităţii de asistenţă 
socială; 

— Fişa de supervizare a cazurilor sociale. 

Secţiune 5.12 

Secţiune 5.13 FIŞĂ DE SUPERVIZARE 

Secţiune 5.14 A ACTIVITĂŢII DE ASISTENŢĂ 
SOCIALĂ 

(1) 


Data şi locul de desfăşurare a şedinţei de supervizare 


Persoane prezente 
Subiecte abordate 


Observaţii 

Supervizor 

Ghid pentru completarea 

Fişei de supervizare a activităţii de asistenţă socială 
Data şi locul - Va fi precizată ziua şi locaţia în care se 


desfăşoară supervizarea. Supervizorul va nota data 
realizării întâlnirii şi nu data completării fişei. 
Supervizarea este realizată în scopul perfecţionării 
profesionale şi evaluării continue a activităţii asistentului 
social şi aceasta se poate realiza în cadrul instituţiei 
supervizorului (instituţie guvernamentală sau 
neguvernamentală) sau la instituţia unde este angajat 
asistentul social. 

Persoane prezente - Prezentarea persoanelor 
participante, numele şi funcţia deţinută în cadrul instituţiei 
în care lucrează. Completarea acestei rubrici este 
relevantă deoarece se cunosc persoanele care sunt 
implicate în evaluarea corectă a problematicii sociale cu 
care se confruntă asistentul social (ex. participarea la o 
întâlnire a secretarului şi primarului alături de lucrătorul 
social unde se analizează specificul comunităţii, a 
problemelor şi disfuncţiilor sociale de la nivelul comunei). 

Subiecte abordate - Se vor prezenta şi analiza 
sistematic subiectele abordate în cadrul şedinţei. Pe 
parcursul supervizării se vor discuta atât cazurile sociale 
cât şi activităţile din domeniul social desfăşurate în 
comunitate. 

Pentru dezvoltarea profesională a asistentului social 
este recomandat ca supervizorul să monitorizeze toată 
activitatea de asistenţă socială desfăşurată şi să acorde 
suport informaţional şi emoţional pentru rezolvarea 
problemelor sociale comunitare. Pe parcursul acestor 
supervizări se vor identifica domeniile în care este 
necesară intervenţia asistentul social şi pentru aceste 
probleme se vor construi strategii de intervenţie. 

Ex: Analiza aplicării Legii 416/2001 la nivelul 
comunităţii şi identificarea modalităţilor de intervenţie 
pentru minimalizarea efectelor negative, prin implicarea 
tuturor liderii din comunitate, informarea corectă a 
cetăţenilor cu privire la lege, implicarea liderilor pentru 
gestionarea eficientă a resurselor financiarea familiei, etc. 


Observaţii - consemnarea informațiilor care 
caracterizează calitatea şi cantitatea activității de 
asistenţă socială desfăşurate la nivelul comunităţii sau 
stabilirea unor recomandări pentru îmbunătățirea 
rezultatelor serviciilor sociale. 

Ex: Aspecte pe care supervizorul le poate urmări în 
completarea rubricii. 

— Gradul de implicare/nonimplicare a asistentului 
social în activitățile de asistență socială. 

— Consemnarea propunerilor de acțiuni în folosul 
comunității; 

analiza specificului comunității şi identificarea 
disfuncțiilor sociale locale; 

Implicarea liderilor locali în rezolvarea problematicii 
sociale. 

Secţiune 5.15 FIŞĂ DE SUPERVIZARE A CAZURILOR 

Asistent social Instituţia/ serviciul 

Supervizor Data şedinţei de supervizare 

Nr. de cazuri active Tipuri de caz 


Cazuri în Tip de Situaţia în 


lucru caz prezent realizate 


lună 


AC 


Observații: 
Situaţia cazurilor în urma şedinţei de supervizare: 


Cazuri noi deschise Cazuri închise 

Numărul total de cazuri active pentru luna viitoare 

Ghid pentru completarea 

Fişei de supervizare a cazurilor 

Asistentul social -  Specificarea numelui şi 
prenumelui asistentului social supervizat la 
instituţia/serviciul - precizarea serviciului şi instituţiei în 
cadrul căreia este angajată persoana supervizată. 

Supervizor - Se va preciza numele şi prenumele 
profesionistului care realizează supervizarea 

Data - Consemnarea zilei în care se realizează 
supervizarea. 

Nr. de cazuri active - Totalul de cazuri la care 
lucrează asistentul social în luna respectivă (ex.: 
Sumarizarea cazurilor instrumentate în toate domeniile de 
activitate: ajutor social, prevenirea abandonului copilului, 
asistenţă  maternală, violenţă domestică, etc.). Este 
relevantă centralizarea activităţii asistentului social, de la 
ultima supervizare până în prezent deoarece nu se pot 
aborda toate cazurile active în timpul unei şedinţe de 
supervizare. Completarea itemului oferă o imagine 
completă a activităţii complexe desfăşurate în comunitate. 

Tipuri de caz - Centralizarea activităţii pe tipuri 
specifice de caz este importantă deoarece supervizorul 
împreună cu asistentul social pot avea o reprezentare a 
cazurilor. Astfel se poate realiza (ţinând cont de celelalte 
informaţii relevante despre comunitate) identificarea 
specificului comunităţii, cu ce tipuri de cazuri se confruntă 
cel mai adesea, care sunt cauzele care duc la apariţia 
cazurilor sociale şi implicit având o imagine completă se 
pot elabora demersuri de rezolvare. 

Tabel de evidenţă a cazurilor supervizate, care 
cuprinde următorii itemii: 

Caz supervizat - La această rubrică se notează 
numele şi prenumele beneficiarului, dar se poate preciza şi 
numărul de copii pentru a concretiza cazul. 


Tip de caz - Specificul cazului/tipul de serviciu în 
care se încadrează beneficiarul (Ex. Protecţia copilului - 
Prevenire abandon) 

Situaţia în prezent - Prezentarea situaţiei actuale a 
beneficiarului, a etapei de intervenţie în care se găseşte 
cazul şi cu rezultatele obţinute în urma intervenţie. 
Supervizorul trebuie să asculte prezentarea cazului de 
către asistentului social şi apoi să structureze informaţiile, 
cât mai conctret şi clar, dar fără să omită informaţii despre 
beneficiar. 

Activităţile realizate în ultima lună - Prezentarea şi 
analiza acţiunilor desfăşurate pentru rezolvarea cazului, 
care pot fi de tipul: evaluarea şi documentarea asupra 
cazului, intervenţie asupra familiei prin consiliere, 
informare, educaţie, contactarea reţelei de instituţii/ONG, 
etc. Supervizorul trebuie să conceptualizeze activităţile 
asistentului social şi să stabilească direcţiile generale ale 
demersului de intervenţie. 

Activităţi pentru luna viitoare - Planificarea 
activităţilor viitoare care au rolul de a atinge obiectivele 
planul de intervenţie/ permanenţă. Este important ca în 
timpul şedinţei de supervizare, supervizorul să stabilească 
demersul pe care asistentul social îl va realiza pentru 
rezolvarea cazurilor. Această acţiune asigură coerenţă în 
demersul de intervenţie a asistentului social, iar pentru 
supervizor reprezintă un item de evaluare a activităţii 
pentru luna viitoare. 

Plan de permanenţă - Precizare măsurii de protecţie 
a beneficiarului. 

Soluţii şi resurse - Mijloace şi strategii prin care 
putem să atingem scopul intervenţiei. Resursele pot fi de 
tipul: financiare, materiale, umane,  educaţional/ 
informative şi trebuie precizate concret cum se va 
interveni. Completarea itemului este importantă deoarece 
asistentul social este pus în situaţia de a identifica soluţii 
pentru rezolvarea cazului şi astfel acesta devine conştient 


că deţine resursele şi puterea necesară pentru a rezolva 
cazul. De asemenea este recomandabil să se accentueze 
asupra resurselor comunităţii, deoarece fiecare comunitate 
are resursele sale specifice: lideri locali, specialişti din 
domenii sociale (medic, psiholog, profesor) reprezentanţi 
ai domeniului privat, care uneori pot constitui o bază 
solidă pentru intervenţia socială. 

Observaţii - Analiza activităţii de asistenţă socială a 
supervizatului şi sintetizarea prin câteva idei a calităţii 
profesionale a acestuia sau consemnarea acelor informaţii 
relevante pentru caracterizarea activităţii desfăşurate. 
Fiind activitate de supervizare a cazurilor sociale, 
supervizorul va evalua la asistentul social modalitatea de 
intervenţie, modul cum utilizează informaţiile teoretice, 
abilităţile şi deprinderile de lucru pe caz, cum identifică 
soluţiile şi cum reuşeşte să le aplice, etc. În urma acestei 
analize va realiza o caracterizare a nivelului de 
profesionalism a asistentului social. 

Situaţia cazurilor în urma supervizării 

Cazuri noi deschise - În timpul şedinţei de 
supervizare se vor consemna şi analiza şi cazurile noi cu 
care se confruntă în luna respectivă. 

Cazuri închise - În cadrul supervizării sunt analizate 
toate cazurile în care asistentul social întâmpină dificultăţi 
şi când se constată că s-au înregistrat rezultate aşteptate 
conform planului de intervenţie se va hotări împreună 
închiderea cazului. 

Numărul total de cazuri active pentru luna viitoare - 
Numărul se află prin scăderea din numărul total numărului 
de cazuri închise. 

Secţiune 5.16 FIŞA DE ÎNCHIDERE A CAZULUI 

Nume şi prenume 

Data şi locul naşterii 

Domiciliul 


Data deschiderii 


Motivul deschiderii cazului 


Modalitatea de închidere a cazului 

Y conform planului de permanenţă 

Y referit la instituţia 

Y transfer la serviciul Y altă situaţie 

Situaţia cazului la închidere 

Data închiderii cazului 

Asistent Social 

Ghid pentru completarea 

Fişei de închidere a cazului 

Fişa de închidere a cazului reprezintă ultimul 
instrument pe care asistentul social îl utilizează în 
instrumentarea unui caz. Asistentul social hotărăşte 
închiderea cazului atunci când au fost atinse scopul şi 
obiectivele planului de intervenţie. 

Nume şi prenume, data şi locul naşterii - Aceste date 
se vor completa de către asistentul social din actele de 
stare civilă ale beneficiarului. 

Domiciliul - se va completa domiciliul în fapt al 
beneficiarului. 

Data deschiderii cazului - Asistentul social va prelua 
informaţia din fişa de deschidere a cazului. 

Motivul deschiderii - Fişa de închidere a cazului 
reprezintă o imagine finală a modalităţii de intervenţie a 
asistentului social în demersul de rezolvarea a situaţiei de 
criză în care s-a aflat clientul. Din aceste considerente, 
prin prezentarea motivului deschiderii cazului, se poate 
evalua coerenţa dintre problema existentă, scopul şi 
obiectivele intervenţiei şi modalitatea de închidere. 

Modalitatea de închidere a cazului - Este 
determinată de modul în care clientul şi intervenţia 
asistentului social au evoluat pe tot parcursul 
instrumentării cazului. 

— Dacă această evoluţie a fost convergentă către 
direcţia de acţiune stabilită în planul de permanenţă, 


închiderea cazului se realizează conform planului de 
permanenţă. 

— Referire - Instituţia care a deschis cazul, după ce 
s-a instrumentat cazul dar pe parcurs situaţia 
problematică nu este de competenţa domeniului în care îşi 
desfăşoară activitatea, asistentul social referă cazul către o 
instituţie specializată. Referirea se realizează de cele mai 
multe ori printr-o adresă oficială, care cuprinde pe lângă 
datele de identificare a clientului şi o sumară analiză şi 
diagnosticare a problemei. (ex.: lucrătorul social comunitar 
instrumentează un caz de prevenire a abandonului de copii 
dar pe parcursul procesului se semnalează o situaţie de 
abuz fizic al copilului) 

— Transfer - In cadrul aceleaşi instituţii specializate 
se realizează un transfer al cazului de la un birou/serviciu 
către un alt birou/serviciu specializat pe acel tip de caz. 
Aceste situaţii sunt întâlnite frecvent în cadrul instituţiilor 
care oferă o multitudine de servicii specializate pentru 
acelaşi tip de clienţi (ex.: Serviciul public specializat 
pentru protecţia drepturilor copilului - Direcţia Generală 
pentru Protecţia Drepturilor Copilului - instrumentează 
diferite cazuri de copii aflaţi în dificultate, dar modalităţile 
specifice de intervenţie sunt organizate pe birouri şi 
servicii; astfel, dacă în prealabil un caz de abuz a fost 
instrumentat de Biroul „Abuz asupra copilului” acesta 
poate fi ulterior transferat către serviciul „Alternative de 
tip familial” pentru instituirea unei măsuri alternative de 
ocrotire). 

— Pe lângă aceste trei modalităţi de închidere a unui 
caz, mai există şi alte situații în care cazurile sunt închise 
din motive neprevăzute în planul de intervenţie al 
clientului (decesul clientului, plecarea din ţară). În aceste 
situaţii, este recomandat ca asistentul social să precizeze 
în cadrul acestui item orice informaţie relevantă. 

Situaţia la închiderea cazului - Se vor preciza 
aspecte deosebite despre caz, îndeosebi în situaţia în care 


cazul este închis cu altă opţiune decât cea conform 
planului de permanenţă. Este necesar a se preciza 
informaţii despre beneficiar pe care asistentul 
social/instituţia care va prelua cazul să le ia în considerare 
în demersul de instrumentare a cazului. 

Data închiderii cazului - Este data când se 
completează fişa şi coincide cu momentul în care 
supervizorul decide împreună cu asistentul social să 
închidă cazul. 

Articol VI. 4. CODUL ETIC AL PROFESIEI DE 
ASISTENT SOCIAL 


Secţiune 6.01 Preambul 

Etica profesională se află la baza activităţii de 
asistenţă socială. Codul etic reprezintă un set de reguli 
care reflectă principii generale de conduită profesională. 
Comportamentul asistentului social trebuie să fie 
consecvent şi responsabil, astfel încât să nu afecteze 
imaginea profesiei. Codul etic cuprinde două capitole: 

Capitolul I: Valorile şi Principiile Etice fundamentale 
corespunzătoare activităţii asistentului social; 

Capitolul II Standardele Etice ale activităţii 
profesionale desfăşurate de asistentul social. 

Codul etic se bazează pe valorile şi principiile etice 
fundamentale ale asistenţei sociale ca profesie. Codul etic 
reglementează relaţiile profesionale ale asistenţilor sociali 
şi se referă la standardele de conduită ale acestora în 
relaţiile cu clienţii, colegii, precum şi alte categorii de 
profesionişti. Prevederile prezentului cod sunt asumate de 
către toţi asistenții sociali pe toată durata practicării 
profesiei. Odată cu aderarea la cod, asistenții sociali vor 
participa la punerea lui în practică şi vor lua măsuri pentru 
a descuraja, preveni, semnala şi corecta eventualele 
comportamente lipsite de etică. Asistenţii sociali vor fi 

trataţi în mod egal şi vor apăra şi sprijini colegii care au 
fost acuzaţi pe nedrept de comportament lipsit de etică. 
Existenţa în forma scrisă a acestui cod nu garantează 
comportamentul etic în sine. 

Scopul codului etic este: 

1. de a identifica valorile fundamentale care stau la 
baza misiunii asistenţei sociale 

2. de a stabili un set de standarde de conduită 
profesională 

3. de a clarifica responsabilităţile şi acţiunile 
profesioniştilor care stau la baza rezolvării conflictelor 
etice. 

Prin aderarea la acest cod, Colegiul Asistenţilor 
Sociali stabileşte reguli disciplinare şi sancţiuni în 
concordanţă cu principiile identificate şi acceptate prin 
Codul Etic. 

Standardele Etice se adresează tuturor asistenţilor 
sociali şi se aplică tuturor activităţilor profesionale de 
asistenţă socială. Aceste standarde se referă la 
responsabilităţile etice ale asistentului social ca 
profesionist şi faţă de clienţi, colegi, profesie şi societate. 

(I) CAPITOLUL I: Valori şi Principii Etice 

Acest set de principii etice reprezintă totalitatea 
normelor de conduită morală corespunzătoare activităţii 
asistentului social. Principiile au la bază valorile 
fundamentale ale asistenţei sociale: furnizarea de servicii 
în beneficiul clienţilor, justiţia socială, demnitatea şi 
unicitatea individului, importanţa relaţiilor interumane, 
integritatea persoanei, autodeterminarea şi competenţa. 

Fiecare asistent social îşi va însuşi aceste valori şi 
principii, ele urmând să se regăsească în comportamentul 
său, astfel încât să nu aducă prin acţiunile sale prejudicii 
imaginii profesiei. 

1. Valoarea: Furnizarea de servicii în beneficiul 
clienților 

Principiul etic: Scopul principal al activităţii 


asistentului social este acela de a asista persoanele aflate 
în dificultate implicându-se în identificarea, evaluarea şi 
soluţionarea problemelor sociale. 

În toate demersurile sale, asistentul social acţionează 
cu prioritate în interesul clientului. În situaţia în care 
interesul clientului reprezintă o ameninţare pentru 
comunitate / membrii comunităţii, asistentul social are 
responsabilitatea de a îndruma clientul şi a media în 
scopul armonizării intereselor părţilor implicate. 

2. Valoarea: Justiţia socială 

Principiul etic:  Asistenţii sociali promovează 
principiile justiţiei sociale. 

Asistenţii sociali se asigură de egalitatea şanselor 
privind accesul clienţilor la informaţii, servicii, resurse şi 
participarea acestora la procesul de luare a deciziilor. Ei 
contestă şi combat diferitele forme ale injustiţiei sociale 
precum: sărăcia, şomajul, discriminarea, excluderea şi alte 
asemenea forme. 

3. Valoarea: Demnitatea şi unicitatea persoanei 

Principiul etic:  Asistenţii sociali respectă şi 
promovează demnitatea individului, unicitatea şi valoarea 
fiecărei persoane. 

Asistentul social nu trebuie să practice, să tolereze, 
să faciliteze sau să colaboreze la nicio formă de 
discriminare bazată pe rasă, etnie, sex şi orientare 
sexuală, vârstă, convingeri politice sau religioase, statut 
marital, deficiență fizică sau psihică, situaţie materială 
şi/sau orice altă preferinţă, caracteristică, condiţie sau 
statut. 

4. Valoarea: Autodeterminarea 

Principiul etic: Asistentul social respectă şi 
promovează dreptul clienţilor la autodeterminare. 

Asistentul social asistă clienţii în eforturile lor de a-şi 
identifica şi clarifica scopurile, în vederea alegerii celei 
mai bune opţiuni. 

Asistenţii sociali pot limita drepturile clienţilor la 


autodeterminare atunci când, în judecata profesională a 
asistentului social acţiunile prezente şi/sau viitoare ale 
clienţilor prezintă un risc pentru ei înşişi şi/sau pentru 
ceilalţi. 

5. Valoarea: Relaţiile interumane 

Principiul etic: Asistenţii sociali recunosc importanţa 
fundamentală a relaţiilor interumane şi le promovează în 
practica profesională. 

Asistenţii sociali încurajează şi întăresc relaţiile 
dintre persoane cu scopul de a promova, reface, menţine 
şi/sau îmbunătăţi calitatea vieţii persoanelor, familiilor, 
grupurilor, organizaţiilor şi comunităţilor. 

6. Valoarea: Integritatea 

Principiul etic:  Asistenţii sociali acţionează cu 
onestitate şi responsabilitate în concordanţă cu misiunea 
profesiei şi standardele profesionale. 

7. Valoarea: Competența 

Principiul etic:  Asistenţii sociali trebuie să îşi 
desfăşoare activitatea numai în aria de competenţă 
profesională determinată de licența, expertiza şi 
experiența profesională. 

Asistenţii sociali au obligația de a-şi îmbunătăţi 
permanent cunoştinţele şi deprinderile profesionale şi de a 
le aplica în practică. Asistenţii sociali contribuie la 
îmbunătăţirea şi dezvoltarea bazei de cunoştinţe a 
profesiei. 

(II) CAPITOLUL II Standardele Etice 

1. Responsabilităţile etice ale asistentului social faţă 
de clienţi 

1.1. Angajamentul faţă de clienţi 

Principala responsabilitate a asistentului social este 
de a promova bunăstarea clientului. Interesele clientului 
primează. Asistentul social activează în limitele obligaţiilor 
legale şi ale responsabilităţilor sale în cadrul instituţiei 
angajatoare. 

1.2. Autodeterminarea 


Asistentul social nu decide în numele clientului. 
Asistentul social îl ajută pe client să-şi identifice şi să-şi 
dezvolte resursele în vederea alegerii celei mai bune 
opţiuni. Excepţiile sunt prevăzute de lege. Asistenţii sociali 
pot limita drepturile clienţilor la autodeterminare atunci 
când, în judecata profesională a asistentului social 
acţiunile prezente şi/sau viitoare ale clienţilor prezintă un 
risc pentru ei înşişi şi/sau pentru ceilalţi. 

1.3. Contractul cu clientul a. Asistentul social va 
furniza servicii clienţilor numai în contextul unei relaţii 
profesionale bazate, atunci când este cazul, pe un contract 
scris şi/sau pe consimţământul clientului. În cazul în care 
clientul nu are capacitatea de a semna un contract, 
asistentul social trebuie să protejeze interesele clientului 
urmărind să obţină permisiunea reprezentantului legal al 
acestuia (tutore, curator, etc.). 

b. Asistentul social foloseşte un limbaj clar pentru a 
informa clienţii despre scopul, riscurile şi limitele 
serviciilor, costurile legate de serviciul respectiv, 
alternativele existente, dreptul clientului de a refuza sau 
de a rezilia contractul cât şi despre perioada pentru care 
se încheie contractul respectiv. Asistentul social trebuie să 
ofere clienților posibilitatea de a pune întrebări. 

c. In situațiile în care clienții nu înțeleg sau au 
dificultăți în a înțelege limbajul primar folosit în practică, 
asistentul social trebuie să se asigure că acesta a înțeles. 
Aceasta presupune asigurarea unei explicații verbale 
detaliate sau asigurarea unui translator sau interpret. 

d. Asistentul social are responsabilitatea de a furniza 
informații despre natura şi necesitatea serviciilor şi de a 
informa clientul cu privire la dreptul sau de a refuza 
serviciul oferit (indiferent dacă serviciul a fost solicitat sau 
nu de către client). 

e. Asistentul social informează clienții cu privire la 
limitele şi riscurile furnizării de servicii prin intermediul 
computerelor, telefoanelor sau al altor mijloace de 


comunicare şi solicită acordul scris al clienţilor pentru 
orice înregistrare audio şi video, cât şi pentru prezenţa 
unei a treia persoane ca observator. 

1.4. Competența 

Toate acţiunile asistentului social trebuie să se 
înscrie în limitele de competenţă ale profesiei. 

Pregătirea profesională a asistentului social trebuie 
să fie un proces continuu de perfecţionare. Colegiul 
Asistenţilor Sociali stabileşte procedura, limita de timp şi 
modalitatea prin care asistenții sociali îşi vor menţine şi 
îmbunătăţi performanţele profesionale. 

Pentru a asigura o intervenţie competentă, asistentul 
social are dreptul şi obligaţia de a asigura servicii şi de a 
folosi tehnici specializate de intervenţie, numai după 
participarea la un program de instruire specializată. 

Stările personale (emoţionale sau de altă natură) nu 
influenţează calitatea intervenției profesionale a 
asistentului social. 

1.5. Competența culturală şi diversitatea socială 

Asistentul social oferă servicii în concordanţă cu 
specificul cultural din care provine clientul, adaptându-se 
diversităţii culturale prin cunoaşterea, înțelegerea, 
acceptarea şi valorizarea modelelor culturale existente. 
Asistentul social trebuie să aibă cunoştinţe de bază despre 
mediul cultural şi caracteristicile grupului/comunităţii din 
care fac parte clienţii. 

Instruirea asistentului social îi permite acestuia 
înţelegerea diversităţii sociale şi culturale privind etnia, 
religia, sexul şi orientarea sexuală, vârsta, statutul marital, 
convingerile politice şi religioase, dizabilităţile mentale sau 
fizice. 

1.6. Conflicte de interes 

Asistentul social evită conflictele de interese în 
exercitarea profesiei şi promovează o abordare imparţială 
a situaţiilor profesionale. 

Asistentul social informează clientul despre posibilele 


conflicte de interese şi intervine, după caz, în prevenirea 
sau rezolvarea acestora. În anumite cazuri, protejarea 
clientului poate conduce la încheierea relaţiei profesionale 
şi orientarea clientului către un alt coleg sau un alt 
serviciu. 

Asistentul social nu foloseşte relaţia profesională cu 
clientul pentru obţinerea de avantaje sau alte beneficii în 
interes personal. 

Asistentul social care asigură servicii pentru două 
sau mai multe persoane între care există o relaţie (de 
exemplu membrii unei familii, cuplul) trebuie să clarifice 
care dintre indivizi sunt consideraţi clienţi, natura 
obligaţiilor profesionale ale asistentului social şi ale 
parţilor implicate, încercând să atenueze sau să prevină 
conflictele de interese posibile sau reale. 

1.7. Confidenţialitatea şi viața privată 

Asistentul social respectă dreptul la viaţa privată a 
clientului. Asistentul social nu solicită informaţii despre 
viaţa privată a clientului decât în cazul în care acestea 
sunt relevante pentru intervenţie. Odată ce aceste 
informaţii au fost obţinute, asistentul social păstrează 
confidenţialitatea asupra lor. 

În anumite situaţii, asistentul social poate dezvălui 
informaţii confidenţiale, cu acordul clientului sau al 
reprezentantului legal al acestuia. 

Asistenţii sociali pot dezvălui informaţii confidenţiale 
fără acordul clienţilor în anumite situaţii, cum ar fi: munca 
în echipă pluridisciplinară, când acest lucru este prevăzut 
prin lege, când se pune în pericol viaţa clientului şi/sau a 
altor persoane, când se transferă cazul către alt asistent 
social. 

Asistentul social informează clientul în măsura 
posibilităţii despre încălcarea confidenţialităţii şi despre 
posibilele consecinţe. 

Asistentul social discută cu clienţii şi alte părţi 
implicate despre natura informaţiei confidenţiale şi 


circumstanţele în care aceasta poate fi încălcată. 

Discuţia trebuie să se facă la începutul relaţiei 
profesionale şi de câte ori este necesar pe parcursul 
acesteia. 

Atunci când asistentul social furnizează servicii de 
consiliere a familiilor, cuplurilor sau grupurilor, acesta 
trebuie să obţină un consens privind dreptul fiecăruia la 
confidenţialitate şi obligaţia fiecăruia de a păstra 
confidenţialitatea informaţiilor. Asistentul social 
informează familia, cuplul sau membrii grupului cu care 
lucrează despre faptul că nu poate garanta păstrarea 
confidenţialităţii de către toate persoanele implicate. 

Asistentul social trebuie să păstreze 
confidenţialitatea atunci când prezintă un caz social în 
mass media. 

Asistentul social păstrează  confidenţialitatea în 
timpul procedurilor legale, în măsura permisă de lege. 

1.8. Accesul la dosare 

Accesul la dosarele clienţilor şi transferul acestora se 
realizează astfel încât să se asigure protecţia informaţiilor 
confidenţiale. Accesul la dosarele clienţilor este permis 
profesioniştilor care lucrează în echipa pluridisciplinară, 
supervizorilor activităţii profesionale de asistentă socială şi 
altor persoane autorizate în unele cazuri prevăzute de 
lege. 

La cerere, clienţii au acces la informaţii din propriile 
dosare, în măsura în care acestea servesc intereselor 
clienţilor şi nu prejudiciază alte persoane. 

La încheierea serviciilor, asistentul social are 
responsabilitatea de a arhiva dosarele clienţilor pentru a 
asigura accesul la informaţie în viitor şi protecţia 
informaţiilor confidenţiale. 

1.9. Contactul fizic 

Contactul fizic cu clientul este evitat de către 
asistentul social, dacă acest lucru îl afectează din punct de 
vedere psihologic pe client. 


Asistentul social care se angajează în contacte fizice 
cu clienţii are responsabilitatea de a stabili limite adecvate 
diferenţelor culturale. 

Asistentul social nu se angajează în relaţii sexuale cu 
clienţii sau rudele acestuia, pe toată durata relaţiei 
profesionale. 

Asistentul social nu manifestă faţă de clienţi 
comportamente verbale sau fizice de natură sexuală, cum 
ar fi avansurile sexuale sau solicitările de favoruri sexuale. 

1.10. Limbajul 

Asistentul social foloseşte un limbaj adecvat şi 
respectuos faţă de client şi evită folosirea termenilor care 
pot aduce prejudicii persoanelor, grupurilor sau 
comunităţilor. 

1.11. Plata serviciilor 

Atunci când se stabilesc taxe pentru furnizarea 
anumitor servicii, asistentul social se asigură că acestea 
sunt rezonabile şi în concordanţă cu serviciile furnizate. 

Asistentul social nu acceptă bunuri sau servicii din 
partea clienţilor în schimbul serviciilor furnizate. 

1.12. Întreruperea şi încheierea relaţiei cu clientul 

Asistentul social asigură continuitatea serviciilor în 
cazul în care acestea sunt întrerupte de factori cum ar fi: 
transfer, boală, indisponibilitate, etc. 

Asistentul social încheie relaţia profesională cu 
clientul şi serviciile oferite acestuia atunci când acestea nu 
mai răspund nevoilor şi intereselor clientului. 

Asistentul social se asigură că încheierea relaţiei 
profesionale cu clientul şi a serviciului oferit este un 
proces planificat asupra căruia clientul are toate 
informaţiile necesare. 

2. Responsabilităţile etice ale asistentului social faţă 
de colegi 

2.1. Respectul 

Asistentul social îşi tratează colegii cu respect şi 
evită aprecierile negative la adresa lor în prezenţa 


clienţilor sau a altor profesionişti. 

Asistentul social acordă sprijin şi asistenţă colegilor 
care trec prin perioade dificile. Dacă perioada respectivă 
se prelungeşte şi are urmări în planul activităţii 
profesionale, asistentul social va apela la procedurile din 
cadrul agenţiei sau la Colegiul Asistenţilor Sociali. 

2.2. Confidenţialitatea 

Asistentul social respectă confidenţialitatea 
informaţiilor împărtăşite de colegi în cursul relaţiilor 
profesionale. 

2.3. Colaborarea interdisciplinară şi consultarea 

Asistenţii sociali care sunt membri în echipe 
multidisciplinare participă la luarea deciziilor care vizează 
bunăstarea clientului, utilizând valorile profesiei şi 
experienţa profesională. 

Obligaţiile etice şi profesionale ale echipei 
multidisciplinare ca întreg şi a membrilor echipei trebuie 
clar definite. 

Asistenţii sociali solicită şi oferă consultanţă şi 
consiliere colegilor ori de câte ori este nevoie. 

2.4. Disputele dintre colegi 

Disputele dintre colegi se rezolvă în interiorul echipei 
de către cei implicaţi şi prin respectarea dreptului părţilor 
la opinie. În cazul prelungirii acestora, se apelează la un 
mediator sau la supervizor. 

Disputa dintre angajator şi un alt coleg nu este 
folosită de asistentul social pentru a obţine o poziţie sau 
un avantaj personal. Disputele sau conflictele dintre colegi 
sunt rezolvate fără implicarea clientului. 

2.5. Orientarea către alte servicii 

Asistentul social orientează clienţii către alte servicii 
atunci când problematica clientului depăşeşte 
competențele sale profesionale, când nu a înregistrat 
progrese semnificative şi atunci când clientul are nevoie 
de servicii suplimentare sau specializate pe care el nu le 
poate oferi. 


Asistentul social care orientează clientul către alte 
servicii, transmite către noua agenţie toate informaţiile 
necesare soluționării cazului. 

2.6. Relaţiile sexuale şi hărţuirea sexuală 

Asistenţii sociali care desfăşoară activități de 
supervizare evită să întreţină relaţii sexuale cu supervizaţii 
sau cu alte persoane asupra cărora îşi exercită o autoritate 
profesională. 

Asistenţii sociali evită să se implice în relaţii sexuale 
cu colegii atunci când există un posibil conflict de interese. 

Asistenţii sociali nu trebuie să manifeste faţă de 
colegi comportamente verbale sau fizice susceptibile a fi 
interpretate drept hărţuire sexuală. 

2.7. Incompetenţa şi comportamentul lipsit de etică 

În situaţiile în care asistentul social observă 
incompetenţa sau comportamentul lipsit de etică al unuia 
dintre colegi, îi acordă acestuia sprijin şi asistenţă. Dacă 
cel în cauză nu îşi corectează comportamentul profesional, 
asistentul social va apela la procedurile din cadrul agenţiei 
sau la Colegiul Asistenţilor Sociali. 

Asistentul social acţionează pentru a descuraja, 
preveni şi corecta comportamentul lipsit de etică. 

Asistentul social trebuie să apere şi să asiste colegii 
acuzaţi pe nedrept de comportament lipsit de etică. 

3. Responsabilităţile etice ale asistenţilor sociali ca 
profesionişti 

3.1. Supervizarea şi consultarea 

Pentru a exercita funcţii de supervizare sau 
consultanţă, asistenții sociali trebuie să deţină pregătirea, 
cunoştinţele, abilitățile, specializarea şi experiența 
practică solicitată de această poziție. 

Asistentul social exercită funcții de supervizare şi 
consultanță numai în aria de competență specifică 
profesiei. 

Asistenții sociali cu funcții de conducere asigură 
condițiile necesare respectării prevederilor Codului Etic. 


3.2. Educaţia, formarea şi evaluarea 

Asistenţii sociali care îndeplinesc funcţii de 
supervizare trebuie să asigure un program de pregătire şi 
dezvoltare profesională continuă a asistenţilor sociali din 
subordine. 

Asistenţii sociali care au responsabilitatea de a 
evalua performanţele asistenţilor sociali din subordine vor 
folosi criterii şi instrumente de evaluare profesională clar 
definite. 

3.3. Angajamentul faţă de instituţia angajatore 

Asistentul social respectă politica, principiile şi 
regulamentele interne ale instituţiei  angajatoare. 
Asistentul social participă la îmbunătăţirea politicilor şi 
procedurilor instituţiei angajatoare şi la sporirea eficienţei 
serviciilor oferite. 

Asistentul social se asigură că instituţia angajatoare 
cunoaşte obligaţiile etice ale profesiei de asistent social 
prevăzute de Codul Etic şi implicaţiile practice ale acestor 
obligaţii. 

Asistentul social se asigură că practicile, politicile şi 
procedurile instituţiei în cadrul căreia îşi desfăşoară 
activitatea sunt compatibile cu prevederile Codului Etic. 

Asistentul social acţionează astfel încât să prevină şi 
să elimine orice formă de discriminare în activităţile, 
politicile şi practicile instituţiei angajatoare. 

3.4. Conflictele de muncă 

Conflictele de muncă ale asistenţilor sociali sunt 
rezolvate conform legislației în vigoare. Acţiunile 
asistenţilor sociali care sunt implicaţi în conflicte de 
muncă trebuie să se ghideze după valorile, principiile şi 
standardele etice ale profesiei. 

În cazul unui conflict la locul de muncă, trebuie 
acceptate diferenţele de opinie, iar acestea trebuie puse în 
discuţie ţinând cont şi de interesele clienţilor. 

3.5. Discriminarea 

Asistentul social nu practică, nu se implică, nu 


facilitează şi nu colaborează la nicio formă de discriminare 
bazată pe etnie, sex sau orientare sexuală, stare civilă, 
convingeri politice şi/sau religioase, deficienţe fizice sau 
psihice sau pe alte asemenea criterii. 

3.6. Conduita privată 

Asistentul social va evita ca prin propriul 
comportament să aducă prejudicii imaginii profesiei. 

Asistentul social va evita ca problemele personale să 
îi afecteze judecata, performanțele profesionale sau 
interesele clienţilor. În cazul în care această situaţie nu se 
poate evita, asistentul social trebuie să solicite imediat 
consultanţă şi sprijin profesional, să reducă numărul de 
cazuri cu care lucrează, să îşi încheie activitatea 
profesională sau să întreprindă orice altă acţiune pentru a 
proteja clienţii. 

3.7. Reprezentare 

În situaţia în care reprezintă o instituţie, asistentul 
social trebuie să prezinte clar şi cu acuratețe punctul 
oficial de vedere al instituţiei respective. 

3.8. Onestitate 

Asistentul social îşi asumă responsabilitatea şi 
meritele numai pentru propria activitate şi recunoaşte cu 
onestitate meritele şi contribuţia altor profesionişti. 

4. Responsabilităţile etice ale asistenţilor sociali faţă 
de profesie 

4.1. Integritatea profesională şi promovarea profesiei 

Asistentul social promovează şi menţine standardele 
practicii profesionale. 

Asistentul social promovează şi dezvoltă valorile şi 
etica profesiei, baza de cunoştinţe şi misiunea profesiei. 
Asistentul social protejează şi promovează integritatea 
profesională atât prin studii, cercetare, analiză şi critică 
constructivă, cât şi prin activităţi de predare, consultanţă, 
expuneri în cadrul comunităţii şi participare activă în 
cadrul organizaţiilor profesionale. 

Asistentul social acţionează pentru a preveni şi 


elimina practicarea neautorizată şi necalificată a profesiei 
de asistent social semnalând Colegiul Asistenţilor Sociali. 

4.2. Evaluare şi cercetare 

Asistentul social evaluează şi promovează politicile 
din domeniu, implementarea programelor şi intervenţiile 
practice. 

Asistentul social care se angajează în programe de 
cercetare respectă etica profesiei şi utilizează tehnici şi 
metode profesionale. 

Asistentul social care se implică în programe de 
cercetare trebuie să asigure anonimatul participanţilor şi 
confidenţialitea asupra datelor obţinute. 

5. Responsabilităţile etice ale asistentului social faţă 
de societate 

5.1. Acţiune socială şi politică 

Asistentul social pledează pentru condiţii de viaţă 
care să conducă la satisfacerea nevoilor umane de bază şi 
promovează valorile sociale, economice, politice şi 
culturale care sunt compatibile cu principiile justiţiei 
sociale. 

Asistentul social trebuie să fie conştient de impactul 
vieţii politice asupra profesiei şi practicii profesionale. 
Asistentul social pledează pentru schimbări care să 
contribuie la îmbunătăţirea condiţiilor sociale în vederea 
satisfacerii nevoilor umane de bază şi promovării justiţiei 
sociale. 

Asistentul social acţionează pentru a facilita accesul 
la servicii specifice şi posibilitatea de a alege pentru 
persoanele vulnerabile, dezavantajate sau aflate în 
dificultate. 

Asistentul social promovează condițiile care 
încurajează respectarea diversităţii sociale şi culturale atât 
în interiorul României cât şi la nivel global. 

Asistentul social promovează politicile şi practicile 
care încurajează conştientizarea şi respectarea diversităţii 
umane. 


Asistentul social facilitează şi informează publicul în 
legătură cu participarea la viaţa comunitară şi schimbările 
sociale care intervin. 

Asistentul social trebuie să asigure servicii 
profesionale în situaţii de urgenţă. 

Asistentul social acţionează pentru a preveni şi 
elimină dominarea, exploatarea sau discriminarea unei 
persoane, grup, comunitate sau categorie socială pe baza 
etniei, originii naţionale, sexului sau orientării sexuale, 
vârstei, stării civile, convingerilor politice sau religioase, 
deficienţelor fizice/psihice sau altor asemenea criterii. 

Asistentul social se asigură de respectarea 
drepturilor fundamentale ale omului şi de aplicarea 
legislaţiei internaţionale la care România a aderat, 
conform Constituţiei României. 

4. GLOSAR 

Abuzul copilului sau maltratarea lui reprezintă toate 
formele de rele tratamente fizice şi/sau emoţionale, abuz 
sexual, neglijare sau tratament neglijent, exploatare 
comercială sau de alt tip, ale căror consecinţe sunt daune 
actuale sau potențiale aduse sănătății copilului, 
supraviețuirii, dezvoltării sau demnității lui, în contextul 
unei relații de răspundere, încredere sau putere (def. 
Acceptată de Organizația Mondială a Sănătății - Raport of 
the Consultation on Child Auz Prevention - WHO, Geneva 
29 - 31 march, 1999). 

Adopţia - măsură definitivă de protecţie a copilului în 
dificultate, se instituie în scopul protejării interesului 
superior al copilului; prin adopţie se stabileşte filiaţia între 
cel care adoptă şi copilul adoptat, precum şi rudenia dintre 
copil şi rudele adoptatorului. 

Alternative la  instituţionalizare - modalităţi de 
ocrotire a persoanelor aflate în dificultate, altele decât 
formele de instituţionalizare (ex: asistenţă maternală, 
plasament, centru de zi, adopţie, îngrijire la domiciliu, 
locuinţe protejate, adăpost, centru maternal, familie 


gazdă). 

Asistenţă maternală - este măsură de protecţie 
temporară instituită în interesul superior al copilului aflat 
în dificultate, prin care acesta este ocrotit într-un mediu 
familial de către asistentul maternal profesionist. 

Asistentul maternal profesionist - este persoana 
fizică, atestată în condiţiile H.G. 217/1998, care asigură 
prin activitatea pe care o desfăşoară la domiciliu său 
creşterea, îngrijirea şi educarea, necesare dezvoltării 
armonioase a copiilor primiţi în plasament sau în 
încredințare. 

Asistenţa socială - componentă a sistemului de 
protecţie socială, reprezintă ansamblul de instituţii şi 
măsuri prin care statul şi societatea civilă asigură 
prevenirea, limitarea sau înlăturarea efectelor, temporare 
sau permanente, ale unor situaţii care pot genera 
marginalizarea sau excluderea socială a unor persoane 
(Legea 705/2001 privind sistemul naţional de asistenţă 
socială, cap. I, art.2) 

Asistent social - este absolventul unei instituţii de 
învăţământ de specialitate, acreditată de stat în contiţiile 
legii; scopul exercitării profesiei de asistent social îl 
constituie acordarea de asistenţă persoanelor, grupurilor şi 
comunităţilor aflate în dificultate şi crearea condiţiilor 
necesare întăririi sau recâştigării capacităţii acestora de a 
funcţiona social. Asistentul social îndeplineşte o misiune 
socială care are la bază valorile şi principiile etice 
fundamentale ale profesiei, care sunt cuprinse în Codul 
Etic al profesiei. 

Autoreferire - situația în care 
clientul/beneficiarul/utilizatorul de servicii se adresează 
direct serviciului de asistență socială pentru a fi evaluat. 

Autosesizare - situația în care o instituție sau un 
ONG deschide un caz ca urmare a propriei sale decizii, 
fără ca acesta să fie referit de o persoană sau instituție 
(corespunde obiectului de activitate) - ex: articol din ziar 


care prezintă o situaţie de abuz asupra copilului - Direcţia 
pentru Protecţia Drepturilor Copilului va deschide cazul în 
cadrul serviciului „Abuz”. 

Caz social - situaţia identificată şi înregistrată de un 
profesionist, care necesită intervenţia specializată a unui 
serviciu de protecţie şi asistenţă socială. 

Client/beneficiarorice individ, familie, grup sau 
comunitate care beneficiază de servicii sociale (evaluare, 
intervenţie, monitorizare). 

Contractul cu clientul - un instrument utilizat de 
asistentul social, fără efecte juridice, cu scopul de a 
reglementa  responsabilităţile şi drepturile în cadrul 
relaţiei de asistare; urmăreşte implicarea activă a 
clientului în relaţia de asistare în vederea responsabilizării 
sale. 

Copil în dificultate - „copilul se află în dificultate 
dacă dezvoltarea sau integritate să fizică sau morală este 
periclitată” (legea nr. 108/1998 privind protecţia copilului 
aflat în dificultate). Prin copil se înţelege orice persoană 
care nu a împlinit vârsta de 18 ani. 

Decădere din drepturi părinteşti - măsură instituită 
de instanţa judecătorească, la cererea autorităţii tutelare, 
dacă sănătatea sau dezvoltarea fizică a copilului este pusă 
în pericol prin felul de exercitare a drepturilor părinteşti, 
prin purtare abuzivă sau prin neglijenţa gravă în 
îndeplinirea îndatoririlor de părinte. Autoritatea tutelară 
va îngădui părintelui decăzut din drepturile părinteşti să 
păstreze legături personale cu copilul, numai dacă, prin 
asemenea legături, creşterea, educarea, învăţătură sau 
pregătirea profesională a copilului nu ar fi puse în 
primejdie. Instanţa judecătorească va reda părintelui 
decăzut din drepturile  părinteşti exercițiul acestor 
drepturi, dacă au încetat împrejurările care au dus la 
decădere, astfel încât, prin redarea acestor drepturi, 
creşterea, educarea, învăţătura, pregătirea profesională şi 
interesele patrimoniale ale copilului nu mai sunt 


primejduite. 

Delincvenţă - Reprezintă săvârşirea de acte 
antisociale care sunt reglementate juridic de legislaţia 
statului în care acestea se manifestă. O formă particulară a 
delincvenţei este „delincvenţa juvenilă” care în cele mai 
multe ţări uzează de legislații specifice cu scopul de 
reintegrare şi reinserţie socială şi protejare a minorilor 
delincvenţi. 

Devianţă - este ansamblul conduitelor şi stărilor pe 
care membrii unui grup le judecă drept neconforme cu 
aşteptările, normele sau valorile lor şi care, în consecinţă, 
riscă să trezească din partea lor reprobare şi sancţiuni.6 

Evaluare caz - etapă în instrumentarea cazului din 
momentul deschiderii cazului şi până în momentul stabilirii 
planului de intervenție / permanenţă. Presupune 
strângerea şi analiza informaţiilor cu privire la situaţia 
medico - psihosocială a beneficiarului. 

Excludere socială - Reprezintă reacţia de respingere 
şi marginalizare sistematică (este o atitudine constantă şi 
uzează de reguli specifice şi principii) a unui grup uman 
faţă de un alt grup / persoană care nu corespunde 
principiilor şi valorilor grupului discriminant. 

Familie defavorizată - familie care datorită unei 
anumite situaţii sociale (lipsa locuinţei, a unui loc de 
muncă etc) cu care se confruntă pe o perioadă de timp, nu- 
şi poate asigura cu resursele proprii un trai minim de viaţă 
(din punct de vedere social, economic, cultural, politic) 
fiind necesară intervenţia serviciilor specializate. (Conform 
legilor 116 / 2002 privind marginalizarea socială şi a legii 
416/2001 privind venitul minim garantat). 

Familie în dificultate - familia al cărei echilibru este 
afectat datorită apariţiei unei situaţii (dificile) pe care nu o 
poate rezolva cu resurse proprii (ex.: decesul tatălui care 
este singura persoană care asigură veniturile familiei). 


6 Boudon, Raymond - Tratat de sociologie, Editura Humanitas, 
Bucureşti, 1997 


Familie vulnerabilă - familia care prezintă anumite 
caracteristici (ex.: un membru al familiei este infectat cu 
HIV; un părinte este recidivist; tratamente rele aplicate 
minorilor de către părinţi) care o predispun la dezechilibre 
în dinamica familiei şi/sau situaţii de criză. 

Grup de suport - Reprezintă o formă de suport piho- 
social adresată unui grup de persoane care au aceeaşi 
problemă şi care consimt să participe necondiţionat la 
şedinţe de terapie în care se folosesc metode şi tehnici 
specifice de intervenţie psihosocială. Mărimea acestui tip 
de grup nu poate depăşi 8 - 10 persoane, iar şedinţele sunt 
coordonate de către un moderator (asistent social şi/sau 
psiholog). Ca o particularitate reprezentativă a grupului de 
suport, membrii participanţi au libertatea să-şi exprime 
deschis opiniile şi sentimentele legate de problema 
dezbătută. Scopul acestui tip de terapie este verbalizarea 
problemelor şi găsirea unor soluţii prin susţinerea 
reciprocă. Este o procedură des utilizată în domeniul 
medical, social şi psihopedagogic. Ex.: Grupuri de suport 
pentru persoane afectate de boli incurabile (cancer, 
persoane dializate, HIV/SIDA, sindromul Down), persoane 
cu diferite forme de handicap fizic, persoane dependente 
de substanţe nocive, persoane abuzate, etc. 

Grup de suport profesional - Reprezintă o formă a 
grupului de suport, având aceleaşi reguli privind durata, 
mărimea, persoana care mediază, numai că în acest caz 
membrii grupului sunt reprezentaţi de profesionişti din 
domeniul socio-psiho-medical (grupuri de sistenţi sociali, 
psihologi, medici). Scopul acestor întâlniri este acela de a 
dezbate anumite probleme întâlnite în practica 
profesională şi de a identifica posibile soluţii la cazuri 
sociale, strategii de intervenţie, metode specifice, etc. În 
acelaşi timp, acest tip de grup funcţionează ca o formă a 
suport psihoemoţional reciproc al membrilor. Ex.: grupuri 
de suport ale asistenţilor sociali comunitari, întâlnirile 
asistenţilor sociali şi medicilor în domeniul prevenirii / 


terapiei HIV/SIDA. 

Grupul de intervenţie comunitară - Reprezintă o 
formă de intervenţie comunitară prin intermediul unui 
grup de interes format din concetăţeni cu pregătire în 
diferite domenii de activitate şi care reprezintă anumite 
poziţii de lideri în comunitate (lideri formali şi informali). 
Aceştia respectă regulile de grup şi acţionează pentru a 
rezolva anumite probleme specifice ale comunităţii din 
care fac parte (probleme de natură socială, economică, 
ecologică, etc.). Aceste persoane acţionează din liberă 
iniţiativă, completând şi sprijinind activităţile 
administraţiei publice locale, fără a emite însă acte 
juridice. Un grup de intervenţie comunitară este de obicei 
format din funcţionari publici (secretarul primăriei, 
primarul, asistentul social), poliţist, medic, preot, 
gospodari ai satului (lideri informali), profesori, învăţători, 
etc. Ex.: grup de intervenţie în situaţii de calamităţi 
naturale, grup de intervenţie pentru implementarea unor 
programe sociale, economice, ecologice, etc. 

Termeni corespondenţi: grup de suport profesional, 
grup terapeutic, terapie de grup. 

Instituţionalizare - o formă de protecţie socială care 
presupune oferirea de servicii de îngrijire în cadrul unei 
instituţii/centru public sau privat (guvernamental sau 
neguvernamental) care implică respectarea regulilor şi 
normelor specifice (ex: internarea unui copil în centrul de 
plasament) 

Integrarea în comunitate - reprezintă un proces de 
reabilitare socială şi personală (dobândirea de statut 
social, învăţarea normelor sociale, crearea relaţiilor 
interpersonale, integrarea profesională, etc.) a indivizilor 
care, din diferite motive, au fost privaţi temporar sau 
permanent de viaţa comunitară (copiii internaţi în centrele 
de plasament, persoanele cu nevoi speciale, prizonierii, 
deţinuţii, etc.). Pentru copiii externaţi din centrele de 
plasament, acest concept defineşte un proces care poate fi 


utilizat ca variantă în planul de permanenţă. 

Intervenţie - etapă în instrumentarea unui caz social 
şi care se finalizează în momentul atingerii obiectivelor 
specifice din planul de intervenţie/permanenţă. Intervenţia 
se realizează cu scopul de a sprijini familia/ persoana să 
depăşească situaţia de criză/dificultate. 

Intervenţie socială - Reprezintă un ansamblu de 
măsuri reglementate sau nu juridic care au impact asupra 
unor grupuri umane largi, defavorizate din punct de 
vedere medico-socio-economic. Ex.: politica anti-sărăcie 
(Legea marginalizăriii sociale, Legea venitului minim 
garantat), politica anti drog, politica de incluziune socială 
a persoanelor cu nevoi sociale, etc. 

Instrumentare caz - demersul pe care îl realizează 
specialistul, prin respectarea unor reguli şi principii, în 
vederea lucrului eficient pe caz (vezi schema de la pagina 
9). 

Pentru realizarea acestui demers specialistul 
utilizează procedee manageriale: planificarea activității 
(punctarea etapelor de intervenție); identificarea de 
soluții/resurse; administrare (implementarea acţiunilor 
propriu-zise); coordonare şi control (evaluarea rezistatelor 
obținute pe parcursul demersului). 

Termeni utilizaţi în aceeaşi arie semantică: 
coordonare caz, managementul de caz. 

Încredinţare - măsură de ocrotire temporară a unui 
copil aflat în dificultate. Persoana sau instituția căreia i s-a 
încredințat copilul va avea față de acesta numai drepturile 
şi obligațiile ce revin părinților privitor la persoana 
copilului. Potrivit ați. 7 din legea 108/1998 măsura de 
încredințare se stabileşte de către Comisia de Protecție a 
Copilului şi poate avea următoarele forme: 

a. Încredinţarea copilului unei familii, unei persoane 
sau unui organism privat autorizat; 

b. Încredinţarea copilului în vederea adopţiei; 

c. Încredinţarea provizorie a copilului către serviciul 


public specializat 

Lucrător social comunitar - profesionist cu studii 
medii de specialitate, angajat în cadrul unei instituţii de 
administraţie publică, de obicei dintr-o comunitate rurală, 
care oferă servicii de asistenţă socială membrilor 
comunităţii. 

Manager caz - profesionistul în asistenţă socială care 
este responsabil de instrumentarea unui caz social de la 
deschiderea şi până la închiderea acestuia. Managerul de 
caz stabileşte instrumentele şi tehnicile de lucru, 
elaborează planul de acţiune/permanenţă şi coordonează 
intervenţia altor specialişti (psihologi, medici, jurişti, etc.) 
în soluţionarea cazului. 

Măsură temporară de protecţie a copilului - măsură 
de ocrotire stabilită de Comisia pentru Protecţia Copilului 
pentru o perioadă limitată de timp. Este o etapă 
preliminară instituirii măsurii permanente de ocrotire. Ex: 
plasamentul (plasament la asistentul maternal profesionist, 
familia lărgită), încredințarea în vederea adopţiei, etc. 

Măsură permanentă de protecţie a copilului - măsură 
de ocrotire hotărâtă de Comisia pentru Protecţia Copilului. 
Se realizează conform planului de permanenţă a copilului 
şi presupune ocrotirea definitivă a acestuia în cadrul 
familiei naturale (reintegrare) sau în familia adoptivă 
(adopţia). 

Marginalizare - procesul de situare pe o poziţie 
socială periferică, prin izolare, a indivizilor sau grupurilor 
cu acces limitat la resursele economice, politice, 
educaţionale şi comunicaţionale ale colectivităţii (vezi 
legea 116/2002). 

Mediere - metodă confidențială şi privată, prin 
intermediul căreia mediatorii, persoane independente şi cu 
o pregătire specială, ajută părţile să-şi definească mai clar 
obiectivele, interesele şi le îndrumă astfel încât să 
construiască împreună variante reciproc avantajoase de 
soluţionare a conflictului. Medierea oferă persoanelor şi 


grupurilor oportunitatea de a-şi asuma responsabilitatea 
rezolvării disputelor şi de a menţine permanent controlul 
asupra deciziilor care le afectează viitorul. Se evită astfel 
folosirea măsurilor abuzive şi deteriorarea relaţiilor dintre 
părti,  încurajându-se dialogul, colaborarea, respectul 
reciproc.” 

Monitorizare caz - etapă în instrumentarea cazului 
care începe după etapa de intervenţie şi se finalizează la 
închiderea acestuia; presupune urmărirea şi evaluarea 
permanentă a situaţiei clientului pentru a se asigura starea 
de echilibru urmărită în rezolvarea cazului. Asistentul 
social nu intervine decât dacă se modifică date ale situaţiei 
clientului sau intervin factori neprevăzuţi care pot afecta 
echilibrul realizat. 

Monitorizare - procesul de urmărire a implementării 
activităţilor de asistenţă socială propuse spre realizare 
într-o perioadă determinată de timp (ex: numărul de cazuri 
instrumentate, serviciile existente la nivelul comunităţii, 
etc.). 

Negocierea - metodă de cooperare în soluţionarea 
conflictelor, care presupune construirea soluţiei reciproc 
acceptabile, conform intereselor fiecărei părţi, în condiţii 
de siguranţă şi de egalitate a părţilor, de păstrare a 
respectului reciproc şi a prestigiului fiecărei persoane 
implicate.’ 

Nevoie - termenul desemnează necesitățile umane 
fundamentale, care dacă nu sunt satisfăcute produc 
neplăceri persoanei şi împiedică participarea socială 
deplină a acesteia. Nevoile diferă de dorințe deoarece 
dorințele sunt exclusiv individuale şi subiective, în timp ce 
nevoile pot fi determinate în mod obiectiv. In acest ultim 
sens, acestea pot fi clasificate în nevoi normative, 
comparative, exprimate şi simţite. 


7 Centrul de Mediere şi Securitate Comunitară: www.cmsc.ro 

Nevoile umane de bază sunt acele „nevoi care 
trebuie satisfăcute într-o anumită măsură înainte ca 
actorul să poată participa efectiv la viaţă şi pentru a 
susţine anumite scopuri valorizate” (Doyal, Gough, 1991, 
pag. 50) 

Abraham Maslow (1970) defineşte nevoia în termeni 
de forţă motivaţională stimulată de o stare de dezechilibru 
sau de o tensiune apărută în organism din cauza unei lipse 
specifice. Pentru acest autor este reprezentativă 
reprezentarea grafică a unei „piramide a nevoilor umane”. 
Specificul acestei reprezentări este dat de faptul că 
împlinirea unei nevoi de tip superior (ex.: stimă şi statut) 
este condiţionată de satisfacerea nevoilor de bază (ex.: 
nevoile fiziologice). 


„Piramida lui Maslow”. 

The International Glosarry on Poverty (coo. Gordon, 
Spiker, 1999) consideră că noţiunea de nevoi de bază 
include două elemente: o primă componentă o constituie 
asigurarea unui anumit minim necesar unei familii pentru 
consumul privat: hrană, adăpost, îmbrăcăminte adecvată, 
mobilă, echipament electrocasnic; o a doua componentă o 
reprezintă serviciile esențiale furnizate deşi prin 
comunitate: apă potabilă, sănătate publică, transport 
public, educaţie şi facilităţi culturale. 

Nevoia socială - reprezintă ansamblul de cerinţe 
indispensabile fiecărei persoane pentru asigurarea 
condițiilor de viață, adaptate dezvoltării sale în vederea 
integrării sociale (Legea705/2001 privind sistemul național 
de asistență socială, cap. I, art.4) 

Persoane cu nevoi speciale (persoane cu dizabilități, 
persoane cu handicap, persoane cu deficiențe - legea 
519/2002) - desemnează acele persoane pentru care 
mediul social este neadaptat deficienţelor lor fizice, 
senzoriale, psihice, mentale şi le împiedică total sau le 


limitează accesul la şanse egale la viaţa socială, necesitând 
măsuri de protecţie specială în sprijinul integrării lor 
sociale şi profesionale. 

Persoane afectate de HIV/SIDA - desemnează 
membrii familiei din care face parte persoana infectată 
HIV/SIDA şi care întâmpina anumite dificultăţi de ordin 
social (discriminare, stigmatizare, izolare socială, atitudini 
manifestate de comunitate asupra întregii familii din care 
face parte persoana seropozitivă HIV) sau economic 
(costuri ridicate pentru întreținerea unei persoane 
seropozitive HIV, nerespectarea drepturilor salariale 
pentru asistenții personali ai acestora). 

Plasamentul în regim de urgență - măsură de 
ocrotire temporară a copilului care se instituie prin decizia 
directorului Serviciului Public Specializat în următoarele 
situaţii: dacă părinții sau unul dintre aceştia pun în pericol 
securitatea, dezvoltarea/integritatea morală a copilului 
prin exercitarea în mod abuziv a drepturilor părinteşti sau 
prin neglijenţă în îndeplinirea obligaţiilor părinteşti; dacă 
copilul este găsit lipsit de supraveghere, sau este 
abandonat de părinți. Această măsură constă în 
plasamentul copilului într-un Centru de Primire în regim 
de urgenţă, într-un Centru de Plasament, la un Asistent 
Maternal Profesionist, la un organism privat autorizat sau 
la o altă persoană. Decizia are valabilitate de 15 zile, timp 
în care se finalizează evaluarea situaţiei copilului pentru a 
se lua o hotărâre în cadrul Comisiei pentru Protecţia 
Copilului. 

Politică socială - ansamblul reglementarilor, 
măsurilor şi activităţilor întreprinse în principal de stat 
(dar posibil şi de alţi agenţi interesaţi) în scopul modificării 
parametrilor vieţii sociale a unei comunităţi, într-un sens 
considerat dezirabil la un moment dat”. Politicile sociale se 
concretizează în prevederi legislative specifice, hotărâri şi 

reglementări administrative, programe sociale, transferuri 
de venit (impozite, taxe, respectiv pensii, alocaţii, 
indemnizaţii, burse, etc. din cadrul sistemelor de asigurări 
şi asistenţă socială), finanţarea, producerea şi furnizarea 
de bunuri şi servicii sociale pentru populaţie.! 

Prevenire - implementarea unui set de măsuri 
(sociale, educaţionale, economice, medicale) pentru a 
înlătura factorii de risc care pot afecta 
individul/familia/grupul/comunitatea şi pentru a îmbunătăţi 
şi restabili echilibrul familiei. 

Prevenţie - concept utilizat în domeniul juridic care 
desemnează starea de arest preventiv. Termenul este 
utilizat în mod greşit cu sensul de prevenire (a lua măsuri 
de precauţie pentru a înlătura ceva neplăcut), care 
reprezintă un concept utilizat în domeniul asistenţei 
sociale. 

Protecţie socială - ansamblul de acţiuni, decizii şi 
măsuri întreprinse în societate pentru prevenirea, 
diminuarea sau înlăturarea consecinţelor unor evenimente 
care prezintă riscuri sociale asupra condiţiilor de viaţă ale 
populaţiei.!! Obiectivul principal al protecţiei sociale este 
crearea unui nivel de bunăstare şi securitate socială 
pentru întreaga populaţie şi în special pentru categoriilor 
defavorizate. Acest obiectiv se realizează prin 
implementarea serviciilor sistemului de asigurări sociale şi 
ale sistemului de asistenţă socială. 

Raporturi intra-familiale - legături care se stabilesc 
între membrii aceleiaşi familii (soţ - soţie, mama - copil, 
bunică - nepot, etc.). 

Relaţii inter-familiale - legături care se stabilesc între 
două sau mai multe familii. 

Redeschidere caz - reprezintă un demers al 

intervenţiei asistentului social într-un caz considerat închis 
atunci când problema iniţială reapare. În situaţia în care 
pentru acelaşi client există o altă problemă se deschide un 
caz nou. Din punct de vedere metodologic, procedura de 
lucru pentru „redeschiderea cazului” este similară cu 
„deschiderea cazului”, dar în această situaţie asistentul 
social deține mai multe informaţii cu privire la 
dinamica/situaţia beneficiarului în demersul de rezolvare a 
cazului. Ex.: abuzul sexual asupra minorilor (problema 
iniţială la deschiderea cazului este „abuzul tatălui asupra 
fiicei”; la redeschiderea cazului, abuzul sexual asupra 
minorei este realizat de către o altă persoană), violenţa 
domestică, abuzul de substanţe, prevenirea abandonului, 
delincvenţa juvenilă, etc. 

Reinserţie socială - un proces interactiv prin care se 
restabileşte echilibrul între o persoană/un grup care nu şi- 
a exercitat anumite drepturi sociale (drepturi de 
apartenenţă la un grup, dreptul la locuinţă, dreptul la un 
loc de muncă, etc.) şi mediul social. Ex.: reinserţie 
profesională, educaţională, culturală, etc. 

Reintegrare familială - procesul prin care un copil, 
care a beneficiat de una dintre măsurile temporare de 
ocrotire socială prevăzute în Legea 108/1998, revine în 
familia biologică, părinţii fiind singurii răspunzători de 
creşterea şi educare lui. Reintegrarea unui copil în familia 
biologică se stabileşte prin hotărârea Comisiei pentru 
Protecţia Copilului. 

Referire caz - reprezintă o situaţie în care o altă 
persoană/instituţie solicită un serviciu de asistenţă socială 
pentru beneficiar (ex.: rudele, vecinii, spitalul se adresează 
Direcţiei Generale pentru Protecţia Drepturilor Copilului, 
sau un ONG se adresează Primăriei). 

Servicii sociale - complex de activităţi adresate 
populaţiei care au drept obiectiv menţinerea, refacerea şi 
dezvoltarea capacităţilor individuale pentru depăşirea unei 
situaţii de dificultate/criză, în cazul în care persoana sau 


familia nu are posibilitatea să o rezolve singură (Legea 
705/2001 privind sistemul naţional de asistenţă socială, 
cap. III, art.18). 

Situaţie de criză - starea care apare la un moment 
dat în viaţa unei persoane/familii şi care generează un 
dezechilibru, persoana/familia neavând resursele necesare 
pentru depăşirea acesteia. 

Situaţie de urgenţă - stare excepţională, acută 
apărută  brusc/spontan  /neanticipat care necesită o 
intervenţie imediată pentru a nu periclita viaţa persoanei 
sau echilibrul dinamic al familie. 

Sesizare - reprezintă o situaţie în care o altă 
persoană/instituţie solicită un serviciu de asistenţă socială 
pentru beneficiar, fără a fi obligatorie deschiderea cazului. 

Supervizarea - este o metodă de lucru care 
presupune analiza activităţii asistentului social, îndrumare 
teoretică şi practică în instrumentarea cazurilor, sprijin 
moral şi dezvoltarea personală şi profesională a persoanei 
supervizate. 

Supervizare individuală - este o relaţie de ajutor şi 
perfecţionare realizată cu scopul de a transmite informaţii, 
de a creşte şi menţine interesul şi motivaţia profesională, 
de dezvoltare a unui climat profesional competitiv. 
Supervizarea se realizează direct între supervizor şi 
persoana supervizată şi cuprinde supervizarea de caz şi 
supervizarea calităţii activităţii de asistenţă socială. 

Supervizare de grup - este o metodă de lucru în care 
un supervizor lucrează cu un grup de profesionişti, într-un 
cadru de comunicare şi relaţionare care vizează realizarea 
unui schimb de experienţă şi informaţii, monitorizarea şi 
analiza activităţii de asistenţă socială, relaţii de sprijin şi 
ajutor între participanţi. 

Transfer de caz - situaţia în care un caz este trimis 
pentru  instrumentare/soluţionare în cadrul aceleiaşi 
instituţii, de la un birou/serviciu la altul (ex.: în Direcţia 
Generală pentru Protecţia Drepturilor Copilului transfer de 


la „Serviciul Abuz „la „Serviciul de Alternative de Tip 
Familial”). 

Violență domestică - situaţia în care relațiile 
tensionate între soți transferate în registrul raporturilor 
părinți-copii (în cadrul sistemului parental) se finalizează 
cu manifestări violente care conduc la dezechilibrul 
sistemului familial. Victimele violentei domestice sunt de 
cele mai multe ori, dar nu întotdeauna, femeile. Violenta 
domestica poate îmbraca mai multe forme, precum 
agresiunile fizice, abuzul sexual, violul, amenințarea, 
abuzul psihic sau verbal şi umilirea. 

